CELEX: 32010R0453
Language: el
Date: 2010-05-20 00:00:00
Title: Κανονισμός (ΕΕ) αριθ. 453/2010 της Επιτροπής, της 20ής Μαΐου 2010 , για τροποποίηση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)  (Κείμενο που παρουσιάζει ενδιαφέρον για τον ΕΟΧ)

31.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/1
            
         ΚΑΝΟΝΙΣΜΌΣ (ΕΕ) αριθ. 453/2010 ΤΗΣ ΕΠΙΤΡΟΠΉΣ
   της 20ής Μαΐου 2010
   για τροποποίηση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH), για την ίδρυση του Ευρωπαϊκού Οργανισμού Χημικών Προϊόντων, για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 131,
   Εκτιμώντας τα ακόλουθα:
   
               (1)
            
            
               Τα δελτία δεδομένων ασφάλειας υπήρξαν μια ευρέως αποδεκτή και αποτελεσματική μέθοδος για την παροχή πληροφοριών για τις ουσίες και τα μείγματα στην Κοινότητα και αποτέλεσαν αναπόσπαστο τμήμα του συστήματος του κανονισμού (ΕΚ) αριθ. 1907/2006.
            
         
               (2)
            
            
               Με στόχο τη διευκόλυνση του παγκόσμιου εμπορίου και την προστασία της ανθρώπινης υγείας και του περιβάλλοντος, αναπτύχθηκαν προσεκτικά, κατά τη διάρκεια περιόδου άνω των 10 ετών, στο πλαίσιο του Οργανισμού Ηνωμένων Εθνών (ΟΗΕ), εναρμονισμένα κριτήρια για την ταξινόμηση και την επισήμανση, με αποτέλεσμα το Παγκόσμια Εναρμονισμένο Σύστημα Ταξινόμησης και Επισήμανσης των Χημικών Ουσιών (Globally Harmonised System of Classification and Labelling of Chemicals), στο εξής «το GHS».
            
         
               (3)
            
            
               Ο κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (2) εναρμονίζει ενδοκοινοτικά τις διατάξεις και τα κριτήρια για την ταξινόμηση και επισήμανση των ουσιών, των μειγμάτων και ορισμένων συγκεκριμένων αντικειμένων, συνεκτιμώντας τα κριτήρια ταξινόμησης και τους κανόνες επισήμανσης του GHS.
            
         
               (4)
            
            
               Η οδηγία 67/548/ΕΟΚ του Συμβουλίου, της 27ης Ιουνίου 1967, σχετικά με την προσέγγιση των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση επικίνδυνων ουσιών (3) και η οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση επικίνδυνων παρασκευασμάτων (4) τροποποιήθηκαν πολλές φορές. Οι οδηγίες 67/548/ΕΟΚ και 1999/45/ΕΚ θα αντικατασταθούν στο διάστημα μιας μεταβατικής περιόδου βάσει της οποίας οι ουσίες πρέπει να ταξινομούνται, να επισημαίνονται και να συσκευάζονται σύμφωνα με τον κανονισμό (ΕΚ) αριθ. 1272/2008 από την 1η Δεκεμβρίου 2010 και τα μείγματα από την 1η Ιουνίου 2015, μολονότι από την 1η Δεκεμβρίου 2010 έως την 1η Ιουνίου 2015 απαιτείται η ταξινόμηση των ουσιών σύμφωνα τόσο με την οδηγία 67/548/ΕΟΚ όσο και με τον κανονισμό (ΕΚ) αριθ. 1272/2008. Και οι δύο οδηγίες θα καταργηθούν πλήρως από τον κανονισμό (ΕΚ) αριθ. 1272/2008 από την 1η Ιουνίου 2015.
            
         
               (5)
            
            
               Κατά συνέπεια, το παράρτημα II του κανονισμού (ΕΚ) αριθ. 1907/2006 πρέπει να τροποποιηθεί σύμφωνα με τα κριτήρια ταξινόμησης και τις άλλες διατάξεις που ορίζονται στον κανονισμό (ΕΚ) αριθ. 1272/2008.
            
         
               (6)
            
            
               Οι απαιτήσεις για τα δελτία δεδομένων ασφάλειας που ορίζονται στο παράρτημα II του κανονισμού (ΕΚ) αριθ. 1907/2006 πρέπει επίσης να προσαρμοστούν ώστε να ληφθούν υπόψη οι κανόνες του GHS για τα δελτία αυτά προκειμένου ο τριπλός μηχανισμός ταξινόμησης, επισήμανσης και δελτίων δεδομένων ασφαλείας να μπορεί να λειτουργεί μέσω της διάδρασης με τα συστατικά μέρη του.
            
         
               (7)
            
            
               Τα τροποποιημένα αυτά δελτία δεδομένων ασφάλειας πρέπει να εξακολουθούν να αποτελούν ένα σημαντικό στοιχείο κοινοποίησης του κινδύνου και να παρέχουν ένα μηχανισμό μετάδοσης κατάλληλων πληροφοριών ασφαλείας σχετικά τις ουσίες και τα μείγματα που πληρούν τα κριτήρια για την ταξινόμηση, σύμφωνα με την ισχύουσα κοινοτική νομοθεσία, καθώς για και τις ουσίες και τα μείγματα που δεν πληρούν τα κριτήρια, λαμβάνοντας υπόψη πληροφορίες από κάθε συναφή έκθεση χημικής ασφάλειας, σε όλη την αλυσίδα εφοδιασμού, έως τον άμεσο μεταγενέστερο χρήστη.
            
         
               (8)
            
            
               Η εφαρμογή της απαίτησης να περιληφθούν η ταξινόμηση και η επισήμανση, σύμφωνα με τον κανονισμό (ΕΚ) αριθ. 1272/2008, για τις ουσίες και τα μείγματα στο δελτίο δεδομένων ασφαλείας, όπως τροποποιείται από τον παρόντα κανονισμό, πρέπει να πραγματοποιηθεί κλιμακωτά όπως η εφαρμογή των διατάξεων ταξινόμησης και επισήμανσης για τις ουσίες και τα μείγματα, σύμφωνα με τον κανονισμό (ΕΚ) αριθ. 1272/2008. Κατά συνέπεια, και λόγω της εξάρτησης της ταξινόμησης και της κοινοποίησης του κινδύνου για τα μείγματα από την ταξινόμηση και την κοινοποίηση του κινδύνου για τις ουσίες, η απαίτηση να περιληφθούν η ταξινόμηση και η επισήμανση, σύμφωνα με τον κανονισμό (ΕΚ) αριθ. 1272/2008, για τα μείγματα, πρέπει να εφαρμοστεί μόνο μετά την απαίτηση να περιληφθούν η ταξινόμηση και η επισήμανση, σύμφωνα με τον κανονισμό (ΕΚ) αριθ. 1272/2008, για τις ουσίες.
            
         
               (9)
            
            
               Οι προμηθευτές μειγμάτων που θα επιλέξουν τη δυνατότητα εφαρμογής, σε εθελοντική βάση, τόσο της ταξινόμησης όσο και της επισήμανσης σύμφωνα με τον κανονισμό (ΕΚ) αριθ. 1272/2008 πριν από την 1η Ιουνίου 2015, θα πρέπει να αναφέρουν στο σχετικό δελτίο δεδομένων ασφαλείας την ταξινόμηση σύμφωνα με τον κανονισμό (ΕΚ) αριθ. 1272/2008 καθώς και την ταξινόμηση σύμφωνα με την οδηγία 1999/45/ΕΚ.
            
         
               (10)
            
            
               Ωστόσο, πριν από την 1η Ιουνίου 2015, θα πρέπει να απαιτείται επίσης η αναφορά πληροφοριών ταξινόμησης σύμφωνα με την οδηγία 67/548/ΕΟΚ στα δελτία δεδομένων ασφαλείας για ουσίες τα οποία παρέχουν πληροφορίες ταξινόμησης και επισήμανσης σύμφωνα με τον κανονισμό (ΕΚ) αριθ. 1272/2008, προκειμένου να μπορούν οι προμηθευτές μειγμάτων που δεν θα επιλέξουν τη δυνατότητα εφαρμογής τόσο της ταξινόμησης όσο και της επισήμανσης σύμφωνα με τον κανονισμό (ΕΚ) αριθ. 1272/2008, να ταξινομήσουν και να επισημάνουν σωστά τα μείγματα αυτά.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που προβλέπεται στο άρθρο 133 του κανονισμού (ΕΚ) αριθ. 1907/2006,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1907/2006 τροποποιείται ως εξής:
   
               1)
            
            
               με εφαρμογή από την 1η Δεκεμβρίου 2010:
               
                           α)
                        
                        
                           το παράρτημα ΙΙ αντικαθίσταται από το παράρτημα Ι του παρόντος κανονισμού·
                        
                     
                           β)
                        
                        
                           στο τμήμα 3.7 του παραρτήματος VI, στον τίτλο, οι λέξεις «(βλέπε σημείο 16 του δελτίου δεδομένων ασφαλείας)» αντικαθίστανται από τις λέξεις «(βλέπε τμήμα 1 του δελτίου δεδομένων ασφαλείας)»·
                        
                     
         
               2)
            
            
               με εφαρμογή από την 1η Ιουνίου 2015, το παράρτημα ΙΙ του κανονισμού (ΕΚ) αριθ. 1907/2006 αντικαθίσταται από το παράρτημα ΙΙ του παρόντος κανονισμού.
            
         Άρθρο 2
   1.   Έως την 1η Δεκεμβρίου 2010, οι προμηθευτές ουσιών που εφαρμόζουν το άρθρο 61 παράγραφος 2 του κανονισμού (ΕΚ) αριθ. 1272/2008 δύνανται να εφαρμόζουν το παράρτημα II του κανονισμού (ΕΚ) αριθ. 1907/2006, όπως τροποποιείται από το σημείο 1 του άρθρου 1 του παρόντος κανονισμού.
   2.   Έως την 1η Δεκεμβρίου 2010 οι προμηθευτές μειγμάτων δύνανται να εφαρμόζουν το παράρτημα II του κανονισμού (ΕΚ) αριθ. 1907/2006, όπως τροποποιήθηκε από το σημείο 1 του άρθρου 1 του παρόντος κανονισμού.
   3.   Έως την 1η Ιουνίου 2015, οι προμηθευτές ουσιών που εφαρμόζουν το άρθρο 61 παράγραφος 2 του κανονισμού (ΕΚ) αριθ. 1272/2008 δύνανται να εφαρμόζουν το παράρτημα II του κανονισμού (ΕΚ) αριθ. 1907/2006, όπως τροποποιείται από το σημείο 2 του άρθρου 1 του παρόντος κανονισμού.
   4.   Έως την 1η Ιουνίου 2015, οι προμηθευτές μειγμάτων που εφαρμόζουν την παράγραφο 3 θα πρέπει να παρέχουν στο υποτμήμα 3.2 των σχετικών δελτίων δεδομένων ασφαλείας την ταξινόμηση των ουσιών που υποδεικνύονται στο υποτμήμα αυτό, σύμφωνα με την οδηγία 67/548/ΕΟΚ, περιλαμβάνοντας ένδειξη κινδύνου, γράμμα (γράμματα) συμβόλων και φράσεις R, επιπλέον των δηλώσεων ταξινόμησης —συμπεριλαμβανομένων των δηλώσεων κινδύνου— σύμφωνα με τον κανονισμό (ΕΚ) αριθ. 1272/2008.
   5.   Έως την 1η Ιουνίου 2015, οι προμηθευτές μειγμάτων που εφαρμόζουν την παράγραφο 3, θα πρέπει να παρέχουν στο υποτμήμα 2.1 των σχετικών δελτίων δεδομένων ασφαλείας την ταξινόμηση του μείγματος σύμφωνα με την οδηγία 1999/45/ΕΚ, επιπλέον των δηλώσεων ταξινόμησης —συμπεριλαμβανομένων των δηλώσεων κινδύνου— σύμφωνα με τον κανονισμό (ΕΚ) αριθ. 1272/2008.
   Έως την 1η Ιουνίου 2015, οι προμηθευτές μειγμάτων που πληρούν τα κριτήρια για την ταξινόμηση σύμφωνα με τον κανονισμό (ΕΚ) αριθ. 1272/2008 αναφέρουν, κατά την εφαρμογή της παραγράφου 3, τις ουσίες που παρουσιάζουν κίνδυνο για την υγεία ή το περιβάλλον κατά την έννοια της οδηγίας 67/548/ΕΟΚ στο υποτμήμα 3.2 των σχετικών δελτίων δεδομένων ασφαλείας, αν οι ουσίες αυτές παρουσιάζονται σε συγκεντρώσεις που είναι ίσες με ή μεγαλύτερες από τις χαμηλότερες τιμές οι οποίες αναφέρονται στο σημείο 3.2.1. α) του παραρτήματος II του παρόντος κανονισμού, επιπλέον των ουσιών που αναφέρονται στο σημείο 3.2.1 του εν λόγω παραρτήματος.
   Έως την 1η Ιουνίου 2015, οι προμηθευτές μειγμάτων που δεν πληρούν τα κριτήρια για την ταξινόμηση σύμφωνα με τον κανονισμό (ΕΚ) αριθ. 1272/2008 αναφέρουν, κατά την εφαρμογή της παραγράφου 3, τις ουσίες που παρουσιάζουν κίνδυνο για την υγεία ή το περιβάλλον κατά την έννοια της οδηγίας 67/548/ΕΟΚ στο υποτμήμα 3.2 των σχετικών δελτίων δεδομένων ασφαλείας, αν οι ουσίες αυτές παρουσιάζονται σε μεμονωμένη συγκέντρωση που είναι ίση με ή μεγαλύτερη από 1 % κατά βάρος για τα μη αέρια μείγματα και 0,2 % κατ’ όγκο για τα αέρια μείγματα, επιπλέον των ουσιών που αναφέρονται στο σημείο 3.2.2 του παραρτήματος ΙΙ του παρόντος κανονισμού.
   6.   Με την επιφύλαξη του άρθρου 31 παράγραφος 9 του κανονισμού (ΕΚ) αριθ. 1907/2006, για τις ουσίες που διατίθενται στην αγορά πριν από την 1η Δεκεμβρίου 2010 και για τις οποίες δεν απαιτείται να αναεπισημαίνονται και να ανασυσκευάζονται σύμφωνα με το άρθρο 61 παράγραφος 4 του κανονισμού (ΕΚ) αριθ. 1272/2008, το δελτίο δεδομένων ασφαλείας δεν χρειάζεται να αντικατασταθεί με δελτίο δεδομένων ασφαλείας που να συμμορφώνεται με το παράρτημα I του παρόντος κανονισμού πριν από την 1η Δεκεμβρίου 2012.
   Με την επιφύλαξη του άρθρου 31 παράγραφος 9 του κανονισμού (ΕΚ) αριθ. 1907/2006, για τα μείγματα που διατίθενται στην αγορά πριν από την 1η Ιουνίου 2015 και για τα οποία δεν απαιτείται να αναεπισημαίνονται και να ανασυσκευάζονται σύμφωνα με το άρθρο 61 παράγραφος 4 του κανονισμού (ΕΚ) αριθ. 1272/2008, το δελτίο δεδομένων ασφαλείας δεν χρειάζεται να αντικατασταθεί με δελτίο δεδομένων ασφαλείας που να συμμορφώνεται με το παράρτημα II του παρόντος κανονισμού πριν από την 1η Ιουνίου 2017.
   7.   Με την επιφύλαξη του άρθρου 31 παράγραφος 9 του κανονισμού (ΕΚ) αριθ. 1907/2006, τα δελτία δεδομένων ασφαλείας για τα μείγματα που παρέχονται σε οποιονδήποτε αποδέκτη τουλάχιστον μíα φορά πριν από την 1η Δεκεμβρίου 2010 μπορούν να εξακολουθήσουν να χρησιμοποιούνται και δεν χρειάζεται να συμμορφώνονται με το παράρτημα I του παρόντος κανονισμού έως τις 30 Νοεμβρίου 2012.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 396 της 30.12.2006, σ. 1.
   
      (2)  ΕΕ L 353 της 31.12.2008, σ. 1.
   
      (3)  ΕΕ 196 της 16.8.1967, σ. 1.
   
      (4)  ΕΕ L 200 της 30.7.1999, σ. 1.
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ II
            
               ΑΠΑΙΤΗΣΕΙΣ ΓΙΑ ΤΗ ΣΥΝΤΑΞΗ ΤΩΝ ΔΕΛΤΙΩΝ ΔΕΔΟΜΕΝΩΝ ΑΣΦΑΛΕΙΑΣ
            
            ΜΕΡΟΣ A
            0.1.   Εισαγωγή
            
            
                        0.1.1.
                     
                     
                        Το παράρτημα αυτό ορίζει τις απαιτήσεις που πρέπει να πληροί ο προμηθευτής για τη σύνταξη ενός δελτίου δεδομένων ασφαλείας το οποίο παρέχεται για μια ουσία ή ένα μείγμα, σύμφωνα με το άρθρο 31.
                     
                  
                        0.1.2.
                     
                     
                        Οι πληροφορίες που παρέχονται στο δελτίο δεδομένων ασφαλείας πρέπει να συμφωνούν με τις πληροφορίες στην έκθεση χημικής ασφάλειας, όπου απαιτείται. Όταν μια έκθεση χημικής ασφάλειας ολοκληρωθεί, το ή τα σχετικά σενάρια έκθεσης περιλαμβάνονται σε παράρτημα του δελτίου δεδομένων ασφαλείας.
                     
                  0.2.   Γενικές απαιτήσεις για τη σύνταξη ενός δελτίου δεδομένων ασφαλείας
            
            
                        0.2.1.
                     
                     
                        Το δελτίο δεδομένων ασφαλείας επιτρέπει στους χρήστες να λαμβάνουν τα αναγκαία μέτρα σχετικά με την προστασία της ανθρώπινης υγείας και της ασφάλεια στο χώρο εργασίας και την προστασία του περιβάλλοντος. Ο συντάκτης του δελτίου δεδομένων ασφαλείας λαμβάνει υπόψη του ότι ένα δελτίο δεδομένων ασφαλείας πρέπει να ενημερώνει το κοινό του για τους κινδύνους μιας ουσίας ή ενός μείγματος και παρέχει πληροφορίες για την ασφαλή αποθήκευση, διακίνηση και απόρριψη της ουσίας ή του μείγματος.
                     
                  
                        0.2.2.
                     
                     
                        Οι πληροφορίες που παρέχονται από τα δελτία δεδομένων ασφαλείας πρέπει επίσης να πληρούν τις απαιτήσεις της οδηγία 98/24/ΕΚ του Συμβουλίου. Ιδίως, τα δελτία δεδομένων ασφαλείας παρέχουν στους εργοδότες τη δυνατότητα να ελέγχουν εάν υπάρχουν στο χώρο εργασίας επικίνδυνοι χημικοί παράγοντες και να αξιολογούν κάθε κίνδυνο που θα μπορούσε να προκύψει από τη χρήση τους για την υγεία και την ασφάλεια των εργαζομένων.
                     
                  
                        0.2.3.
                     
                     
                        Οι πληροφορίες του δελτίου δεδομένων ασφαλείας πρέπει να παρέχονται με τρόπο σαφή και συνοπτικό. Το δελτίο δεδομένων ασφαλείας καταρτίζεται από αρμόδιο πρόσωπο που λαμβάνει υπόψη του τις συγκεκριμένες ανάγκες των χρηστών προς τους οποίους απευθύνεται, εφόσον τους γνωρίζει. Οι προμηθευτές των ουσιών και των μειγμάτων μεριμνούν ώστε τα αρμόδια πρόσωπα να εκπαιδεύονται κατάλληλα, συμπεριλαμβανομένης της επιμόρφωσης.
                     
                  
                        0.2.4.
                     
                     
                        Η γλώσσα που χρησιμοποιείται στο δελτίο δεδομένων ασφαλείας είναι απλή, σαφής και ακριβής, αποφεύγοντας την καθομιλουμένη, τα ακρωνύμια και τις συντομεύσεις. Φράσεις όπως “δύνανται να είναι επικίνδυνα” ή “καμία επίπτωση για την υγεία”, “ασφαλή υπό τις περισσότερες συνθήκες χρήσης” ή “ακίνδυνα” ή άλλες φράσεις που υποδηλώνουν ότι η ουσία ή το μείγμα δεν είναι επικίνδυνο ή άλλες φράσεις που δεν συνάδουν με την ταξινόμηση της ουσίας ή του μείγματος αυτού, δεν χρησιμοποιούνται.
                     
                  
                        0.2.5.
                     
                     
                        Η ημερομηνία σύνταξης του δελτίου δεδομένων ασφαλείας δίνεται στην πρώτη σελίδα. Όταν ένα δελτίο δεδομένων ασφαλείας έχει αναθεωρηθεί και η νέα, αναθεωρημένη έκδοση δίδεται στους αποδέκτες, εφιστάται η προσοχή του αποδέκτη στις αλλαγές που έχουν γίνει στο τμήμα 16 του δελτίου δεδομένων ασφαλείας, εκτός αν αναφέρονται σε άλλο σημείο. Στην περίπτωση αυτή, η ημερομηνία σύνταξης αναφέρεται ως “Αναθεώρηση: (ημερομηνία)”, καθώς επίσης ο αριθμός έκδοσης, ο αριθμός αναθεώρησης, η νέα ημερομηνία ή άλλη ένδειξη της αντικαθιστάμενης έκδοσης, εμφανίζεται στην πρώτη σελίδα.
                     
                  0.3.   Μορφή δελτίου δεδομένων ασφαλείας
            
            
                        0.3.1.
                     
                     
                        Ένα δελτίο δεδομένων ασφαλείας δεν είναι ένα έγγραφο καθορισμένης έκτασης. Η έκταση του δελτίου δεδομένων ασφαλείας είναι ανάλογη του κινδύνου της ουσίας ή του μείγματος και των διαθέσιμων πληροφοριών.
                     
                  
                        0.3.2.
                     
                     
                        Όλες οι σελίδες ενός δελτίου δεδομένων ασφαλείας, συμπεριλαμβανομένων οιωνδήποτε παραρτημάτων, αριθμούνται και φέρουν είτε μια ένδειξη της έκτασης του δελτίου (όπως “σελίδα 1 από 3”) είτε μια ένδειξη ότι ακολουθεί κάποια σελίδα (όπως: “Συνεχίζεται στην επόμενη σελίδα” ή “Τέλος του δελτίου δεδομένων ασφαλείας”).
                     
                  0.4.   Περιεχόμενο δελτίου δεδομένων ασφαλείας
            
            Οι πληροφορίες που απαιτούνται από το παρόν παράρτημα περιλαμβάνονται στο δελτίο δεδομένων ασφαλείας, εφόσον συντρέχει περίπτωση και εφόσον είναι διαθέσιμες, στα σχετικά υποτμήματα που ορίζονται στο Μέρος B. Το φύλλο δεδομένων ασφαλείας δεν περιέχει κενά υποτμήματα.
            0.5.   Άλλες απαιτήσεις πληροφοριών
            
            Η συμπερίληψη πρόσθετων σχετικών και διαθέσιμων πληροφοριών στα σχετικά υποτμήματα μπορεί να είναι απαραίτητη σε ορισμένες περιπτώσεις, λόγω του μεγάλου εύρους ιδιοτήτων των ουσιών και των μειγμάτων.
            0.6.   Μονάδες
            
            Χρησιμοποιούνται οι μονάδες μέτρησης που ορίζονται στην οδηγία 80/181/ΕΟΚ (1) του Συμβουλίου.
            0.7.   Ειδικές περιπτώσεις
            
            Τα δελτία δεδομένων ασφαλείας απαιτούνται, επίσης, για τις ειδικές περιπτώσεις που αναφέρονται στην παράγραφο 1.3 του παραρτήματος I του κανονισμού (ΕΚ) αριθ. 1272/2008 για τις οποίες προβλέπονται παρεκκλίσεις από τις απαιτήσεις επισήμανσης.
            1.   
                  ΤΜΗΜΑ 1: Ταυτοποίηση ουσίας/παρασκευάσματος και εταιρείας/επιχείρησης
               
            
            Στο τμήμα αυτό περιγράφεται ο τρόπος ταυτοποίησης της ουσίας ή του μείγματος και ο τρόπος αναγραφής στο δελτίο δεδομένων ασφαλείας των προσδιοριζόμενων σχετικών χρήσεων, του ονόματος του προμηθευτή της ουσίας ή του μείγματος και των στοιχείων επικοινωνίας του προμηθευτή της ουσίας ή του μείγματος, συμπεριλαμβανομένων στοιχείων επικοινωνίας έκτακτης ανάγκης.
            1.1.   Αναγνωριστικός κωδικός προϊόντος
            
            Στην περίπτωση που πρόκειται για ουσία, ο αναγνωριστικός κωδικός προϊόντος παρέχεται σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008 και όπως αναγράφεται στην ετικέτα στην ή στις επίσημες γλώσσες του ή των κρατών μελών στην αγορά των οποίων διατίθεται η ουσία, εκτός αν το ή τα κράτη μέλη προβλέπουν διαφορετικά.
            Για ουσίες που υπόκεινται σε καταχώριση, ο αναγνωριστικός κωδικός προϊόντος πρέπει να συμφωνεί με τον κωδικό που παρέχεται κατά την καταχώριση, ενώ αναγράφεται επίσης ο αριθμός καταχώρισης, που αποδίδεται δυνάμει του άρθρου 20 παράγραφος 3 του παρόντος κανονισμού.
            Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στον μεμονωμένο καταχωρίζοντα μιας από κοινού υποβολής δύναται να παραληφθεί από έναν προμηθευτή που είναι διανομέας ή μεταγενέστερος χρήστης, υπό την προϋπόθεση ότι:
            
                        α)
                     
                     
                        ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης εφόσον του ζητηθεί για σκοπούς εφαρμογής της νομοθεσίας ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β) και
                     
                  
                        β)
                     
                     
                        ο εν λόγω προμηθευτής παρέχει τον πλήρη αριθμό καταχώρισης στην αρμόδια αρχή εφαρμογής της νομοθεσίας του κράτους μέλους (εφεξής “αρχή εφαρμογής της νομοθεσίας”) εντός 7 ημερών αφ’ ότου του ζητηθεί, είτε έχει λάβει το αίτημα απευθείας από την αρχή εφαρμογής της νομοθεσίας είτε του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός 7 ημερών από την παραλαβή του και, ταυτόχρονα, ενημερώνει σχετικά την αρχή εφαρμογής της νομοθεσίας.
                     
                  Στην περίπτωση μείγματος, η εμπορική ονομασία ή ο προσδιορισμός παρέχονται σύμφωνα με το άρθρο 10 παράγραφος 2.1 της οδηγίας 1999/45/ΕΚ.
            Μπορεί να παρέχεται ένα ενιαίο δελτίο δεδομένων ασφαλείας για την κάλυψη περισσότερων από μία ουσιών ή από ένα μειγμάτων, όταν οι πληροφορίες που περιέχονται στο εν λόγω δελτίο δεδομένων ασφαλείας πληρούν τις απαιτήσεις του παρόντος παραρτήματος για καθεμία από τις ουσίες ή για καθένα από τα μείγματα.
            
               Άλλα μέσα ταυτοποίησης
            
            Μπορεί να παρέχονται επίσης, άλλες ονομασίες ή συνώνυμα με τα οποία επισημαίνεται ή είναι ευρέως γνωστή η ουσία ή το μείγμα, όπως εναλλακτικές ονομασίες, αριθμοί, εταιρικοί κωδικοί προϊόντος ή άλλοι μοναδικοί αναγνωριστικοί κωδικοί.
            1.2.   Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
            
            Αναφέρονται τουλάχιστον οι προσδιοριζόμενες χρήσεις που είναι συναφείς για τον ή τους αποδέκτες της ουσίας ή του μείγματος. Πρόκειται για σύντομη περιγραφή της επιδιωκόμενης δράσης της ουσίας ή του μείγματος, όπως “επιβραδυντικό φλόγας”, “αντιοξειδωτικό”.
            Ανάλογα με την περίπτωση, αναφέρονται οι χρήσεις οι οποίες αντενδείκνυνται σύμφωνα με τον προμηθευτή και οι λόγοι για τους οποίους αντενδείκνυνται. Ο κατάλογος αυτός δεν χρειάζεται να είναι εξαντλητικός.
            Όπου απαιτείται έκθεση χημικής ασφάλειας, οι πληροφορίες στο υποτμήμα αυτό του δελτίου δεδομένων ασφαλείας είναι σύμφωνες με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            1.3.   Στοιχεία του προμηθευτή του δελτίου δεδομένων ασφαλείας
            
            Ο προμηθευτής, είτε πρόκειται για τον παραγωγό, τον εισαγωγέα, τον μοναδικό αντιπρόσωπο, μεταγενέστερο χρήστη ή διανομέα, πρέπει να προσδιορίζεται. Αναφέρονται τόσο η πλήρης διεύθυνση και ο αριθμός τηλεφώνου του προμηθευτή, όσο και η ηλεκτρονική διεύθυνση του υπεύθυνου για το δελτίο δεδομένων ασφαλείας προσώπου.
            Ακόμη, αν ο προμηθευτής δεν βρίσκεται εντός του κράτους μέλους στην αγορά του οποίου διατίθεται η ουσία ή το μείγμα και έχει ορίσει κάποιον υπεύθυνο για το εν λόγω κράτος μέλος, τότε αναφέρεται η πλήρης διεύθυνση και ο αριθμός τηλεφώνου του ατόμου αυτού.
            Για τους καταχωρίζοντες, τα στοιχεία είναι σύμφωνα με τα στοιχεία της ταυτότητας του παραγωγού ή του εισαγωγέα που αναφέρονται στην καταχώριση.
            Αν έχει οριστεί ένας μοναδικός αντιπρόσωπος, πρέπει να παρέχονται επίσης τα στοιχεία του μη κοινοτικού παραγωγού ή παρασκευαστή.
            1.4.   Αριθμός τηλεφώνου επείγουσας ανάγκης
            
            Παρέχονται τα στοιχεία των υπηρεσιών πληροφόρησης επείγουσας ανάγκης. Αν υπάρχει επίσημος συμβουλευτικός φορέας στο κράτος μέλος στο οποίο η ουσία ή το μείγμα διατίθεται στην αγορά [ο οποίος μπορεί να είναι ο φορέας που είναι υπεύθυνος για τη συγκέντρωση των σχετικών με την υγεία πληροφοριών και αναφέρεται στο άρθρο 45 του κανονισμού (ΕΚ) αριθ. 1272/2008 και στο άρθρο 17 της οδηγίας 1999/45/ΕΚ] δίνεται ο αριθμός τηλεφώνου του και μπορεί να επαρκεί. Αν η διαθεσιμότητα τέτοιων υπηρεσιών είναι περιορισμένη για οιουσδήποτε λόγους, όπως ώρες λειτουργίας, ή αν υπάρχουν όρια για συγκεκριμένους τύπους πληροφοριών, αυτό πρέπει να αναφέρεται επακριβώς.
            2.   
                  ΤΜΗΜΑ 2: Προσδιορισμός επικινδυνότητας
               
            
            Στο τμήμα αυτό του δελτίου δεδομένων ασφαλείας περιγράφονται οι κίνδυνοι της ουσίας ή του μείγματος και παρουσιάζονται οι κατάλληλες πληροφορίες προειδοποίησης που σχετίζονται με τους κινδύνους αυτούς.
            2.1.   Ταξινόμηση της ουσίας ή του μείγματος
            
            Στην περίπτωση ουσίας, αναφέρεται η ταξινόμηση που προκύπτει από την εφαρμογή των κανόνων ταξινόμησης του κανονισμού (ΕΚ) αριθ. 1272/2008. Αν ο προμηθευτής έχει κοινοποιήσει πληροφορίες σχετικά με την ουσία στον κατάλογο ταξινόμησης και επισήμανσης, σύμφωνα με το άρθρο 40 του κανονισμού (ΕΚ) αριθ. 1272/2008, η ταξινόμηση που παρέχεται στο δελτίο δεδομένων ασφαλείας πρέπει να είναι η ίδια με την ταξινόμηση που παρέχεται στην εν λόγω κοινοποίηση.
            Αναφέρεται επίσης η ταξινόμηση της ουσίας σύμφωνα με την οδηγία 67/548/ΕΟΚ του Συμβουλίου.
            Στην περίπτωση μείγματος, αναφέρεται η ταξινόμηση που προκύπτει από την εφαρμογή των κανόνων ταξινόμησης της οδηγίας (ΕΚ) αριθ. 1999/45/ΕΚ. Αν το μείγμα δεν πληροί τα κριτήρια ταξινόμησης σύμφωνα με την οδηγία 1999/45/ΕΚ, αυτό πρέπει να αναφέρεται με σαφήνεια. Οι πληροφορίες σχετικά με τις ουσίες του μείγματος παρουσιάζονται στο υποτμήμα 3.2.
            Αν η ταξινόμηση, συμπεριλαμβανομένων των δηλώσεων κινδύνου και των φράσεων R, δεν είναι πλήρως καταγεγραμμένη, γίνεται αναφορά στο τμήμα 16, όπου παρουσιάζεται το πλήρες κείμενο κάθε ταξινόμησης, συμπεριλαμβανομένης της δήλωσης κινδύνου και της φράσης R.
            Περιγράφονται οι σπουδαιότερες δυσμενείς φυσικοχημικές συνέπειες και επιπτώσεις στην υγεία του ανθρώπου και το περιβάλλον σύμφωνα με τα τμήματα 9 έως 12 του δελτίου δεδομένων ασφαλείας, κατά τρόπον ώστε να δίνεται η δυνατότητα στους μη ειδικούς να προσδιορίζουν τους κινδύνους της ουσίας ή του μείγματος.
            2.2.   Στοιχεία επισήμανσης
            
            Στην περίπτωση ουσίας, βάσει της ταξινόμησης, αναφέρονται τουλάχιστον τα ακόλουθα στοιχεία στην επισήμανση σύμφωνα με τον κανονισμό (ΕΚ) αριθ. 1272/2008: εικονόγραμμα/εικονογράμματα κινδύνου, προειδοποιητική λέξη/λέξεις, δήλωση/δηλώσεις κινδύνου και δήλωση/δηλώσεις προφυλάξεων. Μια γραφική αναπαράσταση του πλήρους εικονογράμματος κινδύνου σε μαύρο και άσπρο ή μια γραφική αναπαράσταση μόνο του συμβόλου μπορούν να αντικαταστήσουν το έγχρωμο εικονόγραμμα που προβλέπεται στον κανονισμό (ΕΚ) αριθ. 1272/2008.
            Στην περίπτωση μείγματος, βάσει της ταξινόμησης, αναφέρονται τουλάχιστον τα κατάλληλα σύμβολα, ενδείξεις κινδύνου, φράσεις κινδύνου και συστάσεις ασφαλείας στην επισήμανση σύμφωνα με την οδηγία 1999/45/ΕΚ. Το σύμβολο δύναται να αναφέρεται ως γραφική αναπαράσταση του συμβόλου σε μαύρο και άσπρο.
            Αναφέρονται τα ισχύοντα στοιχεία επισήμανσης σύμφωνα με το άρθρο 25 και το άρθρο 32 παράγραφος 6 του κανονισμού (ΕΚ) αριθ. 1272/2008, στην περίπτωση ουσίας, ή στα τμήματα Α και Β του παραρτήματος V της οδηγίας 1999/45/ΕΚ, στην περίπτωση μείγματος.
            2.3.   Άλλοι κίνδυνοι
            
            Παρέχονται πληροφορίες σχετικά με το αν η ουσία ή το μείγμα πληροί τα κριτήρια ΑΒΤ ή αΑαΒ σύμφωνα με το παράρτημα XIII.
            Παρέχονται πληροφορίες για άλλους κινδύνους που δεν οδηγούν σε ταξινόμηση, αλλά δύνανται να συμβάλουν στη συνολική επικινδυνότητα της ουσίας ή του μείγματος, όπως σχηματισμός αερίων ρυπαντών κατά τη σκλήρυνση ή την επεξεργασία, δημιουργία σκόνης, κίνδυνοι λόγω έκρηξης σκόνης, αλληλοευαισθητοποίηση, ασφυξία, πάγωμα, έντονη οσμή ή γεύση ή περιβαλλοντικές συνέπειες, όπως κίνδυνοι για τους οργανισμούς του εδάφους, ή δυνατότητα φωτοχημικής δημιουργίας όζοντος.
            3.   
                  ΤΜΗΜΑ 3: Σύνθεση/πληροφορίες για τα συστατικά
               
            
            Στο τμήμα αυτό του δελτίου δεδομένων ασφαλείας περιγράφεται η χημική ταυτότητα του ή των συστατικών της ουσίας ή του μείγματος, συμπεριλαμβανομένων των προσμείξεων και των σταθεροποιητών, όπως παρατίθενται κατωτέρω. Αναφέρονται οι κατάλληλες και διαθέσιμες πληροφορίες ασφαλείας σχετικά με τη χημεία των επιφανειών.
            3.1.   Ουσίες
            
            Η χημική ταυτότητα του κύριου συστατικού της ουσίας παρουσιάζεται αναφέροντας τουλάχιστον τον αναγνωριστικό κωδικό προϊόντος ή ένα από τα άλλα μέσα ταυτοποίησης που αναφέρονται στο υποτμήμα 1.1.
            Η χημική ταυτότητα οποιασδήποτε πρόσμειξης, σταθεροποιητή ή μεμονωμένου συστατικού πλην του κύριου που ταξινομείται αυτόνομα και συμβάλλει στην ταξινόμηση της ουσίας, αναφέρεται ως εξής:
            
                        α)
                     
                     
                        αναγνωριστικός κωδικός προϊόντος σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008·
                     
                  
                        β)
                     
                     
                        αν ο αναγνωριστικός κωδικός προϊόντος δεν είναι διαθέσιμος, μία από τις υπόλοιπες ονομασίες (συνήθης ονομασία, εμπορική ονομασία, συντόμευση) ή τους αριθμούς ταυτοποίησης.
                     
                  Οι προμηθευτές ουσιών δύνανται να επιλέξουν να αναφέρουν επιπλέον όλα τα συστατικά, συμπεριλαμβανομένων των μη ταξινομημένων.
            Το υποτμήμα αυτό δύναται να χρησιμοποιηθεί, επίσης, για την παροχή πληροφοριών για πολυσυστατικές ουσίες.
            3.2.   Μείγματα
            
            Για όλες τουλάχιστον τις ουσίες που αναφέρονται στα σημεία 3.2.1 ή 3.2.2, παρουσιάζονται ο αναγνωριστικός κωδικός προϊόντος αν είναι διαθέσιμος, η συγκέντρωση ή το εύρος συγκεντρώσεών τους και οι ταξινομήσεις. Οι προμηθευτές μειγμάτων δύνανται να επιλέξουν την παρουσίαση επιπλέον όλων των ουσιών στο μείγμα, συμπεριλαμβανομένων των ουσιών που δεν πληρούν τα κριτήρια ταξινόμησης. Οι πληροφορίες αυτές δίνουν στον αποδέκτη τη δυνατότητα άμεσου προσδιορισμού των κινδύνων των ουσιών στο μείγμα. Οι κίνδυνοι του ίδιου του μείγματος αναφέρονται στο τμήμα 2.
            Οι συγκεντρώσεις των ουσιών σε ένα μείγμα περιγράφονται είτε ως:
            
                        α)
                     
                     
                        ακριβή ποσοστά κατά φθίνουσα τάξη ανά μάζα ή όγκο, εάν είναι τεχνικά εφικτό·
                     
                  
                        β)
                     
                     
                        εύρη ποσοστών κατά φθίνουσα τάξη ανά μάζα ή όγκο, εάν είναι τεχνικά εφικτό.
                     
                  Κατά τη χρήση ενός εύρους ποσοστών, οι κίνδυνοι για την υγεία και το περιβάλλον περιγράφουν τα αποτελέσματα της υψηλότερης συγκέντρωσης κάθε συστατικού.
            Αν διατίθενται τα αποτελέσματα του μείγματος ως σύνολο, οι πληροφορίες αυτές περιλαμβάνονται στο τμήμα 2.
            Στην περίπτωση που έχει επιτραπεί η χρήση εναλλακτικής χημικής ονομασίας δυνάμει του άρθρου 15 της οδηγίας 1999/45/ΕΚ ή του άρθρου 24 του κανονισμού (ΕΚ) αριθ. 1272/2008, η ονομασία αυτή δύναται να χρησιμοποιηθεί.
            
                        3.2.1.
                     
                     
                        Αν ένα μείγμα πληροί τα κριτήρια ταξινόμησης σύμφωνα με την οδηγία 1999/45/ΕΚ, αναφέρονται οι ακόλουθες ουσίες καθώς επίσης η συγκέντρωση ή το εύρος συγκεντρώσεών τους στο μείγμα:
                        
                                    α)
                                 
                                 
                                    ουσίες που παρουσιάζουν κίνδυνο για την υγεία ή το περιβάλλον κατά την έννοια της οδηγίας 67/548/ΕΟΚ και ουσίες που παρουσιάζουν κίνδυνο για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008, υπό την προϋπόθεση ότι οι πληροφορίες που είναι σύμφωνες με τα κριτήρια ταξινόμησης του κανονισμού αυτού έχουν καταστεί διαθέσιμες στον προμηθευτή του μείγματος, αν οι ουσίες αυτές απαντώνται σε συγκεντρώσεις ίσες ή μεγαλύτερες από τις χαμηλότερες από τις ακόλουθες:
                                    
                                                i)
                                             
                                             
                                                τις εφαρμοστέες συγκεντρώσεις που ορίζονται στον πίνακα του άρθρο 3 παράγραφος 3 της οδηγίας 1999/45/ΕΚ·
                                             
                                          
                                                ii)
                                             
                                             
                                                τα ειδικά όρια συγκέντρωσης που παρουσιάζονται στο μέρος 3 του παραρτήματος VI του κανονισμού (ΕΚ) αριθ. 1272/2008·
                                             
                                          
                                                iii)
                                             
                                             
                                                αν στο μέρος 3 του παραρτήματος VI του κανονισμού (ΕΚ) αριθ. 1272/2008 έχει δοθεί ένας παράγοντας M, τότε αφορά στη γενική τιμή διαχωρισμού στον πίνακα 1.1 του παραρτήματος I του συγκεκριμένου κανονισμού, προσαρμοσμένης βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού·
                                             
                                          
                                                iv)
                                             
                                             
                                                τα όρια συγκέντρωσης που παρουσιάζονται στο μέρος Β του παραρτήματος ΙΙ της οδηγίας 1999/45/ΕΚ·
                                             
                                          
                                                v)
                                             
                                             
                                                τα όρια συγκέντρωσης που παρουσιάζονται στο μέρος Β του παραρτήματος ΙΙΙ της οδηγίας 1999/45/ΕΚ·
                                             
                                          
                                                vi)
                                             
                                             
                                                τα όρια συγκέντρωσης που παρουσιάζονται στο παράρτημα V της οδηγίας 1999/45/ΕΚ·
                                             
                                          
                                                vii)
                                             
                                             
                                                τα ειδικά όρια συγκέντρωσης που αναφέρονται στον κατάλογο ταξινόμησης και επισήμανσης σύμφωνα με τον κανονισμό (ΕΚ) αριθ. 1272/2008·
                                             
                                          
                                                viii)
                                             
                                             
                                                αν στον κατάλογο ταξινόμησης και επισήμανσης έχει δοθεί ένας παράγοντας M σύμφωνα με τον κανονισμό (ΕΚ) αριθ. 1272/2008, τότε αφορά στη γενική τιμή διαχωρισμού στον πίνακα 1.1 του παραρτήματος I του συγκεκριμένου κανονισμού, προσαρμοσμένης βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού.
                                             
                                          
                              
                                    β)
                                 
                                 
                                    ουσίες για τις οποίες υπάρχουν κοινοτικές οριακές τιμές έκθεσης στο χώρο εργασίας, και οι οποίες δεν περιλαμβάνονται ήδη στο στοιχείο α),
                                 
                              
                                    γ)
                                 
                                 
                                    ουσίες που είναι ανθεκτικές, βιοσυσσωρεύσιμες και τοξικές ή άκρως ανθεκτικές και άκρως βιοσυσσωρεύσιμες σύμφωνα με τα κριτήρια του παραρτήματος XIII, ή ουσίες που περιλαμβάνονται στον κατάλογο ο οποίος έχει συνταχθεί σύμφωνα με το άρθρο 59 παράγραφος 1, για λόγους πλην των αναφερόμενων στο στοιχείο α) κινδύνων, εάν η συγκέντρωση μιας επιμέρους ουσίας είναι τουλάχιστον 0,1 %.
                                 
                              
                  
                        3.2.2.
                     
                     
                        Αν ένα μείγμα δεν πληροί τα κριτήρια ταξινόμησης σύμφωνα με την οδηγία 1999/45/ΕΚ, αναφέρονται οι ουσίες που απαντώνται σε μια επιμέρους συγκέντρωση ίση ή μεγαλύτερη από τις ακόλουθες συγκεντρώσεις, μαζί με τη συγκέντρωσή τους ή το εύρος συγκεντρώσεών τους:
                        
                                    α)
                                 
                                 
                                    1 % κατά βάρος για τα μη αέρια μείγματα και 0,2 % κατ’ όγκο για τα αέρια μείγματα για
                                    
                                                i)
                                             
                                             
                                                ουσίες που παρουσιάζουν κίνδυνο για την υγεία ή το περιβάλλον κατά την έννοια της οδηγίας 67/548/ΕΟΚ και ουσίες που παρουσιάζουν κίνδυνο για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008, υπό την προϋπόθεση ότι οι πληροφορίες που είναι σύμφωνες με τα κριτήρια ταξινόμησης του κανονισμού αυτού έχουν καταστεί διαθέσιμες στον προμηθευτή του μείγματος· ή
                                             
                                          
                                                ii)
                                             
                                             
                                                ουσίες για τις οποίες καθορίζονται κοινοτικά όρια έκθεσης στο χώρο εργασίας·
                                             
                                          
                              
                                    β)
                                 
                                 
                                    0,1 % κατά βάρος για ουσίες που είναι ανθεκτικές, βιοσυσσωρεύσιμες και τοξικές σύμφωνα με τα κριτήρια του παραρτήματος XIII, άκρως ανθεκτικές και άκρως βιοσυσσωρεύσιμες σύμφωνα με τα κριτήρια του παραρτήματος XIII, ή ουσίες που περιλαμβάνονται στον κατάλογο ο οποίος έχει συνταχθεί σύμφωνα με το άρθρο 59 παράγραφος 1, για λόγους πλην των αναφερόμενων στο στοιχείο α) κινδύνων.
                                 
                              
                  
                        3.2.3.
                     
                     
                        Για τις ουσίες που αναφέρονται στο υποτμήμα 3.2 αναφέρεται η ταξινόμησή τους σύμφωνα με την οδηγία 67/548/ΕΟΚ, συμπεριλαμβανομένων των ενδείξεων κινδύνου, των συμβόλων και των αντίστοιχων φράσεων R. Αναφέρεται, επίσης, η ταξινόμηση της ουσίας σύμφωνα με τον κανονισμό (ΕΚ) αριθ. 1272/2008, συμπεριλαμβανομένων της ή των κατηγοριών κινδύνων και του ή των κωδικών κατηγοριών όπως αναφέρονται στον πίνακα 1.1 του παραρτήματος VI του κανονισμού αυτού καθώς και οι δηλώσεις κινδύνου που αποδίδονται ανάλογα με τους φυσικοχημικούς τους κινδύνους και την επικινδυνότητα που παρουσιάζουν για την υγεία του ανθρώπου και το περιβάλλον, υπό την προϋπόθεση ότι οι πληροφορίες που είναι σύμφωνες με τα κριτήρια ταξινόμησης του κανονισμού αυτού έχουν καταστεί διαθέσιμες στον προμηθευτή του μείγματος. Οι δηλώσεις κινδύνου και οι φράσεις R δεν χρειάζεται να αναγράφονται πλήρως στο σημείο αυτό οι κωδικοί τους επαρκούν. Στις περιπτώσεις που δεν αναγράφονται πλήρως, γίνεται παραπομπή στο σημείο 16, όπου αναγράφεται το πλήρες κείμενο κάθε σχετικής δήλωσης κινδύνου και φράσης R. Αν μια ουσία δεν ανταποκρίνεται στα κριτήρια ταξινόμησης, αναγράφεται ο λόγος αναφοράς της ουσίας αυτής στο υποτμήμα 3.2, όπως “μη ταξινομημένη ουσία αΑαΒ” ή “ουσία για την οποία υπάρχει κοινοτικό όριο έκθεσης στο χώρο εργασίας”.
                     
                  
                        3.2.4.
                     
                     
                        Για τις ουσίες που αναφέρονται στο υποτμήμα 3.2 δίνεται η ονομασία και ο αριθμός καταχώρισης, εάν υπάρχει, όπως αποδίδονται δυνάμει του άρθρου 20 παράγραφος 3 του παρόντος κανονισμού.
                        Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στο μεμονωμένο καταχωρίζοντα μιας από κοινού υποβολής δύναται να παραλείπεται από τον προμηθευτή του μείγματος, υπό την προϋπόθεση ότι:
                        
                                    α)
                                 
                                 
                                    ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης εφόσον του ζητηθεί για σκοπούς εφαρμογής της νομοθεσίας ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β)· και
                                 
                              
                                    β)
                                 
                                 
                                    ο εν λόγω προμηθευτής παρέχει τον πλήρη αριθμό καταχώρισης στην αρμόδια αρχή εφαρμογής της νομοθεσίας του κράτους μέλους (εφεξής “αρχή εφαρμογής της νομοθεσίας”) εντός 7 ημερών αφ’ ότου του ζητηθεί, είτε έχει λάβει το αίτημα απευθείας από την εκτελεστική αρχή είτε του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός 7 ημερών από την παραλαβή του και, ταυτόχρονα, ενημερώνει σχετικά την αρχή εφαρμογής της νομοθεσίας.
                                 
                              Εφόσον υπάρχει, δίνεται ο αριθμός ΕΚ σύμφωνα με τον κανονισμό (ΕΚ) αριθ. 1272/2008. Δύνανται, επίσης, να δοθούν ο αριθμός CAS και η ονομασία IUPAC (αν υπάρχουν).
                        Για τις ουσίες που αναφέρονται στο παρόν υποτμήμα με εναλλακτική χημική ονομασία, σύμφωνα με το άρθρο 15 της οδηγίας 1999/45/ΕΚ ή το άρθρο 24 του κανονισμού (ΕΚ) αριθ. 1272/2008, ο αριθμός καταχώρισης, ο αριθμός ΕΚ και οι υπόλοιποι ακριβείς χημικοί αναγνωριστικοί κωδικοί δεν είναι απαραίτητοι.
                     
                  4.   
                  ΤΜΗΜΑ 4: Μέτρα πρώτων βοηθειών
               
            
            Στο τμήμα αυτό του δελτίου δεδομένων ασφαλείας περιγράφεται η αρχική περίθαλψη κατά τρόπο που να μπορεί να γίνει κατανοητός και να παρασχεθεί από μη εκπαιδευμένο άτομο χωρίς τη χρήση εξοπλισμού υψηλής τεχνολογίας και χωρίς να υπάρχει ευρεία επιλογή φαρμάκων. Αν απαιτείται ιατρική παρακολούθηση, αναφέρεται στις οδηγίες καθώς επίσης ο επείγων χαρακτήρας της περίπτωσης.
            4.1.   Περιγραφή των μέτρων πρώτων βοηθειών
            
            
                        4.1.1.
                     
                     
                        Οι οδηγίες πρώτων βοηθειών παρέχονται μέσω των σχετικών οδών έκθεσης. Χρησιμοποιούνται υποκατηγορίες που υποδεικνύουν τη διαδικασία για κάθε οδό, δηλαδή εισπνοή, επαφή με το δέρμα, τα μάτια και κατάποση.
                     
                  
                        4.1.2.
                     
                     
                        Στις εξής περιπτώσεις ζητείται η συμβουλή ειδικού εάν:
                        
                                    α)
                                 
                                 
                                    απαιτείται άμεση ιατρική φροντίδα και αν μετά την έκθεση είναι δυνατόν να αναμένονται μεταγενέστερες επιδράσεις·
                                 
                              
                                    β)
                                 
                                 
                                    συνιστάται μετακίνηση του εκτεθειμένου ατόμου από την περιοχή σε σημείο με καθαρό αέρα·
                                 
                              
                                    γ)
                                 
                                 
                                    συνιστάται αφαίρεση και επεξεργασία του ρουχισμού και της υπόδησης του ατόμου και
                                 
                              
                                    δ)
                                 
                                 
                                    συνιστάται ατομικός προστατευτικός εξοπλισμός για τα άτομα που προσφέρουν τις πρώτες βοήθειες.
                                 
                              
                  4.2.   Σημαντικότερα συμπτώματα και επιδράσεις, οξείες ή μεταγενέστερες
            
            Δίνονται σύντομες συνοπτικές πληροφορίες για τα σημαντικότερα συμπτώματα και τις επιδράσεις, οξείες ή μεταγενέστερες, της έκθεσης.
            4.3.   Ένδειξη οιασδήποτε απαιτούμενης άμεσης ιατρικής φροντίδας και ειδικής θεραπείας
            
            Εφόσον συντρέχει περίπτωση, παρέχονται πληροφορίες σχετικά με την κλινική δοκιμή και την ιατρική παρακολούθηση για μεταγενέστερες επιδράσεις, συγκεκριμένες πληροφορίες για τα αντίδοτα (εφόσον είναι γνωστά) και οι αντενδείξεις.
            Για ορισμένες ουσίες ή μείγματα, είναι σημαντικό να σημειωθεί ότι διατίθενται ειδικά μέσα για την παροχή ειδικής και άμεσης θεραπείας στο χώρο εργασίας.
            5.   
                  ΤΜΗΜΑ 5: Μέτρα για την καταπολέμηση της πυρκαγιάς
               
            
            Στο τμήμα αυτό του δελτίου δεδομένων ασφαλείας περιγράφονται οι απαιτήσεις για την καταπολέμηση μιας πυρκαγιάς που προκαλείται από την ουσία ή το μείγμα ή εκδηλώνεται κοντά σε αυτήν(-ό).
            5.1.   Πυροσβεστικά μέσα
            
            Κατάλληλα πυροσβεστικά μέσα
            Παρέχονται πληροφορίες για τα κατάλληλα πυροσβεστικά μέσα.
            Ακατάλληλα πυροσβεστικά μέσα:
            Δίνονται ενδείξεις για την ακαταλληλότητα των πυροσβεστικών μέσων για μια συγκεκριμένη κατάσταση που αφορά στην ουσία ή στο μείγμα.
            5.2.   Ειδικοί κίνδυνοι που προκύπτουν από την ουσία ή το μείγμα
            
            Δίνονται πληροφορίες σχετικά με τους κινδύνους που δύνανται να προκύψουν από την ουσία ή το μείγμα, όπως επικίνδυνα προϊόντα καύσης που σχηματίζονται κατά την καύση της ουσίας ή του μείγματος, όπως “δύνανται να δημιουργηθούν τοξικοί καπνοί μονοξειδίου του άνθρακα σε περίπτωση καύσης”, ή “δημιουργεί οξείδια θείου και αζώτου κατά την καύση”.
            5.3.   Συστάσεις για τους πυροσβέστες
            
            Δίνονται συστάσεις σχετικά με οιεσδήποτε προστατευτικές ενέργειες που πρέπει να λαμβάνονται κατά την πυρόσβεση, όπως “διατηρείτε τους περιέκτες δροσερούς με ψεκασμό νερού”, και σχετικά με τον ειδικό προστατευτικό εξοπλισμό για πυροσβέστες, όπως μπότες, στολές, γάντια, προστατευτικά για τα μάτια και το πρόσωπο και αναπνευστική συσκευή.
            6.   
                  ΤΜΗΜΑ 6: Μέτρα για την αντιμετώπιση τυχαίας έκλυσης
               
            
            Στο τμήμα αυτό του δελτίου δεδομένων ασφαλείας συνιστάται η κατάλληλη αντίδραση σε υπερχειλίσεις, διαρροές ή απελευθερώσεις, για την πρόληψη ή την ελαχιστοποίηση των αρνητικών επιπτώσεων σε άτομα, στην ιδιοκτησία και στο περιβάλλον. Γίνεται διάκριση μεταξύ των μεγάλων και των μικρών υπερχειλίσεων, σε περιπτώσεις όπου ο όγκος της υπερχείλισης έχει σημαντική επίδραση στον κίνδυνο. Αν οι διαδικασίες περιορισμού και ανάκτησης υποδεικνύουν ότι απαιτούνται διαφορετικές πρακτικές, αυτό αναφέρεται στο δελτίο δεδομένων ασφαλείας.
            6.1.   Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
            
            6.1.1.   Για προσωπικό μη έκτακτης ανάγκης
            
            Δίνονται συστάσεις σχετικά με τυχαίες υπερχειλίσεις και απελευθερώσεις της ουσίας ή του μείγματος, όπως:
            
                        α)
                     
                     
                        η χρησιμοποίηση του κατάλληλου προστατευτικού εξοπλισμού (συμπεριλαμβανομένου του ατομικού προστατευτικού εξοπλισμού που αναφέρεται στο τμήμα 8 του δελτίου δεδομένων ασφαλείας) για την πρόληψη μόλυνσης του δέρματος, των ματιών και του ατομικού ρουχισμού·
                     
                  
                        β)
                     
                     
                        απομάκρυνση των πηγών ανάφλεξης, πρόβλεψη για επαρκή εξαερισμό, έλεγχος της σκόνης και
                     
                  
                        γ)
                     
                     
                        διαδικασίες έκτακτης ανάγκης, όπως η ανάγκη εκκένωσης της περιοχής κινδύνου ή γνωμοδότησης από εμπειρογνώμονα.
                     
                  6.1.2.   Για άτομα που προσφέρουν πρώτες βοήθειες
            
            Δίνονται συστάσεις σχετικά με το κατάλληλο ύφασμα για τον ατομικό προστατευτικό ρουχισμό (όπως “κατάλληλο: Βουτυλένιο”, “ακατάλληλο: PVC”).
            6.2.   Περιβαλλοντικές προφυλάξεις
            
            Δίνονται συστάσεις σχετικά με τις περιβαλλοντικές προφυλάξεις που λαμβάνονται σχετικά με τυχαίες υπερχειλίσεις και απελευθέρωση της ουσίας ή του μείγματος, όπως αποφυγή της απόρριψης στις αποχετεύσεις, στα επιφανειακά και στα υπόγεια ύδατα.
            6.3.   Μέθοδοι και υλικά για περιορισμό και καθαρισμό
            
            
                        6.3.1.
                     
                     
                        Δίνονται κατάλληλες συστάσεις για τον τρόπο περιορισμού μιας υπερχείλισης. Οι κατάλληλες τεχνικές περιορισμού δύνανται να περιλαμβάνουν κάποια από τις κάτωθι:
                        
                                    α)
                                 
                                 
                                    τοιχώματα, κάλυψη αποχετεύσεων·
                                 
                              
                                    β)
                                 
                                 
                                    διαδικασίες κάλυψης.
                                 
                              
                  
                        6.3.2.
                     
                     
                        Δίνονται κατάλληλες συστάσεις σχετικά με τον καθαρισμό μιας υπερχείλισης. Οι κατάλληλες τεχνικές καθαρισμού δύνανται να περιλαμβάνουν κάποια από τις κάτωθι:
                        
                                    α)
                                 
                                 
                                    τεχνικές εξουδετέρωσης·
                                 
                              
                                    β)
                                 
                                 
                                    τεχνικές απολύμανσης·
                                 
                              
                                    γ)
                                 
                                 
                                    απορροφητικά υλικά·
                                 
                              
                                    δ)
                                 
                                 
                                    τεχνικές καθαρισμού·
                                 
                              
                                    ε)
                                 
                                 
                                    τεχνικές αναρρόφησης σκόνης·
                                 
                              
                                    στ)
                                 
                                 
                                    απαιτούμενος εξοπλισμός για περιορισμό/καθαρισμό (συμπεριλαμβανομένης της χρήσης μη σπινθηρογόνων εργαλείων και εξοπλισμού, εφόσον συντρέχει περίπτωση).
                                 
                              
                  
                        6.3.3.
                     
                     
                        Δίνονται άλλες πληροφορίες σχετικά με τις υπερχειλίσεις και τις απελευθερώσεις, συμπεριλαμβανομένων συστάσεων για ακατάλληλες τεχνικές περιορισμού ή καθαρισμού, με φράσεις όπως “να μη χρησιμοποιείται ποτέ…”.
                     
                  6.4.   Παραπομπή σε άλλα τμήματα
            
            Εφόσον συντρέχει περίπτωση, γίνεται παραπομπή στα τμήματα 8 και 13.
            7.   
                  ΤΜΗΜΑ 7: Χειρισμός και αποθήκευση
               
            
            Σ’ αυτό το τμήμα του δελτίου δεδομένων ασφαλείας δίνονται συστάσεις για τις πρακτικές ασφαλούς χειρισμού. Δίνεται έμφαση στις προφυλάξεις που είναι κατάλληλες για τις προσδιοριζόμενες χρήσεις οι οποίες αναφέρονται στο υποτμήμα 1.2 και στις μοναδικές ιδιότητες της ουσίας ή του μείγματος.
            Οι πληροφορίες αυτού του τμήματος του δελτίου δεδομένων ασφαλείας σχετίζονται με την προστασία της υγείας του ανθρώπου, της ασφάλειας και του περιβάλλοντος. Οι πληροφορίες αυτές βοηθούν τον εργοδότη να καθιερώνει κατάλληλες διαδικασίες εργασίας και να λαμβάνει οργανωτικά μέτρα σύμφωνα με το άρθρο 5 της οδηγίας 98/24/ΕΚ και το άρθρο 5 της οδηγίας 2004/37/ΕΚ του Ευρωπαϊκού Κοινοβουλίου και του Συμβουλίου.
            Όπου απαιτείται έκθεση χημικής ασφάλειας, οι πληροφορίες στο τμήμα αυτό του δελτίου δεδομένων ασφαλείας είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            Εκτός των πληροφοριών που παρέχονται στο τμήμα αυτό, διατίθενται επίσης σχετικές πληροφορίες στο τμήμα 8.
            7.1.   Προφυλάξεις για ασφαλή χειρισμό
            
            
                        7.1.1.
                     
                     
                        Καθορίζονται συστάσεις σχετικά με τα ακόλουθα:
                        
                                    α)
                                 
                                 
                                    ασφαλής χειρισμός της ουσίας ή του μείγματος, όπως περιορισμός και μέτρα για την πρόληψη πυρκαγιάς και την αποφυγή της δημιουργίας αερολυμάτων και σκόνης·
                                 
                              
                                    β)
                                 
                                 
                                    αποφυγή χειρισμού μη συμβατών ουσιών ή μειγμάτων και
                                 
                              
                                    γ)
                                 
                                 
                                    μείωση της απελευθέρωσης της ουσίας ή του μείγματος στο περιβάλλον, όπως αποφυγή υπερχειλίσεων ή αποχετεύσεων.
                                 
                              
                  
                        7.1.2.
                     
                     
                        Δίνονται συστάσεις για τη γενική επαγγελματική υγιεινή, όπως:
                        
                                    α)
                                 
                                 
                                    απαγόρευση τροφίμων, ποτών και καπνίσματος σε χώρους εργασίας·
                                 
                              
                                    β)
                                 
                                 
                                    πλύσιμο χεριών μετά τη χρήση και
                                 
                              
                                    γ)
                                 
                                 
                                    αφαίρεση μολυσμένου ρουχισμού και προστατευτικού εξοπλισμού πριν από την είσοδο σε χώρους φαγητού.
                                 
                              
                  7.2.   Συνθήκες για την ασφαλή φύλαξη, συμπεριλαμβανομένων τυχόν ασυμβίβαστων
            
            Οι συστάσεις που δίνονται πρέπει να είναι σύμφωνες με τις φυσικές και χημικές ιδιότητες που περιγράφονται στο τμήμα 9 του δελτίου δεδομένων ασφαλείας. Εφόσον συντρέχει περίπτωση, δίνονται συστάσεις για συγκεκριμένες απαιτήσεις φύλαξης, συμπεριλαμβανομένων των ακόλουθων:
            
                        α)
                     
                     
                        Τρόποι διαχείρισης των κινδύνων που σχετίζονται με:
                        
                                    i)
                                 
                                 
                                    εκρήξιμες ατμόσφαιρες·
                                 
                              
                                    ii)
                                 
                                 
                                    συνθήκες διάβρωσης·
                                 
                              
                                    iii)
                                 
                                 
                                    κίνδυνοι ανάφλεξης·
                                 
                              
                                    iv)
                                 
                                 
                                    μη συμβατές ουσίες ή μείγματα·
                                 
                              
                                    v)
                                 
                                 
                                    συνθήκες εξάτμισης και
                                 
                              
                                    vi)
                                 
                                 
                                    πιθανές πηγές ανάφλεξης (συμπεριλαμβανομένου ηλεκτρικού εξοπλισμού).
                                 
                              
                  
                        β)
                     
                     
                        Τρόποι ελέγχου των επιδράσεων των κάτωθι:
                        
                                    i)
                                 
                                 
                                    καιρικές συνθήκες·
                                 
                              
                                    ii)
                                 
                                 
                                    πίεση περιβάλλοντος·
                                 
                              
                                    iii)
                                 
                                 
                                    θερμοκρασία·
                                 
                              
                                    iv)
                                 
                                 
                                    ηλιακό φως·
                                 
                              
                                    v)
                                 
                                 
                                    υγρασία και
                                 
                              
                                    vi)
                                 
                                 
                                    δόνηση.
                                 
                              
                  
                        γ)
                     
                     
                        Τρόποι διατήρησης της ακεραιότητας της ουσίας ή του μείγματος μέσω της χρήσης των κάτωθι:
                        
                                    i)
                                 
                                 
                                    σταθεροποιητές και
                                 
                              
                                    ii)
                                 
                                 
                                    αντιοξειδωτικά.
                                 
                              
                  
                        δ)
                     
                     
                        Περιλαμβάνονται επίσης οι παρακάτω συστάσεις:
                        
                                    i)
                                 
                                 
                                    απαιτήσεις αερισμού·
                                 
                              
                                    ii)
                                 
                                 
                                    ειδικός σχεδιασμός των χώρων ή δοχείων αποθήκευσης (συμπεριλαμβανομένων των τοίχων αντιστήριξης και του εξαερισμού)·
                                 
                              
                                    iii)
                                 
                                 
                                    ποσοτικά όρια υπό συνθήκες φύλαξης (εφόσον συντρέχει περίπτωση) και
                                 
                              
                                    iv)
                                 
                                 
                                    απαιτήσεις συσκευασίας.
                                 
                              
                  7.3.   Ειδική τελική χρήση ή χρήσεις
            
            Για ουσίες και μείγματα που έχουν σχεδιαστεί για ειδική τελική χρήση ή χρήσεις οι συστάσεις σχετίζονται με την ή τις προσδιοριζόμενες χρήσεις που αναφέρονται στο υποτμήμα 1.2 και είναι λεπτομερείς και λειτουργικές. Αν επισυνάπτεται σενάριο έκθεσης, δύναται να γίνει αναφορά σε αυτό ή δίνονται πληροφορίες σύμφωνα με τις απαιτήσεις των υποτμημάτων 7.1 και 7.2. Αν κάποιος φορέας της αλυσίδας εφοδιασμού έχει διεξαγάγει αξιολόγηση χημικής ασφάλειας για το μείγμα, αρκεί το δελτίο δεδομένων ασφαλείας και τα σενάρια έκθεσης να είναι σύμφωνα με την έκθεση χημικής ασφάλειας για το μείγμα αντί με τις εκθέσεις χημικής ασφάλειας για κάθε ουσία στο μείγμα. Αν διατίθενται συγκεκριμένες οδηγίες για τη βιομηχανία ή τον τομέα, μπορεί να γίνει σχετική λεπτομερής αναφορά σε αυτές (συμπεριλαμβανομένης της πηγής και της ημερομηνίας έκδοσης).
            8.   
                  ΤΜΗΜΑ 8: Έλεγχος της έκθεσης/ατομική προστασία
               
            
            Στο παρόν τμήμα του δελτίου δεδομένων ασφαλείας περιγράφονται τα ισχύοντα όρια επαγγελματικής έκθεσης και τα αναγκαία μέτρα διαχείρισης κινδύνου.
            Όπου απαιτείται έκθεση χημικής ασφάλειας, οι πληροφορίες στο τμήμα αυτό του δελτίου δεδομένων ασφαλείας είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            8.1.   Παράμετροι ελέγχου
            
            
                        8.1.1.
                     
                     
                        Όταν είναι διαθέσιμες, οι ακόλουθες εθνικές οριακές τιμές, συμπεριλαμβανομένης της νομικής βάσης καθεμίας από αυτές, που εφαρμόζονται σήμερα στα κράτη μέλη στα οποία παρέχεται το δελτίο δεδομένων ασφαλείας, πρέπει να απαριθμούνται για την ουσία η για καθεμία από τις ουσίες του μείγματος. Όταν απαριθμούνται οι τιμές των ορίων επαγγελματικής έκθεσης, χρησιμοποιείται η χημική ταυτότητα, όπως καθορίζεται στο τμήμα 3.
                        
                                    8.1.1.1.
                                 
                                 
                                    οι εθνικές οριακές τιμές επαγγελματικής έκθεσης που αντιστοιχούν στις κοινοτικές οριακές τιμές επαγγελματικής έκθεσης σύμφωνα με την οδηγία 98/24/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ (2) της Επιτροπής·
                                 
                              
                                    8.1.1.2.
                                 
                                 
                                    οι εθνικές οριακές τιμές επαγγελματικής έκθεσης που αντιστοιχούν στις κοινοτικές οριακές τιμές σύμφωνα με την οδηγία 2004/37/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ της Επιτροπής·
                                 
                              
                                    8.1.1.3.
                                 
                                 
                                    οιεσδήποτε άλλες εθνικές οριακές τιμές επαγγελματικής έκθεσης·
                                 
                              
                                    8.1.1.4.
                                 
                                 
                                    οι εθνικές βιολογικές οριακές τιμές που αντιστοιχούν στις κοινοτικές βιολογικές οριακές τιμές σύμφωνα με την οδηγία 98/24/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ της Επιτροπής·
                                 
                              
                                    8.1.1.5.
                                 
                                 
                                    οιεσδήποτε άλλες εθνικές βιολογικές οριακές τιμές.
                                 
                              
                  
                        8.1.2.
                     
                     
                        Παρέχονται πληροφορίες σχετικά με τις επί του παρόντος συνιστώμενες διαδικασίες παρακολούθησης, τουλάχιστον για τις πιο σχετικές ουσίες.
                     
                  
                        8.1.3.
                     
                     
                        Αν κατά την προβλεπόμενη χρήση της ουσίας ή του μείγματος σχηματίζονται αέριοι ρυπαντές, αναφέρονται επίσης οι εφαρμοστέες οριακές τιμές επαγγελματικής έκθεσης ή/και οι βιολογικές οριακές τιμές αυτών.
                     
                  
                        8.1.4.
                     
                     
                        Όταν απαιτείται έκθεση χημικής ασφάλειας ή υπάρχει ένα DNEL, όπως αναφέρεται στο τμήμα 1.4 του παραρτήματος Ι, ή μια PNEC, όπως αναφέρεται στο τμήμα 3.3 του παραρτήματος Ι, τα σχετικά DNEL και οι σχετικές PNEC για την ουσία δίδονται για τα σενάρια έκθεσης από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
                     
                  
                        8.1.5.
                     
                     
                        Όταν χρησιμοποιείται μια προσέγγιση ελέγχου ορίου προκειμένου να ληφθεί απόφαση σχετικά με τη λήψη μέτρων για τη διαχείριση του κινδύνου σε σχέση με τις ειδικές χρήσεις, δίνονται επαρκείς λεπτομέρειες για τη διευκόλυνση της αποτελεσματικής διαχείρισης του κινδύνου. Διασαφηνίζονται το πλαίσιο και οι περιορισμοί της σύστασης ειδικού ελέγχου ορίων.
                     
                  8.2.   Έλεγχοι έκθεσης
            
            Παρέχονται οι πληροφορίες που απαιτούνται στο παρόν τμήμα, εκτός αν στο δελτίο δεδομένων ασφαλείας επισυνάπτεται ένα σενάριο έκθεσης που περιέχει τις εν λόγω πληροφορίες.
            Στην περίπτωση που ο προμηθευτής έχει παραλείψει τη δοκιμή βάσει του τμήματος 3 του παραρτήματος XI, καθορίζει τις ειδικές συνθήκες χρήσης στις οποίες βασίζεται προς αιτιολόγηση της παράλειψης.
            Όταν μια ουσία έχει καταχωριστεί ως απομονωμένο ενδιάμεσο προϊόν (στις εγκαταστάσεις παρασκευής ή μεταφερόμενο), ο προμηθευτής επισημαίνει ότι το συγκεκριμένο δελτίο δεδομένων ασφαλείας είναι σύμφωνο με τους ειδικούς όρους στους οποίους βασίζεται ή με τους οποίους αιτιολογείται η καταχώριση σύμφωνα με τα άρθρα 17 ή 18.
            8.2.1.   Κατάλληλοι μηχανικοί έλεγχοι
            
            Η περιγραφή των κατάλληλων μέτρων ελέγχου έκθεσης σχετίζονται με την προσδιοριζόμενη χρήση ή χρήσεις της ουσίας ή του μείγματος, όπως αναφέρονται στο υποτμήμα 1.2. Οι πληροφορίες αυτές επαρκούν ώστε ο εργοδότης να μπορεί να διεξάγει μια αξιολόγηση του κινδύνου τον οποίο παρουσιάζει για την ασφάλεια και την υγεία των εργαζομένων η παρουσία της ουσίας ή του μείγματος, σύμφωνα με τα άρθρα 4 έως 6 της οδηγίας 98/24/ΕΚ καθώς και σύμφωνα με τα άρθρα 3 έως 5 της οδηγίας 2004/37/ΕΚ, εφόσον συντρέχει περίπτωση.
            Οι πληροφορίες αυτές συμπληρώνουν τις πληροφορίες του τμήματος 7.
            8.2.2.   Μέτρα ατομικής προστασίας, όπως ατομικός προστατευτικός εξοπλισμός
            
            
                        8.2.2.1.
                     
                     
                        Η πληροφόρηση σχετικά με τη χρήση ατομικού προστατευτικού εξοπλισμού είναι σύμφωνη με τις ορθές πρακτικές επαγγελματικής υγιεινής και σε συνδυασμό με άλλα μέτρα ελέγχου, συμπεριλαμβανομένων των μηχανικών ελέγχων, του αερισμού και της απομόνωσης. Εφόσον συντρέχει περίπτωση, το τμήμα 5 αναφέρεται για συγκεκριμένες συστάσεις ατομικού προστατευτικού χημικού εξοπλισμού/εξοπλισμού πυρκαγιών.
                     
                  
                        8.2.2.2.
                     
                     
                        Λαμβάνοντας υπόψη την οδηγία 89/686/ΕΟΚ (3) του Συμβουλίου και ως προς τα κατάλληλα πρότυπα CEN, δίνονται λεπτομερείς προδιαγραφές σχετικά με τον εξοπλισμό που θα παράσχει επαρκή και κατάλληλη προστασία, συμπεριλαμβανομένων των ακόλουθων:
                        
                                    α)
                                 
                                 
                                    
                                       Προστασία των ματιών/του προσώπου
                                    
                                    Διευκρινίζεται το είδος του απαιτούμενου εξοπλισμού προστασίας των ματιών/του προσώπου βάσει της επικινδυνότητας που σχετίζεται με την ουσία ή το μείγμα και της πιθανότητας επαφής, όπως γυαλιά ασφαλείας, προστατευτικά γυαλιά, προστατευτικές προσωπίδες.
                                 
                              
                                    β)
                                 
                                 
                                    
                                       Προστασία του δέρματος
                                    
                                    
                                                i)
                                             
                                             
                                                
                                                   
                                                      Προστασία των χεριών
                                                   
                                                
                                                Το είδος των γαντιών που χρησιμοποιούνται κατά το χειρισμό της ουσίας ή του μείγματος καθορίζονται σαφώς βάσει της επικινδυνότητας που σχετίζεται με την ουσία ή το μείγμα και της πιθανότητας επαφής και σε σχέση με την ποσότητα και τη διάρκεια της έκθεσης του δέρματος, συμπεριλαμβανομένων των ακόλουθων:
                                                
                                                            —
                                                         
                                                         
                                                            το είδος του υλικού και το πάχος του,
                                                         
                                                      
                                                            —
                                                         
                                                         
                                                            οι τυπικοί ή ελάχιστοι χρόνοι αντοχής του υλικού των γαντιών.
                                                         
                                                      Εάν χρειάζεται, αναφέρονται τα τυχόν πρόσθετα μέτρα προστασίας των χεριών.
                                             
                                          
                                                ii)
                                             
                                             
                                                
                                                   
                                                      Άλλα μέτρα
                                                   
                                                
                                                Εάν χρειάζεται να προστατευθούν άλλα μέρη του σώματος εκτός από τα χέρια, πρέπει να διευκρινίζεται το είδος και η ποιότητα του απαιτούμενου προστατευτικού εξοπλισμού, όπως γάντια, μπότες, στολές βάσει των κινδύνων που σχετίζονται με την ουσία ή το μείγμα και την πιθανότητα επαφής.
                                                Εάν χρειάζεται, αναφέρονται τα τυχόν πρόσθετα μέτρα προστασίας του δέρματος και τα συγκεκριμένα μέτρα υγιεινής.
                                             
                                          
                              
                                    γ)
                                 
                                 
                                    
                                       Προστασία των αναπνευστικών οδών
                                    
                                    Για τα αέρια, τους ατμούς, την ομίχλη ή τη σκόνη, προσδιορίζεται το είδος του προστατευτικού εξοπλισμού που πρέπει να χρησιμοποιείται βάσει της επικινδυνότητας και της πιθανότητας έκθεσης, συμπεριλαμβανομένων αναπνευστικών συσκευών φιλτραρίσματος του αέρα, καθορίζοντας το κατάλληλο στοιχείο καθαρισμού (κασέτα ή δοχείο), τα κατάλληλα φίλτρα σωματιδίων και τις προσωπίδες, ή τις αυτοδύναμες αναπνευστικές συσκευές.
                                 
                              
                                    δ)
                                 
                                 
                                    
                                       Θερμικοί κίνδυνοι
                                    
                                    Κατά τον καθορισμό του προστατευτικού εξοπλισμού που θα φορεθεί ως προς τα υλικά που παρουσιάζουν θερμικό κίνδυνο, δίνεται ειδική προσοχή στην κατασκευή του ατομικού προστατευτικού εξοπλισμού.
                                 
                              
                  8.2.3.   Έλεγχοι περιβαλλοντικής έκθεσης
            
            Διευκρινίζονται οι πληροφορίες που πρέπει να παρέχει ο εργοδότης για να τηρεί τις υποχρεώσεις του δυνάμει της κοινοτικής νομοθεσίας περί προστασίας του περιβάλλοντος.
            Όπου απαιτείται έκθεση χημικής ασφάλειας, παρέχεται περίληψη των μέτρων διαχείρισης του κινδύνου που ελέγχουν επαρκώς την έκθεση του περιβάλλοντος στην ουσία για τα σενάρια έκθεσης που παρατίθενται στο παράρτημα του δελτίου δεδομένων ασφαλείας.
            9.   
                  ΤΜΗΜΑ 9: Φυσικές και χημικές ιδιότητες
               
            
            Στο παρόν τμήμα του δελτίου δεδομένων ασφαλείας περιγράφονται τα εμπειρικά δεδομένα σχετικά με την ουσία ή το μείγμα, εφόσον συντρέχει περίπτωση. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            9.1.   Στοιχεία για τις βασικές φυσικές και χημικές ιδιότητες
            
            Καθορίζονται με σαφήνεια οι ακόλουθες ιδιότητες, εφόσον συντρέχει περίπτωση, καθώς επίσης γίνεται αναφορά στις χρησιμοποιούμενες μεθόδους δοκιμών και καθορίζονται οι κατάλληλες μονάδες μέτρησης ή/και συνθήκες αναφοράς. Αν υπάρχει συνάφεια με την ερμηνεία της αριθμητικής τιμής, αναφέρεται επίσης η μέθοδος της ερμηνείας (π.χ. η μέθοδος για το σημείο ανάφλεξης, η μέθοδος ανοικτού/κλειστού δοχείου):
            
                        α)
                     
                     
                        Όψη:
                        αναφέρονται η φυσική κατάσταση [στερεό (συμπεριλαμβανομένων των κατάλληλων και διαθέσιμων πληροφοριών ασφαλείας σχετικά με την κοκκομετρία και την έκταση της ειδικής επιφάνειας, αν δεν καθορίζονται ήδη αλλού στο εν λόγω δελτίο δεδομένων ασφαλείας), υγρό, αέριο] και το χρώμα της ουσίας ή του μείγματος, όπως διατίθεται·
                     
                  
                        β)
                     
                     
                        οσμή:
                        αν η οσμή μπορεί να γίνει αισθητή, δίνεται σύντομη περιγραφή της·
                     
                  
                        γ)
                     
                     
                        όριο οσμής·
                     
                  
                        δ)
                     
                     
                        pH:
                        Αναφέρεται το pH της ουσίας ή του μείγματος, όπως διατίθεται στην αγορά, ή ενός υδατικού διαλύματος· στη δεύτερη περίπτωση, αναφέρεται η συγκέντρωση,
                     
                  
                        ε)
                     
                     
                        σημείο τήξεως/σημείο πήξεως·
                     
                  
                        στ)
                     
                     
                        αρχικό σημείο ζέσης και περιοχή ζέσης·
                     
                  
                        ζ)
                     
                     
                        σημείο ανάφλεξης·
                     
                  
                        η)
                     
                     
                        ταχύτητα εξάτμισης·
                     
                  
                        i)
                     
                     
                        αναφλεξιμότητα (στερεό, αέριο)·
                     
                  
                        ι)
                     
                     
                        ανώτερη/χαμηλότερη αναφλεξιμότητα ή όρια εκρηκτικότητας·
                     
                  
                        ια)
                     
                     
                        πίεση ατμών·
                     
                  
                        ιβ)
                     
                     
                        πυκνότητα ατμών·
                     
                  
                        ιγ)
                     
                     
                        σχετική πυκνότητα·
                     
                  
                        ιδ)
                     
                     
                        διαλυτότητα (διαλυτότητες)·
                     
                  
                        ιε)
                     
                     
                        συντελεστής κατανομής: n-οκτανόλη/νερό·
                     
                  
                        ιστ)
                     
                     
                        θερμοκρασία αυτοανάφλεξης·
                     
                  
                        ιζ)
                     
                     
                        θερμοκρασία αποσύνθεσης·
                     
                  
                        ιη)
                     
                     
                        ιξώδες·
                     
                  
                        ιθ)
                     
                     
                        εκρηκτικές ιδιότητες·
                     
                  
                        κ)
                     
                     
                        οξειδωτικές ιδιότητες.
                     
                  Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            Για να είναι δυνατόν να λαμβάνονται κατάλληλα μέτρα ελέγχου, πρέπει να παρέχονται όλες οι σχετικές πληροφορίες για την ουσία ή το μείγμα. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση, όταν αυτή απαιτείται.
            Στην περίπτωση μείγματος, αναφέρεται σαφώς στις καταχωρίσεις για ποια ουσία του μείγματος ισχύουν τα δεδομένα, εκτός αν ισχύουν για ολόκληρο το μείγμα.
            9.2.   Άλλες πληροφορίες
            
            Αναφέρονται άλλες σημαντικές παράμετροι ασφαλείας, όπως η αναμειξιμότητα, η λιποδιαλυτότητα (διαλύτης - έλαιο: να διευκρινίζεται), η αγωγιμότητα, ή η ομάδα αερίων. Αναφέρονται οι κατάλληλες και διαθέσιμες πληροφορίες ασφαλείας σχετικά με το οξειδοαναγωγικό δυναμικό, το δυναμικό σχηματισμού ριζών και τις φωτοκαταλυτικές ιδιότητες.
            10.   
                  ΤΜΗΜΑ 10: Σταθερότητα και δραστικότητα
               
            
            Στο τμήμα αυτό του δελτίου δεδομένων ασφαλείας περιγράφεται η σταθερότητα της ουσίας ή του μείγματος και η πιθανότητα επικίνδυνων αντιδράσεων που ενδέχεται να πραγματοποιηθούν υπό ορισμένες συνθήκες χρήσης και επίσης αν η ουσία ή το μείγμα εκλυθούν στο περιβάλλον, ενώ γίνεται αναφορά, εφόσον συντρέχει περίπτωση, στις χρησιμοποιούμενες μεθόδους δοκιμών. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            10.1.   Δραστικότητα
            
            
                        10.1.1.
                     
                     
                        Περιγράφονται οι κίνδυνοι δραστικότητας της ουσίας ή του μείγματος. Εφόσον συντρέχει περίπτωση, δίνονται συγκεκριμένα δεδομένα δοκιμών για την ουσία ή το μείγμα ως σύνολο. Ωστόσο, οι πληροφορίες δύνανται να βασίζονται επίσης σε γενικά δεδομένα για την κατηγορία ή την οικογένεια της ουσίας ή του μείγματος, εάν τα δεδομένα αυτά δηλώνουν επαρκώς τον εκτιμώμενο κίνδυνο της ουσίας ή του μείγματος.
                     
                  
                        10.1.2.
                     
                     
                        Αν τα δεδομένα για τα μείγματα δεν είναι διαθέσιμα, παρουσιάζονται τα δεδομένα για τις ουσίες του μείγματος. Κατά τον καθορισμό της ασυμβατότητας, λαμβάνονται υπόψη οι ουσίες,οι περιέκτες και οι ρυπαντές όπου δύναται να εκτίθεται η ουσία ή το μείγμα κατά τη μεταφορά, την αποθήκευση και τη χρήση.
                     
                  10.2.   Χημική σταθερότητα
            
            Αναφέρεται αν η ουσία ή το μείγμα είναι σταθερά ή μη σταθερά υπό κανονικές συνθήκες περιβάλλοντος φύλαξης και χειρισμού και προβλεπόμενες συνθήκες θερμοκρασίας και πίεσης. Περιγράφονται όλοι οι σταθεροποιητές που χρησιμοποιούνται ή δύνανται να χρησιμοποιηθούν για τη διατήρηση της χημικής σταθερότητας της ουσίας ή του μείγματος. Καθορίζεται η σημασία, από άποψη ασφάλειας, οποιασδήποτε μεταβολής στη φυσική όψη της ουσίας ή του μείγματος.
            10.3.   Πιθανότητα επικίνδυνων αντιδράσεων
            
            Εφόσον συντρέχει περίπτωση, αναφέρεται αν η ουσία ή το μείγμα θα αντιδράσουν ή θα πολυμεριστούν, εκλύοντας υπερβολική πίεση ή θερμότητα ή δημιουργώντας άλλες επικίνδυνες συνθήκες. Περιγράφονται οι συνθήκες υπό τις οποίες δύνανται να προκύψουν επικίνδυνες αντιδράσεις.
            10.4.   Συνθήκες προς αποφυγήν
            
            Αναφέρονται οι συνθήκες, όπως θερμοκρασία, πίεση, φως, κρούση, ηλεκτροστατική εκκένωση, δονήσεις ή άλλες φυσικές τάσεις που ενδέχεται να προκαλέσουν κίνδυνο και, εφόσον είναι δυνατόν, παρέχεται σύντομη περιγραφή των μέτρων που πρέπει να ληφθούν για τη διαχείριση των κινδύνων που σχετίζονται με τις εν λόγω επικίνδυνες συνθήκες.
            10.5.   Μη συμβατά υλικά
            
            Αναφέρονται οικογένειες ουσιών ή μείγματα ή συγκεκριμένες ουσίες, όπως νερό, αέρας, οξέα, βάσεις, οξειδωτικοί παράγοντες που σε αντίδραση με την ουσία ή το μείγματα θα μπορούσαν να προκαλέσουν κίνδυνο (όπως έκρηξη, απελευθέρωση τοξικών ή εύφλεκτων υλικών ή έκλυση υπερβολικής θερμότητας) και, εφόσον είναι δυνατόν, παρέχεται σύντομη περιγραφή των μέτρων που πρέπει να ληφθούν για τη διαχείριση των κινδύνων που σχετίζονται με τις εν λόγω επικίνδυνες συνθήκες.
            10.6.   Επικίνδυνα προϊόντα αποσύνθεσης
            
            Αναφέρονται προϊόντα αποσύνθεσης που θέτουν γνωστούς και αναμενόμενους κινδύνους ως αποτέλεσμα της χρήσης, της αποθήκευσης, της υπερχείλισης και της θέρμανσης. Στο τμήμα 5 του δελτίου δεδομένων ασφαλείας, περιλαμβάνονται επικίνδυνα προϊόντα καύσης.
            11.   
                  ΤΜΗΜΑ 11: Τοξικολογικές πληροφορίες
               
            
            Το τμήμα αυτό του δελτίου δεδομένων ασφαλείας προορίζεται για χρήση κυρίως από ιατρούς, επαγγελματίες στον τομέα της επαγγελματικής υγείας και της ασφάλειας και τοξικολόγους. Παρουσιάζεται μια σύντομη και πλήρη περιγραφή των διαφόρων τοξικολογικών επιπτώσεων (στην υγεία) και τα διαθέσιμα δεδομένα που χρησιμοποιούνται για τον προσδιορισμό των επιπτώσεων αυτών, συμπεριλαμβανομένων κατάλληλων πληροφοριών για την τοξικοκινητική, το μεταβολισμό και την κατανομή. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            11.1.   Πληροφορίες για τις τοξικολογικές επιπτώσεις
            
            11.1.1.   Ουσίες
            
            
                        11.1.1.1.
                     
                     
                        Οι σχετικές κατηγορίες κινδύνων για τις οποίες παρέχονται πληροφορίες, είναι οι ακόλουθες:
                        
                                    α)
                                 
                                 
                                    οξεία τοξικότητα·
                                 
                              
                                    β)
                                 
                                 
                                    διάβρωση και ερεθισμός του δέρματος·
                                 
                              
                                    γ)
                                 
                                 
                                    σοβαρή βλάβη/ερεθισμός των ματιών·
                                 
                              
                                    δ)
                                 
                                 
                                    αναπνευστική ευαισθητοποίηση ή ευαισθητοποίηση του δέρματος·
                                 
                              
                                    ε)
                                 
                                 
                                    μεταλλαξιγένεση γεννητικών κυττάρων·
                                 
                              
                                    στ)
                                 
                                 
                                    καρκινογένεση·
                                 
                              
                                    ζ)
                                 
                                 
                                    τοξικότητα για την αναπαραγωγή·
                                 
                              
                                    η)
                                 
                                 
                                    STOT-εφάπαξ έκθεση·
                                 
                              
                                    θ)
                                 
                                 
                                    STOT-επανειλημμένη έκθεση·
                                 
                              
                                    ι)
                                 
                                 
                                    τοξικότητα αναρρόφησης.
                                 
                              
                  
                        11.1.1.2.
                     
                     
                        Για τις ουσίες που υπόκεινται σε καταχώριση, δίνονται σύντομες περιλήψεις των πληροφοριών που προκύπτουν από την εφαρμογή των παραρτημάτων VII έως XI, συμπεριλαμβανομένης, εφόσον συντρέχει περίπτωση, αναφοράς στις χρησιμοποιούμενες μεθόδους δοκιμής. Για τις ουσίες που υπόκεινται σε καταχώριση, περιλαμβάνονται επίσης τα αποτελέσματα της σύγκρισης των διαθέσιμων δεδομένων με τα κριτήρια που καθορίζονται στον κανονισμό (ΕΚ) αριθ. 1272/2008 για ΚΜΤ των κατηγοριών 1Α και 1Β, σύμφωνα με το σημείο 1.3.1 του παραρτήματος Ι του παρόντος κανονισμού.
                     
                  11.1.2.   Μείγματα
            
            
                        11.1.2.1.
                     
                     
                        Για τα μείγματα, οι σχετικές επιπτώσεις για τις οποίες παρέχονται πληροφορίες, είναι οι εξής:
                        
                                    α)
                                 
                                 
                                    οξεία τοξικότητα·
                                 
                              
                                    β)
                                 
                                 
                                    ερεθισμός·
                                 
                              
                                    γ)
                                 
                                 
                                    διαβρωτικότητα·
                                 
                              
                                    δ)
                                 
                                 
                                    ευαισθητοποίηση·
                                 
                              
                                    ε)
                                 
                                 
                                    τοξικότητα επαναλαμβανόμενης δόσης·
                                 
                              
                                    στ)
                                 
                                 
                                    καρκινογένεση·
                                 
                              
                                    ζ)
                                 
                                 
                                    μεταλλαξιγένεση·
                                 
                              
                                    η)
                                 
                                 
                                    τοξικότητα για την αναπαραγωγή.
                                 
                              
                  
                        11.1.2.2.
                     
                     
                        Για τις επιπτώσεις που έχουν στην υγεία η καρκινογένεση, η μεταλλαξιγένεση και η τοξικότητα για την αναπαραγωγή, πρέπει να παρέχονται η ταξινόμηση για μια συγκεκριμένη επίπτωση στην υγεία με βάση τη συμβατική μέθοδο που παρατίθεται στο άρθρο 6 παράγραφος 1 στοιχείο α) της οδηγίας 1999/45/ΕΚ, και οι σχετικές πληροφορίες για τις ουσίες που απαριθμούνται στο τμήμα 3.
                     
                  
                        11.1.2.3.
                     
                     
                        Για άλλες επιπτώσεις στην υγεία, αν ένα μείγμα δεν έχει δοκιμαστεί συνολικά για μια συγκεκριμένη επίπτωση στην υγεία, πρέπει να παρέχονται οι πληροφορίες σχετικά με τη συγκεκριμένη επίπτωση στην υγεία οι οποίες σχετίζονται με τις ουσίες που απαριθμούνται στο τμήμα 3, κατά περίπτωση.
                     
                  11.1.3.   Περιλαμβάνονται πληροφορίες για κάθε τάξη, κατηγορία ή επίπτωση κινδύνου. Αν αναφέρεται ότι η ουσία ή το μείγμα δεν έχουν ταξινομηθεί σε κάποια ειδική τάξη, κατηγορία, ή επίπτωση κινδύνου, το δελτίο δεδομένων ασφαλείας αναφέρει με σαφήνεια αν αυτό συμβαίνει λόγω έλλειψης δεδομένων, τεχνικής αδυναμίας λήψης των δεδομένων, αναποτελεσματικών δεδομένων ή δεδομένων που οδηγούν σε κάποιο συμπέρασμα παρά την ανεπάρκειά τους για ταξινόμηση. Στη δεύτερη περίπτωση, στο δελτίο δεδομένων ασφαλείας καθορίζεται ότι “βάσει των διαθέσιμων δεδομένων, τα κριτήρια ταξινόμησης δεν πληρούνται”.
            11.1.4.   Τα δεδομένα που συμπεριλαμβάνονται στο υποτμήμα αυτό ισχύουν για την ουσία ή το μείγμα όπως διατίθενται στην αγορά. Εφόσον είναι διαθέσιμες, αναφέρονται επίσης οι σχετικές τοξικολογικές ιδιότητες των επικίνδυνων ουσιών σε ένα μείγμα, όπως οι LD50, Εκτιμήσεις οξείας τοξικότητας ή LC50.
            11.1.5.   Όταν υπάρχουν αρκετά δεδομένα δοκιμών στην ουσία ή το μείγμα, δύναται να είναι απαραίτητη η σύνοψη των αποτελεσμάτων των χρησιμοποιούμενων κριτικών μελετών, π.χ. ανά οδό έκθεσης.
            11.1.6.   Όταν δεν πληρούνται τα κριτήρια ταξινόμησης για μια συγκεκριμένη τάξη κινδύνου, παρέχονται πληροφορίες για τη στήριξη αυτού του πορίσματος.
            11.1.7.   Πληροφορίες για πιθανές οδούς έκθεσης
            
            Παρέχονται πληροφορίες σχετικά με τις πιθανές οδούς έκθεσης και τις επιπτώσεις της ουσίας ή του μείγματος μέσω κάθε πιθανής οδού έκθεσης, δηλαδή, μέσω κατάποσης, εισπνοής ή έκθεσης του δέρματος ή των ματιών. Αν οι επιπτώσεις για την υγεία δεν είναι γνωστές, αυτό αναφέρεται.
            11.1.8.   Συμπτώματα που σχετίζονται με τα φυσικά, χημικά και τοξικολογικά χαρακτηριστικά
            
            Περιγράφονται οι πιθανές αρνητικές επιπτώσεις και τα συμπτώματα που σχετίζονται με την έκθεση στην ουσία ή το μείγμα και τα συστατικά του ή τα υποπροϊόντα του. Παρέχονται διαθέσιμες πληροφορίες για τα συμπτώματα που σχετίζονται με τα φυσικά, χημικά και τοξικολογικά χαρακτηριστικά της ουσίας ή του μείγματος κατόπιν της έκθεσης. Περιγράφονται τα πρώτα συμπτώματα των χαμηλών εκθέσεων μέσω των συνεπειών της σοβαρής έκθεσης, όπως “ενδέχεται να παρουσιαστούν κεφαλαλγίες και ζαλάδες, οδηγώντας σε λιποθυμία ή απώλεια συνείδησης. Οι μεγάλες δόσεις δύνανται να προκαλέσουν κώμα ή θάνατο”.
            11.1.9.   Καθυστερημένες και άμεσες επιπτώσεις καθώς και χρόνιες επιπτώσεις από βραχυχρόνια και μακροχρόνια έκθεση
            
            Παρέχονται πληροφορίες σχετικά με το αν αναμένονται ή όχι καθυστερημένες ή άμεσες επιπτώσεις από βραχυχρόνια και μακροχρόνια έκθεση. Παρέχονται, επίσης, πληροφορίες σχετικά με οξείες και χρόνιες επιπτώσεις για την υγεία που σχετίζονται με την έκθεση του ανθρώπου στην ουσία ή στο μείγμα. Όταν δεν διατίθενται δεδομένα για ανθρώπους, συνοψίζονται δεδομένα ζώα και καθορίζεται με σαφήνεια το είδος του ζώου. Ακόμη, καθορίζεται αν τα τοξικολογικά δεδομένα βασίζονται σε δεδομένα ανθρώπους ή ζώα.
            11.1.10.   Διαδραστικές επιπτώσεις
            
            Περιλαμβάνονται πληροφορίες για τις διαδράσεις, εφόσον είναι σχετικές και διαθέσιμες.
            11.1.11.   Απουσία συγκεκριμένων δεδομένων
            
            Ενδέχεται να μην είναι πάντοτε εφικτή η λήψη πληροφοριών για τους κινδύνους μιας ουσίας ή ενός μείγματος. Σε περιπτώσεις που δεν υπάρχουν διαθέσιμα δεδομένα για τη συγκεκριμένη ουσία ή το μείγμα, δύνανται να χρησιμοποιηθούν δεδομένα για παρόμοιες ουσίες ή μείγματα, εφόσον συντρέχει περίπτωση, εφόσον αναγνωρίζεται η σχετική παρόμοια ουσία ή μείγμα. Όταν δεν χρησιμοποιούνται συγκεκριμένα δεδομένα ή όταν δεν υπάρχουν διαθέσιμα δεδομένα, αυτό αναφέρεται με σαφήνεια.
            11.1.12.   Πληροφορίες για το μείγμα έναντι πληροφοριών για τις ουσίες
            
            
                        11.1.12.1.
                     
                     
                        Οι ουσίες ενός μείγματος δύνανται να διαδράσουν μεταξύ τους στο σώμα, αποφέροντας διαφορετικά ποσοστά απορρόφησης, μεταβολισμού και έκκρισης. Ως αποτέλεσμα, οι τοξικές δράσεις δύνανται να αλλάξουν και η συνολική τοξικότητα του μείγματος δύναται να διαφέρει από την τοξικότητα των ουσιών. Αυτό λαμβάνεται υπόψη όταν παρέχονται τοξικολογικές πληροφορίες σ’ αυτό το τμήμα του δελτίου δεδομένων ασφαλείας.
                     
                  
                        11.1.12.2.
                     
                     
                        Η ταξινόμηση των μειγμάτων ως υπεύθυνων για καρκινογένεση, μεταλλαξιγένεση ή τοξικότητα για την αναπαραγωγή πρέπει να υπολογίζεται με βάση τις διαθέσιμες πληροφορίες σχετικά με τις ουσίες στο μείγμα. Για τις άλλες επιπτώσεις στην υγεία, είναι απαραίτητο να ληφθεί υπόψη αν η συγκέντρωση κάθε ουσίας επαρκεί για να συμβάλει στις συνολικές επιπτώσεις για την υγεία του μείγματος. Οι πληροφορίες για τις τοξικές επιπτώσεις παρουσιάζονται για κάθε ουσία, εκτός των ακόλουθων περιπτώσεων:
                        
                                    α)
                                 
                                 
                                    αν οι πληροφορίες επαναλαμβάνονται, αναφέρονται μόνο μία φορά για το σύνολο του μείγματος, όπως όταν δύο ουσίες προκαλούν έμετο και διάρροια·
                                 
                              
                                    β)
                                 
                                 
                                    αν οι επιπτώσεις αυτές δεν είναι πιθανό να προκύψουν στις υφιστάμενες συγκεντρώσεις, όπως όταν ένα μια ήπια ερεθιστική ουσία διαλύεται σε κάτω από μια συγκεκριμένη συγκέντρωση σε ένα μη ερεθιστικό διάλυμα·
                                 
                              
                                    γ)
                                 
                                 
                                    όταν δεν διατίθενται πληροφορίες για τις διαδράσεις μεταξύ των ουσιών σε ένα μείγμα, δεν πραγματοποιούνται υποθέσεις, ενώ αντιθέτως παρουσιάζονται ξεχωριστά οι επιπτώσεις για την υγεία κάθε ουσίας.
                                 
                              
                  11.1.13.   Άλλες πληροφορίες
            
            Περιλαμβάνονται άλλες σχετικές πληροφορίες για τις αρνητικές επιπτώσεις στην υγεία, ακόμη και όταν δεν απαιτούνται από τα κριτήρια ταξινόμησης.
            12.   
                  ΤΜΗΜΑ 12: Οικολογικές πληροφορίες
               
            
            Στο τμήμα αυτό του δελτίου δεδομένων ασφαλείας περιγράφονται οι πληροφορίες που παρέχονται για την εκτίμηση της περιβαλλοντικής επίδρασης της ουσίας ή του μείγματος που εκλύονται στο περιβάλλον. Στα υποτμήματα 12.1 έως 12.6 του δελτίου δεδομένων ασφαλείας δίνεται μια σύντομη περίληψη των δεδομένων, συμπεριλαμβανομένων, εφόσον συντρέχει περίπτωση, σχετικών δεδομένων δοκιμών και σαφώς προσδιορισμένων ειδών, μέσων, μονάδων, διάρκειας δοκιμών και συνθηκών δοκιμών. Οι πληροφορίες αυτές δύναται να συμβάλουν στη διαχείριση υπερχειλίσεων και στην αξιολόγηση πρακτικής διαχείρισης αποβλήτων, στον έλεγχο της έκλυσης, στα μέτρα εκούσιας έκλυσης και στη μεταφορά. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            Δίνονται πληροφορίες για τη βιοσυσσώρευση, την ανθεκτικότητα και την ικανότητα αποδόμησης, όπου διατίθενται και είναι κατάλληλες, για κάθε σχετική ουσία στο μείγμα. Ακόμη, δίνονται πληροφορίες για επικίνδυνα προϊόντα μετατροπής από την αποδόμηση ουσιών και μειγμάτων.
            Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            12.1.   Τοξικότητα
            
            Παρέχονται οι σχετικές διαθέσιμες πληροφορίες για την τοξικότητα χρησιμοποιώντας δεδομένα από δοκιμές σε υδάτινους ή/και μικροοργανισμούς εδάφους. Περιλαμβάνονται τα σχετικά διαθέσιμα δεδομένα όσον αφορά την τοξικότητα στο υδάτινο περιβάλλον, τόσο την οξεία όσο και τη χρόνια, για τα ψάρια, τα καρκινοειδή, τα φύκη και τα άλλα υδρόβια φυτά. Επιπλέον, παρέχονται, εάν υπάρχουν, δεδομένα όσον αφορά την τοξικότητα σε μικροοργανισμούς και μακροοργανισμούς του εδάφους και άλλους περιβαλλοντικά σημαντικούς οργανισμούς, όπως τα πτηνά, οι μέλισσες και τα φυτά. Όταν η ουσία ή το μείγμα έχει ανασταλτικές επιπτώσεις στη δραστηριότητα των μικροοργανισμών, αναφέρονται οι πιθανές συνέπειές τους σε εγκαταστάσεις επεξεργασίας λυμάτων.
            Για ουσίες που υπόκεινται σε καταχώριση, συμπεριλαμβάνονται περιλήψεις των πληροφοριών που προέρχονται από την εφαρμογή των παραρτημάτων VΙΙ έως ΧΙ.
            12.2.   Ανθεκτικότητα και ικανότητα αποικοδόμησης
            
            Η ανθεκτικότητα και η ικανότητα αποικοδόμησης είναι η δυνατότητα μιας ουσίας ή των αντίστοιχων συστατικών ενός παρασκευάσματος να αποικοδομείται σε διάφορα περιβάλλοντα, είτε με βιοαποικοδόμηση είτε με άλλες διαδικασίες όπως η οξείδωση ή η υδρόλυση. Όταν είναι διαθέσιμα, αναφέρονται αποτελέσματα δοκιμών σχετικά με την εκτίμηση της ανθεκτικότητας και της ικανότητας αποικοδόμησης. Αν αναφέρονται ημιζωές αποικοδόμησης, πρέπει να υποδεικνύεται αν οι ημιζωές αυτές αφορούν την αποικοδόμηση σε ανόργανες ύλες ή την πρωτογενή αποικοδόμηση. Αναφέρεται επίσης η δυνατότητα μιας ουσίας ή των αντίστοιχων συστατικών ενός μείγματος να αποικοδομείται σε εγκαταστάσεις επεξεργασίας λυμάτων.
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            12.3.   Δυνατότητα βιοσυσσώρευσης
            
            Η δυνατότητα βιοσυσσώρευσης είναι η δυνατότητα μιας ουσίας ή ορισμένων ουσιών σε ένα μείγμα να συσσωρεύεται σε ζώντες οργανισμούς και να περνά, τελικά, μέσω της τροφικής αλυσίδας. Αναφέρονται τα αποτελέσματα δοκιμών σχετικά με την εκτίμηση της δυνατότητας βιοσυσσώρευσης. Πρέπει να αναφέρονται, εάν υπάρχουν, ο συντελεστής κατανομής οκτανόλη/νερό (Kow) και ο συντελεστής βιοσυγκέντρωσης (BCF).
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            12.4.   Κινητικότητα στο έδαφος
            
            Η κινητικότητα στο έδαφος είναι η δυνατότητα της ουσίας ή των συστατικών ενός μείγματος, αν εκλυθούν στο περιβάλλον, να μεταφερθούν στα υπόγεια ύδατα ή σε μια απόσταση από το τόπο έκλυσης. Η δυνατότητα κινητικότητας στο έδαφος αναφέρεται όταν είναι διαθέσιμη. Οι πληροφορίες για την κινητικότητα μπορούν να καθοριστούν από σχετικά δεδομένα κινητικότητας, όπως μελέτες απορρόφησης ή έκλυσης, τη γνωστή ή προβλεπόμενη κατανομή σε στοιχεία του περιβάλλοντος ή την επιφανειακή τάση. Για παράδειγμα, οι τιμές Koc μπορούν να προβλεφθούν από συντελεστές κατανομής n-οκτανόλη/νερό (Kow). Η έκλυση και η κινητικότητα μπορούν να προβλεφθούν από τα μοντέλα.
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            Όταν διατίθενται πειραματικά δεδομένα, τα δεδομένα αυτά υπερέχουν, γενικά, των μοντέλων και των προβλέψεων.
            12.5.   Αποτελέσματα της αξιολόγησης ΑΒΤ και αΑαΒ
            
            Όταν απαιτείται έκθεση χημικής ασφάλειας, παρέχονται τα αποτελέσματα της αξιολόγησης ΑΒΤ και αΑαΒ, όπως περιέχονται στην έκθεση χημικής ασφάλειας.
            12.6.   Άλλες αρνητικές επιπτώσεις
            
            Αν υπάρχουν, συμπεριλαμβάνονται πληροφορίες σχετικά με οποιεσδήποτε άλλες αρνητικές επιπτώσεις στο περιβάλλον, όπως περιβαλλοντική πορεία (έκθεση), δυνατότητα φωτοχημικής δημιουργίας όζοντος, δυνατότητα καταστροφής της στιβάδας του όζοντος, δυνατότητα ενδοκρινικής διαταραχής ή/και δυνατότητα συμβολής στην αύξηση της θερμοκρασίας του πλανήτη.
            13.   
                  ΤΜΗΜΑ 13: Στοιχεία σχετικά με τη διάθεση
               
            
            Στο τμήμα αυτό του δελτίου δεδομένων ασφαλείας περιγράφονται πληροφορίες για την ορθή διαχείριση των αποβλήτων της ουσίας ή του μείγματος ή/και του περιέκτη τους συμβάλλοντας στον καθορισμό ασφαλών και φιλικών προς το περιβάλλον επιλογών διαχείρισης αποβλήτων, σύμφωνα προς τις απαιτήσεις και την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (4) του κράτους μέλους όπου παρέχεται το δελτίο δεδομένων ασφαλείας. Οι πληροφορίες σχετικά με την ασφάλεια των ατόμων που διενεργούν δραστηριότητες διαχείρισης αποβλήτων συμπληρώνουν τις πληροφορίες που παρέχονται στο τμήμα 8.
            Όταν απαιτείται έκθεση χημικής ασφάλειας και όταν έχει πραγματοποιηθεί ανάλυση του σταδίου απόρριψης, οι πληροφορίες σχετικά με τα μέτρα διαχείρισης των αποβλήτων με τα οποία συμφωνούν με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης για την έκθεση χημικής ασφάλειας που περιλαμβάνονται στο παράρτημα του δελτίου δεδομένων ασφαλείας.
            13.1.   Μέθοδοι διαχείρισης αποβλήτων
            
            
                        α)
                     
                     
                        Αναφέρονται οι περιέκτες και οι μέθοδοι διαχείρισης αποβλήτων συμπεριλαμβανομένων των κατάλληλων μεθόδων διάθεσης τόσο της ουσίας ή του μείγματος, όσο και κάθε μολυσμένης συσκευασίας (π.χ. αποτέφρωση, ανακύκλωη, υγειονομική ταφή).
                     
                  
                        β)
                     
                     
                        Καθορίζονται οι φυσικές/χημικές ιδιότητες που δύνανται να επηρεάσουν τις επιλογές διαχείρισης αποβλήτων.
                     
                  
                        γ)
                     
                     
                        Αποθαρρύνεται η απόρριψη των λυμάτων.
                     
                  
                        δ)
                     
                     
                        Εφόσον συντρέχει περίπτωση, καθορίζονται οι ειδικές προφυλάξεις για οποιαδήποτε συνιστώμενη επιλογή διαχείρισης αποβλήτων επιλέγεται.
                     
                  Γίνεται αναφορά στις τυχόν σχετικές κοινοτικές διατάξεις που αφορούν τα απόβλητα. Αν δεν υπάρχουν τέτοιες διατάξεις, γίνεται αναφορά σε όλες τις ισχύουσες σχετικές διατάξεις σε εθνικό ή περιφερειακό επίπεδο.
            14.   
                  ΤΜΗΜΑ 14: Πληροφορίες σχετικά με τη μεταφορά
               
            
            Στο τμήμα αυτό του δελτίου δεδομένων ασφαλείας παρέχονται βασικές πληροφορίες ταξινόμησης για τη μεταφορά/αποστολή ουσιών ή μειγμάτων που αναφέρονται στο τμήμα 1 μέσω ξηράς, σιδηροδρόμου, θαλάσσης, εσωτερικών πλωτών οδών ή αέρος. Όταν δεν υπάρχουν διαθέσιμες ή σχετικές πληροφορίες, αυτό αναφέρεται.
            Εφόσον συντρέχει περίπτωση, παρέχονται πληροφορίες σχετικά με την ταξινόμηση μεταφοράς για καθεμία από τις πρότυπες ρυθμίσεις των Ηνωμένων Εθνών: την ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR) (5), τους κανονισμούς για τη διεθνή σιδηροδρομική μεταφορά επικίνδυνων εμπορευμάτων (RID) (6) και την ευρωπαϊκή συμφωνία για τη διεθνή μεταφορά επικίνδυνων εμπορευμάτων μέσω εσωτερικών πλωτών οδών (ADN) (7), που εφαρμόστηκαν με την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (8), τον διεθνή ναυτιλιακό κώδικα για τη μεταφορά επικίνδυνων εμπορευμάτων (IMDG) (θάλασσα) (9) και τις τεχνικές οδηγίες για την ασφαλή εναέρια μεταφορά επικίνδυνων εμπορευμάτων (ICAO) (10) (αέρας).
            14.1.   Αριθμός ΟΗΕ
            
            Δίνεται ο αριθμός ΟΗΕ (δηλαδή ο τετραψήφιος αναγνωριστικός αριθμός της ουσίας, του μείγματος ή του αντικειμένου, πριν από τον οποίο τίθενται τα γράμματα “UN”) από τους πρότυπους κανονισμούς του ΟΗΕ.
            14.2.   Οικεία ονομασία αποστολής ΟΗΕ
            
            Αναφέρεται η οικεία ονομασία αποστολής ΟΗΕ από τους κανονισμούς του ΟΗΕ, εκτός αν εμφανίζεται ως αναγνωριστικό του προϊόντος στο υποτμήμα 1.1.
            14.3.   Τάξη/τάξεις κινδύνου κατά τη μεταφορά
            
            Αναφέρεται η τάξη κινδύνου κατά τη μεταφορά (και οι δευτερεύοντες κίνδυνοι) που έχει αποδοθεί στις ουσίες ή τα μείγματα σύμφωνα με τον πρωτεύοντα κίνδυνο που παρουσιάζουν σύμφωνα με τους κανονισμούς του ΟΗΕ.
            14.4.   Ομάδα συσκευασίας
            
            Παρέχεται ο αριθμός ομάδας συσκευασίας από τους κανονισμούς του ΟΗΕ, εφόσον συντρέχει περίπτωση. Ο αριθμός ομάδας συσκευασίας εκχωρείται σε ορισμένες ουσίες σύμφωνα με το βαθμό του κινδύνου τους.
            14.5.   Περιβαλλοντικοί κίνδυνοι
            
            Αναφέρεται αν η ουσία ή το μείγμα είναι περιβαλλοντικά επικίνδυνα σύμφωνα με τα κριτήρια των πρότυπων κανονισμών του ΟΗΕ (όπως προκύπτει από τον Κώδικα IMDG, και τις συμφωνίες ADR, RID και ADN) ή/και αν είναι θαλάσσιος ρυπαντής σύμφωνα με τον Κώδικα IMDG. Αν επιτρέπεται ή προβλέπεται η μεταφορά μέσω εσωτερικών πλωτών οδών σε δεξαμενόπλοια, αναφέρεται αν η ουσία ή το μείγμα είναι επικίνδυνα για το περιβάλλον σε δεξαμενόπλοια μόνο σύμφωνα με τη συμφωνία ADN.
            14.6.   Ειδικές προφυλάξεις για τον χρήστη
            
            Παρέχονται πληροφορίες για τυχόν ειδικές προφυλάξεις, με τις οποίες πρέπει να συμμορφώνεται ή τις οποίες πρέπει να γνωρίζει ένας χρήστης σε σχέση με τη μεταφορά ή τη μεταβίβαση είτε εντός είτε εκτός των εγκαταστάσεών του.
            14.7.   Χύδην μεταφορά σύμφωνα με το παράρτημα II της σύμβασης MARPOL 73/78 και του κώδικα IBC
            
            Το υποτμήμα αυτό ισχύει μόνο όταν τα φορτία προορίζονται για χύδην μεταφορά σύμφωνα με τα ακόλουθα όργανα του Διεθνούς Ναυτιλιακού Οργανισμού (ΔΝΟ): παράρτημα II της διεθνούς σύμβασης αποφυγής ρυπάνσεως της θάλασσας από πλοία του 1973, όπως τροποποιήθηκε από το πρωτόκολλο του 1978 που σχετίζεται με αυτή (MARPOL 73/78) (11) και το Διεθνή κώδικα σχετικά με τη ναυπήγηση και τον εξοπλισμό των πλοίων που μεταφέρουν χύδην επικίνδυνες ουσίες (Διεθνής χημικός κώδικας χύδην) (Κώδικας IBC) (12).
            Δίνεται η ονομασία προϊόντος (αν διαφέρει από αυτήν που αναφέρεται στο υποτμήμα 1.1) όπως απαιτείται από το έγγραφο αποστολής και σύμφωνα με την ονομασία που χρησιμοποιείται στις λίστες των ονομασιών προϊόντων στα κεφάλαια 17 ή 18 του κώδικα IBC ή της τελευταίας έκδοσης της επιτροπής προστασίας του θαλάσσιου περιβάλλοντος του ΔΝΟ (MEPC).2/ (13). Αναφέρεται ο απαιτούμενος τύπος πλοίου και η κατηγορία ρύπανσης.
            15.   
                  ΤΜΗΜΑ 15: Στοιχεία σχετικά με τη νομοθεσία
               
            
            Στο τμήμα αυτό του δελτίου δεδομένων ασφαλείας περιγράφονται τα υπόλοιπα στοιχεία σχετικά με τη νομοθεσία για την ουσία ή το μείγμα που δεν αναφέρονται ήδη στο δελτίο δεδομένων ασφαλείας (όπως αν η ουσία ή το μείγμα υπόκεινται στον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (14), τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τους έμμονους οργανικούς ρύπους και την τροποποίηση της οδηγίας 79/117/ΕΟΚ (15) ή τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τις εξαγωγές και εισαγωγές επικίνδυνων χημικών προϊόντων (16).
            15.1.   Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
            
            Παρέχονται πληροφορίες όσον αφορά τις σχετικές κοινοτικές διατάξεις για την ασφάλεια, την υγεία και το περιβάλλον [π.χ. η κατηγορία ουσιών Seveso που αναφέρονται στο παράρτημα I της οδηγίας 96/82/ΕΚ του Συμβουλίου (17)] ή οι εθνικές πληροφορίες για το κανονιστικό καθεστώς της ουσίας ή του μείγματος (συμπεριλαμβανομένων των ουσιών στο μείγμα), καθώς και οι συστάσεις σχετικά με ενέργειες που πρέπει να αναληφθούν από τον αποδέκτη λόγω αυτών των διατάξεων. Εφόσον συντρέχει περίπτωση, αναφέρονται οι εθνικές νομοθεσίες των σχετικών κρατών μελών που υλοποιούν τις διατάξεις αυτές και τυχόν άλλα εθνικά μέτρα που δύνανται να σχετίζονται.
            Αν η ουσία ή το μείγμα που καλύπτονται από αυτό το δελτίο δεδομένων ασφαλείας υπόκεινται σε ειδικές διατάξεις που αφορούν την προστασία της ανθρώπινης υγείας ή του περιβάλλοντος σε κοινοτικό επίπεδο (όπως, άδειες δυνάμει του τίτλου VII ή περιορισμοί δυνάμει του τίτλου VIII), οι διατάξεις αυτές αναφέρονται.
            15.2.   Αξιολόγηση χημικής ασφάλειας
            
            Υποδεικνύεται εάν έχει διενεργηθεί αξιολόγηση χημικής ασφάλειας για την ουσία ή το μείγμα από τον προμηθευτή.
            16.   
                  ΤΜΗΜΑ 16: Άλλες πληροφορίες
               
            
            Στο παρόν τμήμα του δελτίου δεδομένων ασφαλείας περιγράφονται οι πληροφορίες που σχετίζονται με τη σύνταξη του δελτίου δεδομένων ασφαλείας. Ενσωματώνει άλλες πληροφορίες που δεν περιλαμβάνονται στα τμήματα 1 έως 15, καθώς και πληροφορίες για την αναθεώρηση του δελτίου δεδομένων ασφαλείας, όπως:
            
                        α)
                     
                     
                        στην περίπτωση ενός αναθεωρημένου δελτίου δεδομένων ασφαλείας, γίνεται σαφής υπόδειξη του σημείου των αλλαγών στην προηγούμενη έκδοση του δελτίου δεδομένων ασφαλείας, εκτός αν η υπόδειξη αυτή δίνεται σε άλλο σημείο του δελτίου, με επεξήγηση των αλλαγών, εφόσον συντρέχει περίπτωση. Ο προμηθευτής μιας ουσίας ή ενός μείγματος διαθέτει την επεξήγηση των αλλαγών και την αναφέρει κατόπιν αιτήματος·
                     
                  
                        β)
                     
                     
                        κλειδί ή λεζάντα στις υποσημειώσεις και τα ακρωνύμια του δελτίου δεδομένων ασφαλείας·
                     
                  
                        γ)
                     
                     
                        παραπομπές και πηγές δεδομένων·
                     
                  
                        δ)
                     
                     
                        στην περίπτωση των μειγμάτων, ένδειξη σχετικά με το ποια από τις μεθόδους αξιολόγησης των πληροφοριών που αναφέρονται στο άρθρο 9 του κανονισμού (ΕΚ) αριθ. 1272/2008 χρησιμοποιήθηκε για την ταξινόμηση·
                     
                  
                        ε)
                     
                     
                        κατάλογος των σχετικών φράσεων R, δηλώσεων κινδύνου, φράσεων ασφαλείας ή/και δηλώσεων προφυλάξεων. Καταγράφονται πλήρως οι δηλώσεις που δεν έχουν καταγραφεί πλήρως στα τμήματα 2 έως 15·
                     
                  
                        στ)
                     
                     
                        συστάσεις σχετικά με οιανδήποτε κατάλληλη για τους εργαζομένους κατάρτιση, προκειμένου να εξασφαλιστεί η προστασία της υγείας του ανθρώπου και του περιβάλλοντος.
                     
                  Αν, σύμφωνα με το άρθρο 31 παράγραφος 10, ένας προμηθευτής ενός μείγματος επιλέξει να προσδιορίσει και να ενημερώσει σχετικά με την ταξινόμηση που απαιτείται από την 1η Ιουνίου 2015 πριν από την ταξινόμηση, την επισήμανση και τη συσκευασία του εν λόγω μείγματος, ο εν λόγω προμηθευτής δύναται να συμπεριλάβει την ταξινόμηση αυτή στο συγκεκριμένο τμήμα.
            ΜΕΡΟΣ B
            Το δελτίο δεδομένων ασφαλείας περιλαμβάνει τις ακόλουθες 16 επικεφαλίδες σύμφωνα με το άρθρο 31 παράγραφος 6, ενώ αναφέρονται επίσης οι δευτερεύουσες επικεφαλίδες, εκτός από το τμήμα 3, όπου χρειάζεται να περιληφθεί μόνο το υποτμήμα 3.1 ή 3.2, κατά περίπτωση:
            ΤΜΗΜΑ 1:   Στοιχεία ουσίας/παρασκευάσματος και εταιρείας/επιχείρησης
            
                        1.1.
                     
                     
                        Αναγνωριστικός κωδικός προϊόντος
                     
                  
                        1.2.
                     
                     
                        Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
                     
                  
                        1.3.
                     
                     
                        Στοιχεία του προμηθευτή του δελτίου δεδομένων ασφαλείας
                     
                  
                        1.4.
                     
                     
                        Αριθμός τηλεφώνου επείγουσας ανάγκης
                     
                  ΤΜΗΜΑ 2:   Προσδιορισμός επικινδυνότητας
            
                        2.1.
                     
                     
                        Ταξινόμηση της ουσίας ή του μείγματος
                     
                  
                        2.2.
                     
                     
                        Στοιχεία επισήμανσης
                     
                  
                        2.3.
                     
                     
                        Άλλοι κίνδυνοι
                     
                  ΤΜΗΜΑ 3:   Σύνθεση/πληροφορίες για τα συστατικά
            
                        3.1.
                     
                     
                        Ουσίες
                     
                  
                        3.2.
                     
                     
                        Μείγματα
                     
                  ΤΜΗΜΑ 4:   Μέτρα πρώτων βοηθειών
            
                        4.1.
                     
                     
                        Περιγραφή των μέτρων πρώτων βοηθειών
                     
                  
                        4.2.
                     
                     
                        Σημαντικότερα συμπτώματα και επιδράσεις, άμεσες ή μεταγενέστερες
                     
                  
                        4.3.
                     
                     
                        Ένδειξη οιασδήποτε απαιτούμενης άμεσης ιατρικής φροντίδας και ειδικής θεραπείας
                     
                  ΤΜΗΜΑ 5:   Μέτρα για την καταπολέμηση της πυρκαγιάς
            
                        5.1.
                     
                     
                        Πυροσβεστικά μέσα
                     
                  
                        5.2.
                     
                     
                        Ειδικοί κίνδυνοι που προκύπτουν από την ουσία ή το μείγμα
                     
                  
                        5.3.
                     
                     
                        Συστάσεις για τους πυροσβέστες
                     
                  ΤΜΗΜΑ 6:   Μέτρα για την αντιμετώπιση τυχαίας έκλυσης
            
                        6.1.
                     
                     
                        Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
                     
                  
                        6.2.
                     
                     
                        Περιβαλλοντικές προφυλάξεις
                     
                  
                        6.3.
                     
                     
                        Μέθοδοι και υλικά για περιορισμό και καθαρισμό
                     
                  
                        6.4.
                     
                     
                        Παραπομπή σε άλλα τμήματα
                     
                  ΤΜΗΜΑ 7:   Χειρισμός και αποθήκευση
            
                        7.1.
                     
                     
                        Προφυλάξεις για ασφαλή χειρισμό
                     
                  
                        7.2.
                     
                     
                        Συνθήκες για την ασφαλή φύλαξη, συμπεριλαμβανομένων τυχόν ασυμβίβαστων
                     
                  
                        7.3.
                     
                     
                        Ειδική τελική χρήση ή χρήσεις
                     
                  ΤΜΗΜΑ 8:   Έλεγχος της έκθεσης/ατομική προστασία
            
                        8.1.
                     
                     
                        Παράμετροι ελέγχου
                     
                  
                        8.2.
                     
                     
                        Έλεγχοι έκθεσης
                     
                  ΤΜΗΜΑ 9:   Φυσικές και χημικές ιδιότητες
            
                        9.1.
                     
                     
                        Στοιχεία για τις βασικές φυσικές και χημικές ιδιότητες
                     
                  
                        9.2.
                     
                     
                        Άλλες πληροφορίες
                     
                  ΤΜΗΜΑ 10:   Σταθερότητα και δραστικότητα
            
                        10.1.
                     
                     
                        Δραστικότητα
                     
                  
                        10.2.
                     
                     
                        Χημική σταθερότητα
                     
                  
                        10.3.
                     
                     
                        Πιθανότητα επικίνδυνων αντιδράσεων
                     
                  
                        10.4.
                     
                     
                        Συνθήκες προς αποφυγήν
                     
                  
                        10.5.
                     
                     
                        Μη συμβατά υλικά
                     
                  
                        10.6.
                     
                     
                        Επικίνδυνα προϊόντα αποσύνθεσης
                     
                  ΤΜΗΜΑ 11:   Τοξικολογικές πληροφορίες
            
                        11.1.
                     
                     
                        Πληροφορίες για τις τοξικολογικές επιπτώσεις
                     
                  ΤΜΗΜΑ 12:   Οικολογικές πληροφορίες
            
                        12.1.
                     
                     
                        Τοξικότητα
                     
                  
                        12.2.
                     
                     
                        Ανθεκτικότητα και αποικοδόμηση
                     
                  
                        12.3.
                     
                     
                        Δυνατότητα βιοσυσσώρευσης
                     
                  
                        12.4.
                     
                     
                        Κινητικότητα στο έδαφος
                     
                  
                        12.5.
                     
                     
                        Αποτελέσματα της αξιολόγησης ΑΒΤ και αΑαΒ
                     
                  
                        12.6.
                     
                     
                        Άλλες αρνητικές επιπτώσεις
                     
                  ΤΜΗΜΑ 13:   Στοιχεία σχετικά με την απόρριψη
            
                        13.1.
                     
                     
                        Μέθοδοι διαχείρισης αποβλήτων
                     
                  ΤΜΗΜΑ 14:   Πληροφορίες σχετικά με τη μεταφορά
            
                        14.1.
                     
                     
                        Αριθμός ΟΗΕ
                     
                  
                        14.2.
                     
                     
                        Οικεία ονομασία αποστολής ΟΗΕ
                     
                  
                        14.3.
                     
                     
                        Τάξη/τάξεις κινδύνου κατά τη μεταφορά
                     
                  
                        14.4.
                     
                     
                        Ομάδα συσκευασίας
                     
                  
                        14.5.
                     
                     
                        Περιβαλλοντικοί κίνδυνοι
                     
                  
                        14.6.
                     
                     
                        Ειδικές προφυλάξεις για τον χρήστη
                     
                  
                        14.7.
                     
                     
                        Χύδην μεταφορά σύμφωνα με το παράρτημα II της σύμβασης MARPOL 73/78 και του κώδικα IBC
                     
                  ΤΜΗΜΑ 15:   Στοιχεία σχετικά με τη νομοθεσία
            
                        15.1.
                     
                     
                        Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
                     
                  
                        15.2.
                     
                     
                        Αξιολόγηση χημικής ασφάλειας
                     
                  ΤΜΗΜΑ 16:   Άλλες πληροφορίες»
         
      
      
         (1)  ΕΕ L 39 της 15.2.1980, σ. 40.
      
         (2)  ΕΕ L 188 της 9.8.1995, σ. 14.
      
         (3)  ΕΕ L 399 της 30.12.1989, σ. 18.
      
         (4)  ΕΕ L 312 της 22.11.2008, σ. 3.
      
         (5)  Ηνωμένα Έθνη, Οικονομική Επιτροπή για την Ευρώπη, έκδοση εφαρμοστέα από την 1η Ιανουαρίου 2009, ISBN-978-92-1-139131-2.
      
         (6)  Παράρτημα 1 έως προσάρτημα B (ενιαίοι κανόνες σχετικά με τη σύμβαση διεθνούς σιδηροδρομικής μεταφοράς αγαθών) της σύμβασης σχετικά με τη διεθνή σιδηροδρομική μεταφορά, έκδοση με ισχύ από την 1η Ιανουαρίου 2009.
      
         (7)  Έκδοση όπως αναθεωρήθηκε από την 1η Ιανουαρίου 2007.
      
         (8)  ΕΕ L 260 της 30.9.2008, σ. 1.
      
         (9)  Διεθνής Ναυτιλιακός Οργανισμός, έκδοση 2006, ISBN 978-92-8001-4214-3.
      
         (10)  IATA, έκδοση 2007-2008.
      
         (11)  MARPOL 73/78 — Ενοποιημένη έκδοση 2006, Λονδίνο, IMO 2007, ISBN 978-92-801-4216-7.
      
         (12)  Κώδικας IBC, έκδοση 2007, Λονδίνο, IMO 2007, ISBN 978-92-801-4226-6.
      
         (13)  MEPC.2/Εγκύκλιος, προσωρινή κατηγοριοποίηση υγρών ουσιών, έκδοση 14, σε εφαρμογή από την 1η Ιανουαρίου 2009.
      
         (14)  ΕΕ L 244 της 29.9.2000, σ. 1.
      
         (15)  ΕΕ L 229 της 30.4.2004, σ. 5.
      
         (16)  ΕΕ L 204 της 31.7.2008, σ. 1.
      
         (17)  ΕΕ L 10 της 14.1.1997, σ. 13.
   
   
      ΠΑΡΑΡΤΗΜΑ ΙΙ
      
         
            «ΠΑΡΑΡΤΗΜΑ II
            
               ΑΠΑΙΤΗΣΕΙΣ ΓΙΑ ΤΗ ΣΥΝΤΑΞΗ ΤΩΝ ΔΕΛΤΙΩΝ ΔΕΔΟΜΕΝΩΝ ΑΣΦΑΛΕΙΑΣ
            
            ΜΕΡΟΣ A
            0.1.   Εισαγωγή
            
            
                        0.1.1.
                     
                     
                        Το παράρτημα αυτό ορίζει τις απαιτήσεις που πρέπει να πληροί ο προμηθευτής για τη σύνταξη ενός δελτίου δεδομένων ασφαλείας το οποίο παρέχεται για μια ουσία ή ένα μείγμα, σύμφωνα με το άρθρο 31.
                     
                  
                        0.1.2.
                     
                     
                        Οι πληροφορίες που παρέχονται στο δελτίο δεδομένων ασφαλείας πρέπει να συμφωνούν με τις πληροφορίες στην έκθεση χημικής ασφάλειας, όπου απαιτείται. Όταν μια έκθεση χημικής ασφάλειας ολοκληρωθεί, το ή τα σχετικά σενάρια έκθεσης περιλαμβάνονται σε παράρτημα του δελτίου δεδομένων ασφαλείας.
                     
                  0.2.   Γενικές απαιτήσεις για τη σύνταξη ενός δελτίου δεδομένων ασφαλείας
            
            
                        0.2.1.
                     
                     
                        Το δελτίο δεδομένων ασφαλείας επιτρέπει στους χρήστες να λαμβάνουν τα αναγκαία μέτρα σχετικά με την προστασία της ανθρώπινης υγείας και της ασφάλεια στο χώρο εργασίας και την προστασία του περιβάλλοντος. Ο συντάκτης του δελτίου δεδομένων ασφαλείας λαμβάνει υπόψη του ότι ένα δελτίο δεδομένων ασφαλείας πρέπει να ενημερώνει το κοινό του για τους κινδύνους μιας ουσίας ή ενός μείγματος και παρέχει πληροφορίες για την ασφαλή αποθήκευση, διακίνηση και απόρριψη της ουσίας ή του μείγματος.
                     
                  
                        0.2.2.
                     
                     
                        Οι πληροφορίες που παρέχονται από τα δελτία δεδομένων ασφαλείας πρέπει επίσης να πληρούν τις απαιτήσεις της οδηγία 98/24/ΕΚ του Συμβουλίου. Ιδίως, τα δελτία δεδομένων ασφαλείας παρέχουν στους εργοδότες τη δυνατότητα να ελέγχουν εάν υπάρχουν στο χώρο εργασίας επικίνδυνοι χημικοί παράγοντες και να αξιολογούν κάθε κίνδυνο που θα μπορούσε να προκύψει από τη χρήση τους για την υγεία και την ασφάλεια των εργαζομένων.
                     
                  
                        0.2.3.
                     
                     
                        Οι πληροφορίες του δελτίου δεδομένων ασφαλείας πρέπει να παρέχονται με τρόπο σαφή και συνοπτικό. Το δελτίο δεδομένων ασφαλείας καταρτίζεται από αρμόδιο πρόσωπο που λαμβάνει υπόψη του τις συγκεκριμένες ανάγκες των χρηστών προς τους οποίους απευθύνεται, εφόσον τους γνωρίζει. Οι προμηθευτές των ουσιών και των μειγμάτων μεριμνούν ώστε τα αρμόδια πρόσωπα να εκπαιδεύονται κατάλληλα, συμπεριλαμβανομένης της επιμόρφωσης.
                     
                  
                        0.2.4.
                     
                     
                        Η γλώσσα που χρησιμοποιείται στο δελτίο δεδομένων ασφαλείας είναι απλή, σαφής και ακριβής, αποφεύγοντας την καθομιλουμένη, τα ακρωνύμια και τις συντομεύσεις. Φράσεις όπως “δύνανται να είναι επικίνδυνα” ή “καμία επίπτωση για την υγεία”, “ασφαλή υπό τις περισσότερες συνθήκες χρήσης” ή “ακίνδυνα” ή άλλες φράσεις που υποδηλώνουν ότι η ουσία ή το μείγμα δεν είναι επικίνδυνο ή άλλες φράσεις που δεν συνάδουν με την ταξινόμηση της ουσίας ή του μείγματος αυτού, δεν χρησιμοποιούνται.
                     
                  
                        0.2.5.
                     
                     
                        Η ημερομηνία σύνταξης του δελτίου δεδομένων ασφαλείας δίνεται στην πρώτη σελίδα. Όταν ένα δελτίο δεδομένων ασφαλείας έχει αναθεωρηθεί και η νέα, αναθεωρημένη έκδοση δίδεται στους αποδέκτες, εφιστάται η προσοχή του αποδέκτη στις αλλαγές που έχουν γίνει στο τμήμα 16 του δελτίου δεδομένων ασφαλείας, εκτός αν αναφέρονται σε άλλο σημείο. Στην περίπτωση αυτή, η ημερομηνία σύνταξης αναφέρεται ως “Αναθεώρηση: (ημερομηνία)”, καθώς επίσης ο αριθμός έκδοσης, ο αριθμός αναθεώρησης, η νέα ημερομηνία ή άλλη ένδειξη της αντικαθιστάμενης έκδοσης, εμφανίζεται στην πρώτη σελίδα.
                     
                  0.3.   Μορφή δελτίου δεδομένων ασφαλείας
            
            
                        0.3.1.
                     
                     
                        Ένα δελτίο δεδομένων ασφαλείας δεν είναι ένα έγγραφο καθορισμένης έκτασης. Η έκταση του δελτίου δεδομένων ασφαλείας είναι ανάλογη του κινδύνου της ουσίας ή του μείγματος και των διαθέσιμων πληροφοριών.
                     
                  
                        0.3.2.
                     
                     
                        Όλες οι σελίδες ενός δελτίου δεδομένων ασφαλείας, συμπεριλαμβανομένων οιωνδήποτε παραρτημάτων, αριθμούνται και φέρουν είτε μια ένδειξη της έκτασης του δελτίου (όπως “σελίδα 1 από 3”) είτε μια ένδειξη ότι ακολουθεί κάποια σελίδα (όπως, “Συνεχίζεται στην επόμενη σελίδα” ή “Τέλος του δελτίου δεδομένων ασφαλείας”).
                     
                  0.4.   Περιεχόμενο δελτίου δεδομένων ασφαλείας
            
            Οι πληροφορίες που απαιτούνται από το παρόν παράρτημα, περιλαμβάνονται στο δελτίο δεδομένων ασφαλείας, εφόσον συντρέχει περίπτωση και εφόσον είναι διαθέσιμες, στα σχετικά υποτμήματα που ορίζονται στο Μέρος B. Το φύλλο δεδομένων ασφαλείας δεν περιέχει κενά υποτμήματα.
            0.5.   Άλλες απαιτήσεις πληροφοριών
            
            Η συμπερίληψη πρόσθετων σχετικών και διαθέσιμων πληροφοριών στα σχετικά υποτμήματα δύνανται να είναι απαραίτητη σε ορισμένες περιπτώσεις, λόγω του μεγάλου εύρους ιδιοτήτων των ουσιών και των μειγμάτων.
            0.6.   Μονάδες
            
            Χρησιμοποιούνται οι μονάδες μέτρησης που ορίζονται στην οδηγία 80/181/ΕΟΚ του Συμβουλίου (1).
            0.7.   Ειδικές περιπτώσεις
            
            Τα δελτία δεδομένων ασφαλείας απαιτούνται, επίσης, για τις ειδικές περιπτώσεις που αναφέρονται στην παράγραφο 1.3 του παραρτήματος I του κανονισμού (ΕΚ) αριθ. 1272/2008 για τις οποίες προβλέπονται παρεκκλίσεις από τις απαιτήσεις επισήμανσης.
            1.   
                  ΤΜΗΜΑ 1: Ταυτοποίηση ουσίας/παρασκευάσματος και εταιρείας/επιχείρησης
               
            
            Στο τμήμα αυτό περιγράφεται ο τρόπος ταυτοποίησης των στοιχείων της ουσίας ή του μείγματος και ο τρόπος αναγραφής στο δελτίο δεδομένων ασφαλείας των προσδιοριζόμενων σχετικών χρήσεων, του ονόματος του προμηθευτή της ουσίας ή του μείγματος και των στοιχείων επικοινωνίας του προμηθευτή της ουσίας ή του μείγματος, συμπεριλαμβανομένων στοιχείων επικοινωνίας έκτακτης ανάγκης.
            1.1.   Αναγνωριστικός κωδικός προϊόντος
            
            Ο αναγνωριστικός κωδικός προϊόντος παρέχεται σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008 σε περίπτωση ουσίας και σύμφωνα με το άρθρο 18 παράγραφος 3 στοιχείο α) του κανονισμού (ΕΚ) αριθ. 1272/2008 σε περίπτωση μείγματος, και όπως αναγράφεται στην ετικέτα στην ή στις επίσημες γλώσσες του ή των κρατών μελών στην αγορά των οποίων διατίθεται η ουσία, εκτός αν το ή τα κράτη μέλη προβλέπουν διαφορετικά.
            Για ουσίες που υπόκεινται σε καταχώριση, ο αναγνωριστικός κωδικός προϊόντος πρέπει να συμφωνεί με τον κωδικό που παρέχεται κατά την καταχώριση, ενώ αναγράφεται επίσης ο αριθμός καταχώρισης, που αποδίδεται δυνάμει του άρθρου 20 παράγραφος 3 του παρόντος κανονισμού. Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στο μεμονωμένο καταχωρίζοντα μιας από κοινού υποβολής δύναται να παραληφθεί από έναν προμηθευτή που είναι διανομέας ή μεταγενέστερος χρήστης, υπό την προϋπόθεση ότι:
            
                        α)
                     
                     
                        ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης εφόσον του ζητηθεί για σκοπούς εφαρμογής της νομοθεσίας ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β) και
                     
                  
                        β)
                     
                     
                        ο εν λόγω προμηθευτής παρέχει τον πλήρη αριθμό καταχώρισης στην αρμόδια αρχή εφαρμογής της νομοθεσίας του κράτους μέλους (εφεξής “αρχή εφαρμογής της νομοθεσίας”) εντός 7 ημερών αφ’ ότου του ζητηθεί, είτε έχει λάβει το αίτημα απευθείας από την αρχή εφαρμογής της νομοθεσίας είτε του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός 7 ημερών από την παραλαβή του και, ταυτόχρονα, ενημερώνει σχετικά την αρχή εφαρμογής της νομοθεσίας.
                     
                  Μπορεί να παρέχεται ένα ενιαίο δελτίο δεδομένων ασφαλείας για την κάλυψη περισσότερων από μία ουσιών ή από ένα μειγμάτων, όταν οι πληροφορίες που περιέχονται στο εν λόγω δελτίο δεδομένων ασφαλείας πληρούν τις απαιτήσεις του παρόντος παραρτήματος για καθεμία από τις ουσίες ή για καθένα από τα μείγματα.
            
               Άλλα μέσα ταυτοποίησης
            
            Μπορεί να παρέχονται επίσης, άλλες ονομασίες ή συνώνυμα με τα οποία επισημαίνεται ή είναι ευρέως γνωστή η ουσία ή το μείγμα, όπως εναλλακτικές ονομασίες, αριθμοί, εταιρικοί κωδικοί προϊόντος ή άλλοι μοναδικοί αναγνωριστικοί κωδικοί.
            1.2.   Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
            
            Αναφέρονται τουλάχιστον οι προσδιοριζόμενες χρήσεις που είναι συναφείς για τον ή τους αποδέκτες της ουσίας ή του μείγματος. Πρόκειται για μια σύντομη περιγραφή της επιδιωκόμενης δράσης της ουσίας ή του μείγματος, όπως “επιβραδυντικό φλόγας”, “αντιοξειδωτικό”.
            Ανάλογα με την περίπτωση, αναφέρονται οι χρήσεις οι οποίες αντενδείκνυνται σύμφωνα με τον προμηθευτή και οι λόγοι για τους οποίους αντενδείκνυνται. Ο κατάλογος αυτός δεν χρειάζεται να είναι εξαντλητικός.
            Όπου απαιτείται έκθεση χημικής ασφάλειας, οι πληροφορίες στο υποτμήμα αυτό του δελτίου δεδομένων ασφαλείας είναι σύμφωνες με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            1.3.   Στοιχεία του προμηθευτή του δελτίου δεδομένων ασφαλείας
            
            Ο προμηθευτής, είτε πρόκειται για τον παραγωγό, τον εισαγωγέα, τον μοναδικό αντιπρόσωπο, μεταγενέστερο χρήστη ή διανομέα, πρέπει να προσδιορίζεται. Αναφέρονται τόσο η πλήρης διεύθυνση και ο αριθμός τηλεφώνου του προμηθευτή, όσο και η ηλεκτρονική διεύθυνση του υπεύθυνου για το δελτίο δεδομένων ασφαλείας προσώπου.
            Ακόμη, αν ο προμηθευτής δεν βρίσκεται εντός του κράτους μέλους στην αγορά του οποίου διατίθεται η ουσία ή το μείγμα και έχει ορίσει κάποιον υπεύθυνο για το εν λόγω κράτος μέλος, τότε αναφέρεται η πλήρης διεύθυνση και ο αριθμός τηλεφώνου του ατόμου αυτού.
            Για τους καταχωρίζοντες, τα στοιχεία είναι σύμφωνα με τα στοιχεία της ταυτότητας του παραγωγού ή του εισαγωγέα που αναφέρονται στην καταχώριση.
            Αν έχει οριστεί ένας μοναδικός αντιπρόσωπος, πρέπει να παρέχονται επίσης τα στοιχεία του μη κοινοτικού παραγωγού ή παρασκευαστή.
            1.4.   Αριθμός τηλεφώνου επείγουσας ανάγκης
            
            Παρέχονται τα στοιχεία των υπηρεσιών πληροφόρησης επείγουσας ανάγκης. Αν υπάρχει επίσημος συμβουλευτικός φορέας στο κράτος μέλος στο οποίο η ουσία ή το μείγμα διατίθεται στην αγορά [ο οποίος μπορεί να είναι ο φορέας που είναι υπεύθυνος για τη συγκέντρωση των σχετικών με την υγεία πληροφοριών και αναφέρεται στο άρθρο 45 του κανονισμού (ΕΚ) αριθ. 1272/2008] δίνεται ο αριθμός τηλεφώνου του και μπορεί να επαρκεί. Αν η διαθεσιμότητα τέτοιων υπηρεσιών είναι περιορισμένη για οιουσδήποτε λόγους, όπως ώρες λειτουργίας, ή αν υπάρχουν όρια για συγκεκριμένους τύπους πληροφοριών, αυτό πρέπει να αναφέρεται επακριβώς.
            2.   
                  ΤΜΗΜΑ 2: Προσδιορισμός επικινδυνότητας
               
            
            Στο τμήμα αυτό του δελτίου δεδομένων ασφαλείας περιγράφονται οι κίνδυνοι της ουσίας ή του μείγματος και παρουσιάζονται οι κατάλληλες πληροφορίες προειδοποίησης που σχετίζονται με τους κινδύνους αυτούς.
            2.1.   Ταξινόμηση της ουσίας ή του μείγματος
            
            Αναφέρεται η ταξινόμηση που προκύπτει από την εφαρμογή των κανόνων ταξινόμησης του κανονισμού (ΕΚ) αριθ. 1272/2008. Αν ο προμηθευτής έχει κοινοποιήσει πληροφορίες σχετικά με την ουσία στον κατάλογο ταξινόμησης και επισήμανσης, σύμφωνα με το άρθρο 40 του κανονισμού (ΕΚ) αριθ. 1272/2008, η ταξινόμηση που παρέχεται στο δελτίο δεδομένων ασφαλείας πρέπει να είναι η ίδια με την ταξινόμηση που παρέχεται στην εν λόγω κοινοποίηση
            Αν το μείγμα δεν πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αυτό πρέπει να αναφέρεται με σαφήνεια.
            Οι πληροφορίες σχετικά με τις ουσίες του μείγματος παρουσιάζονται στο υποτμήμα 3.2.
            Αν η ταξινόμηση, συμπεριλαμβανομένων των δηλώσεων κινδύνου, δεν είναι πλήρως καταγεγραμμένη, γίνεται αναφορά στο τμήμα 16, όπου παρουσιάζεται το πλήρες κείμενο κάθε ταξινόμησης, συμπεριλαμβανομένης της δήλωσης κινδύνου.
            Περιγράφονται οι σπουδαιότερες δυσμενείς φυσικοχημικές συνέπειες και επιπτώσεις στην υγεία του ανθρώπου και το περιβάλλον σύμφωνα με τα τμήματα 9 έως 12 του δελτίου δεδομένων ασφαλείας, κατά τρόπον ώστε να δίνεται η δυνατότητα στους μη ειδικούς να προσδιορίζουν τους κινδύνους της ουσίας ή του μείγματος.
            2.2.   Στοιχεία επισήμανσης
            
            Βάσει της ταξινόμησης, αναφέρονται τουλάχιστον τα ακόλουθα στοιχεία στην επισήμανση σύμφωνα με τον κανονισμό (ΕΚ) αριθ. 1272/2008: εικονόγραμμα/εικονογράμματα κινδύνου, προειδοποιητική λέξη/λέξεις, δήλωση/δηλώσεις κινδύνου και δήλωση/δηλώσεις προφυλάξεων. Μια γραφική αναπαράσταση του πλήρους εικονογράμματος κινδύνου σε μαύρο και άσπρο ή μια γραφική αναπαράσταση μόνο του συμβόλου μπορούν να αντικαταστήσουν το έγχρωμο εικονόγραμμα που προβλέπεται στον κανονισμό (ΕΚ) αριθ. 1272/2008.
            Αναφέρονται τα ισχύοντα στοιχεία επισήμανσης σύμφωνα με το άρθρο 25 και το άρθρο 32 παράγραφος 6 του κανονισμού (ΕΚ) αριθ. 1272/2008.
            2.3.   Άλλοι κίνδυνοι
            
            Παρέχονται πληροφορίες σχετικά με το αν η ουσία ή το μείγμα πληροί τα κριτήρια ΑΒΤ ή αΑαΒ σύμφωνα με το παράρτημα XIII.
            Παρέχονται πληροφορίες για άλλους κινδύνους που δεν οδηγούν σε ταξινόμηση, αλλά δύνανται να συμβάλουν στη συνολική επικινδυνότητα της ουσίας ή του μείγματος, όπως σχηματισμός αερίων ρυπαντών κατά τη σκλήρυνση ή την επεξεργασία, δημιουργία σκόνης, κίνδυνοι λόγω έκρηξης σκόνης, αλληλοευαισθητοποίηση, ασφυξία, πάγωμα, έντονη οσμή ή γεύση ή περιβαλλοντικές συνέπειες, όπως οι κίνδυνοι για τους οργανισμούς του εδάφους, ή η δυνατότητα φωτοχημικής δημιουργίας όζοντος.
            3.   
                  ΤΜΗΜΑ 3: Σύνθεση/πληροφορίες για τα συστατικά
               
            
            Στο τμήμα αυτό του δελτίου δεδομένων ασφαλείας περιγράφεται η χημική ταυτότητα του ή των συστατικών της ουσίας ή του μείγματος, συμπεριλαμβανομένων των προσμείξεων και των σταθεροποιητών, όπως παρατίθενται κατωτέρω. Αναφέρονται οι κατάλληλες και διαθέσιμες πληροφορίες ασφαλείας σχετικά με τη χημεία των επιφανειών.
            3.1.   Ουσίες
            
            Η χημική ταυτότητα του κύριου συστατικού της ουσίας παρουσιάζεται αναφέροντας τουλάχιστον τον αναγνωριστικό κωδικό προϊόντος ή ένα από τα άλλα μέσα ταυτοποίησης που αναφέρονται στο υποτμήμα 1.1.
            Η χημική ταυτότητα οποιασδήποτε πρόσμειξης, σταθεροποιητή ή μεμονωμένου συστατικού πλην του κύριου που ταξινομείται αυτόνομα και συμβάλλει στην ταξινόμηση της ουσίας, αναφέρεται ως εξής:
            
                        α)
                     
                     
                        αναγνωριστικός κωδικός προϊόντος σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008·
                     
                  
                        β)
                     
                     
                        αν ο αναγνωριστικός κωδικός προϊόντος δεν είναι διαθέσιμος, μία από τις υπόλοιπες ονομασίες (συνήθης ονομασία, εμπορική ονομασία, συντόμευση) ή τους αριθμούς ταυτοποίησης.
                     
                  Οι προμηθευτές ουσιών δύνανται να επιλέξουν να αναφέρουν επιπλέον όλα τα συστατικά, συμπεριλαμβανομένων των μη ταξινομημένων.
            Το υποτμήμα αυτό δύναται να χρησιμοποιηθεί, επίσης, για την παροχή πληροφοριών για πολυσυστατικές ουσίες.
            3.2.   Μείγματα
            
            Για όλες τουλάχιστον τις ουσίες που αναφέρονται στα σημεία 3.2.1 ή 3.2.2, παρουσιάζονται ο αναγνωριστικός κωδικός προϊόντος, η συγκέντρωση ή το εύρος συγκεντρώσεών τους και οι ταξινομήσεις. Οι προμηθευτές μειγμάτων δύνανται να επιλέξουν την παρουσίαση επιπλέον όλων των ουσιών στο μείγμα, συμπεριλαμβανομένων των ουσιών που δεν πληρούν τα κριτήρια ταξινόμησης. Οι πληροφορίες αυτές δίνουν στον αποδέκτη τη δυνατότητα άμεσου προσδιορισμού των κινδύνων των ουσιών στο μείγμα. Οι κίνδυνοι του ίδιου του μείγματος αναφέρονται στο τμήμα 2.
            Οι συγκεντρώσεις των ουσιών σε ένα μείγμα περιγράφονται είτε ως:
            
                        α)
                     
                     
                        ακριβή ποσοστά κατά φθίνουσα τάξη ανά μάζα ή όγκο, εάν είναι τεχνικά εφικτό·
                     
                  
                        β)
                     
                     
                        εύρη ποσοστών κατά φθίνουσα τάξη ανά μάζα ή όγκο, εάν είναι τεχνικά εφικτό.
                     
                  Κατά τη χρήση ενός εύρους ποσοστών, οι κίνδυνοι για την υγεία και το περιβάλλον περιγράφουν τα αποτελέσματα της υψηλότερης συγκέντρωσης κάθε συστατικού.
            Αν διατίθενται τα αποτελέσματα του μείγματος ως σύνολο, οι πληροφορίες αυτές περιλαμβάνονται στο τμήμα 2.
            Στην περίπτωση που έχει επιτραπεί η χρήση εναλλακτικής χημικής ονομασίας δυνάμει του άρθρου 15 της οδηγίας 1999/45/ΕΚ ή του άρθρου 24 του κανονισμού (ΕΚ) αριθ. 1272/2008, η ονομασία αυτή δύναται να χρησιμοποιηθεί.
            
                        3.2.1.
                     
                     
                        Αν ένα μείγμα πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αναφέρονται οι ακόλουθες ουσίες καθώς επίσης η συγκέντρωση ή το εύρος συγκεντρώσεών τους στο μείγμα:
                        
                                    α)
                                 
                                 
                                    ουσίες που παρουσιάζουν κίνδυνο για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008, αν οι ουσίες αυτές απαντώνται σε συγκεντρώσεις ίσες ή μεγαλύτερες από τις χαμηλότερες από τις ακόλουθες:
                                    
                                                iα)
                                             
                                             
                                                οι γενικές τιμές διαχωρισμού που ορίζονται στον πίνακα 1.1 του κανονισμού (ΕΚ) αριθ. 1272/2008·
                                             
                                          
                                                iβ)
                                             
                                             
                                                τα γενικά όρια συγκέντρωσης που παρουσιάζονται στα μέρη 3 έως 5 του παραρτήματος I του κανονισμού (ΕΚ) αριθ. 1272/2008, και για κίνδυνο από αναρρόφηση (τμήμα 3.10 του παραρτήματος I του κανονισμού (ΕΚ) αριθ. 1272/2008) ≥ 10 %·
                                                Κατάλογος τάξεων κινδύνου, κατηγοριών κινδύνου και ορίων συγκέντρωσης [συμπεριλαμβανομένων των γενικών τιμών διαχωρισμού του πίνακα 1.1 του κανονισμού (ΕΚ) αριθ. 1272/2008 και των γενικών ορίων συγκέντρωσης που παρατίθενται στα μέρη 3 έως 5 του παραρτήματος I αυτού του κανονισμού] για τα οποία αναφέρεται μια ουσία ως ουσία σε ένα μείγμα στο υποτμήμα 3.2.
                                                
                                                            
                                                                        1.1. —
                                                                     
                                                                     
                                                                        Τάξη κινδύνου και κατηγορία
                                                                     
                                                                  
                                                         
                                                            Όριο συγκέντρωσης
                                                            %
                                                         
                                                      
                                                            Οξεία τοξικότητα, κατηγορία 1, 2 και 3
                                                         
                                                         
                                                            ≥ 0,1
                                                         
                                                      
                                                            Οξεία τοξικότητα, κατηγορία 4
                                                         
                                                         
                                                            ≥ 1
                                                         
                                                      
                                                            Διάβρωση και ερεθισμός του δέρματος, κατηγορία 1A, 1B, 1C και 2
                                                         
                                                         
                                                            ≥ 1
                                                         
                                                      
                                                            Σοβαρή οφθαλμική βλάβη/ερεθισμός των οφθαλμών, κατηγορία 1 και 2
                                                         
                                                         
                                                            ≥ 1
                                                         
                                                      
                                                            Ευαισθητοποίηση δέρματος/αναπνευστικού συστήματος
                                                         
                                                         
                                                            ≥ 0,1
                                                         
                                                      
                                                            Μεταλλαξιγένεση γεννητικών κυττάρων, κατηγορία 1A και 1B
                                                         
                                                         
                                                            ≥ 0,1
                                                         
                                                      
                                                            Μεταλλαξιγένεση γεννητικών κυττάρων, κατηγορία 2
                                                         
                                                         
                                                            ≥ 1
                                                         
                                                      
                                                            Καρκινογένεση, κατηγορία 1A, 1B και 2
                                                         
                                                         
                                                            ≥ 0,1
                                                         
                                                      
                                                            Τοξικότητα για την αναπαραγωγή, κατηγορία 1A, 1B, 2 και επιπτώσεις στη ή μέσω της γαλουχίας
                                                         
                                                         
                                                            ≥ 0,1
                                                         
                                                      
                                                            Ειδική τοξικότητα στα όργανα-στόχους (STOT), εφάπαξ έκθεση, κατηγορία 1 και 2
                                                         
                                                         
                                                            ≥ 1
                                                         
                                                      
                                                            Ειδική τοξικότητα στα όργανα-στόχους (STOT), επανειλημμένη έκθεση, κατηγορία 1 και 2
                                                         
                                                         
                                                            ≥ 1
                                                         
                                                      
                                                            Κίνδυνος ασφυξίας
                                                         
                                                         
                                                            ≥ 10
                                                         
                                                      
                                                            Επικινδυνότητα για το υδάτινο περιβάλλον – Οξεία, κατηγορία 1
                                                         
                                                         
                                                            ≥ 0,1
                                                         
                                                      
                                                            Επικινδυνότητα για το υδάτινο περιβάλλον – Χρόνια, κατηγορία 1
                                                         
                                                         
                                                            ≥ 0,1
                                                         
                                                      
                                                            Επικινδυνότητα για το υδάτινο περιβάλλον – Χρόνια, κατηγορία 2, 3 και 4
                                                         
                                                         
                                                            ≥ 1
                                                         
                                                      
                                                            Επικινδυνότητα για τη στοιβάδα του όζοντος
                                                         
                                                         
                                                            ≥ 0,1
                                                         
                                                      
                                          
                                                ii)
                                             
                                             
                                                τα ειδικά όρια συγκέντρωσης που παρουσιάζονται στο μέρος 3 του παραρτήματος VI του κανονισμού (ΕΚ) αριθ. 1272/2008·
                                             
                                          
                                                iii)
                                             
                                             
                                                αν στο μέρος 3 του παραρτήματος VI του κανονισμού (ΕΚ) αριθ. 1272/2008 έχει δοθεί ένας παράγοντας M, τότε αφορά στη γενική τιμή διαχωρισμού στον πίνακα 1.1 του παραρτήματος I του συγκεκριμένου κανονισμού, προσαρμοσμένης βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού·
                                             
                                          
                                                vii)
                                             
                                             
                                                τα ειδικά όρια συγκέντρωσης που αναφέρονται στον κατάλογο ταξινόμησης και επισήμανσης σύμφωνα με τον κανονισμό (ΕΚ) αριθ. 1272/2008·
                                             
                                          
                                                viiα)
                                             
                                             
                                                τα όρια συγκέντρωσης που παρουσιάζονται στο παράρτημα ΙΙ του κανονισμού (ΕΚ) αριθ. 1272/2008·
                                             
                                          
                                                viii)
                                             
                                             
                                                αν στον κατάλογο ταξινόμησης και επισήμανσης έχει δοθεί ένας παράγοντας M σύμφωνα με τον κανονισμό (ΕΚ) αριθ. 1272/2008, τότε αφορά στη γενική τιμή αποκοπής στον πίνακα 1.1 του παραρτήματος I του συγκεκριμένου κανονισμού, προσαρμοσμένης βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού·
                                             
                                          
                              
                                    β)
                                 
                                 
                                    ουσίες για τις οποίες υπάρχουν κοινοτικές οριακές τιμές έκθεσης στο χώρο εργασίας, και οι οποίες δεν περιλαμβάνονται ήδη στο στοιχείο α)·
                                 
                              
                                    γ)
                                 
                                 
                                    ουσίες που είναι ανθεκτικές, βιοσυσσωρεύσιμες και τοξικές ή άκρως ανθεκτικές και άκρως βιοσυσσωρεύσιμες σύμφωνα με τα κριτήρια του παραρτήματος XIII, ή ουσίες που περιλαμβάνονται στον κατάλογο ο οποίος έχει συνταχθεί σύμφωνα με το άρθρο 59 παράγραφος 1, για λόγους πλην των αναφερόμενων στο στοιχείο α) κινδύνων, εάν η συγκέντρωση μιας επιμέρους ουσίας είναι τουλάχιστον 0,1 %.
                                 
                              
                  
                        3.2.2.
                     
                     
                        Αν ένα μείγμα δεν πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αναφέρονται οι ουσίες που απαντώνται σε μια επιμέρους συγκέντρωση ίση ή μεγαλύτερη από τις ακόλουθες συγκεντρώσεις, μαζί με τη συγκέντρωσή τους ή το εύρος συγκεντρώσεών τους:
                        
                                    α)
                                 
                                 
                                    1 % κατά βάρος για τα μη αέρια μείγματα και 0,2 % κατ’ όγκο για τα αέρια μείγματα για:
                                    
                                                i)
                                             
                                             
                                                ουσίες που παρουσιάζουν κίνδυνο για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008· ή
                                             
                                          
                                                ii)
                                             
                                             
                                                ουσίες για τις οποίες καθορίζονται κοινοτικά όρια έκθεσης στο χώρο εργασίας·
                                             
                                          
                              
                                    β)
                                 
                                 
                                    0,1 % κατά βάρος για ουσίες που είναι ανθεκτικές, βιοσυσσωρεύσιμες και τοξικές σύμφωνα με τα κριτήρια του παραρτήματος XIII, άκρως ανθεκτικές και άκρως βιοσυσσωρεύσιμες σύμφωνα με τα κριτήρια του παραρτήματος XIII, ή ουσίες που περιλαμβάνονται στον κατάλογο ο οποίος έχει συνταχθεί σύμφωνα με το άρθρο 59 παράγραφος 1, για λόγους πλην των αναφερόμενων στο στοιχείο α) κινδύνων.
                                 
                              
                  
                        3.2.3.
                     
                     
                        Για τις ουσίες που αναφέρονται στο υποτμήμα 3.2, η ταξινόμηση της ουσίας σύμφωνα με τον κανονισμό (ΕΚ) αριθ. 1272/2008, συμπεριλαμβανομένων της ή των τάξεων κινδύνου και του ή των κωδικών κατηγοριών όπως αναφέρονται στον πίνακα 1.1 του παραρτήματος VI του κανονισμού αυτού καθώς και οι δηλώσεις κινδύνου που αποδίδονται ανάλογα με τους φυσικοχημικούς τους κινδύνους και την επικινδυνότητα που παρουσιάζουν για την υγεία του ανθρώπου και το περιβάλλον,. Οι δηλώσεις κινδύνου δεν χρειάζεται να αναγράφονται πλήρως στο σημείο αυτό. Οι κωδικοί τους επαρκούν. Στις περιπτώσεις που δεν αναγράφονται πλήρως, γίνεται παραπομπή στο σημείο 16, όπου αναγράφεται το πλήρες κείμενο κάθε σχετικής δήλωσης κινδύνου. Αν μια ουσία δεν ανταποκρίνεται στα κριτήρια ταξινόμησης, αναγράφεται ο λόγος αναφοράς της ουσίας αυτής στο υποτμήμα 3.2, όπως “μη ταξινομημένη ουσία αΑαΒ” ή “ουσία για την οποία υπάρχει κοινοτικό όριο έκθεσης στο χώρο εργασίας”.
                     
                  
                        3.2.4.
                     
                     
                        Για τις ουσίες που αναφέρονται στο υποτμήμα 3.2 δίνεται η ονομασία και ο αριθμός καταχώρισης, εάν υπάρχει, όπως αποδίδονται δυνάμει του άρθρου 20 παράγραφος 3 του παρόντος κανονισμού.
                        Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στο μεμονωμένο καταχωρίζοντα μιας από κοινού υποβολής δύναται να παραλείπεται από τον προμηθευτή του μείγματος, υπό την προϋπόθεση ότι:
                        
                                    α)
                                 
                                 
                                    ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης εφόσον του ζητηθεί για σκοπούς εφαρμογής της νομοθεσίας ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β) και
                                 
                              
                                    β)
                                 
                                 
                                    ο εν λόγω προμηθευτής παρέχει τον πλήρη αριθμό καταχώρισης στην αρμόδια αρχή εφαρμογής της νομοθεσίας του κράτους μέλους (εφεξής “αρχή εφαρμογής της νομοθεσίας”) εντός 7 ημερών αφ’ ότου του ζητηθεί, είτε έχει λάβει το αίτημα απευθείας από την αρχή εφαρμογής της νομοθεσίας είτε του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός 7 ημερών από την παραλαβή του και, ταυτόχρονα, ενημερώνει σχετικά την αρχή εφαρμογής της νομοθεσίας.
                                 
                              Εφόσον υπάρχει, δίνεται ο αριθμός ΕΚ σύμφωνα με τον κανονισμό (ΕΚ) αριθ. 1272/2008. Δύνανται, επίσης, να δοθούν ο αριθμός CAS και η ονομασία IUPAC (αν υπάρχουν).
                        Για τις ουσίες που αναφέρονται στο παρόν υποτμήμα με εναλλακτική χημική ονομασία, σύμφωνα με το άρθρο 15 της οδηγίας 1999/45/ΕΚ ή το άρθρο 24 του κανονισμού (ΕΚ) αριθ. 1272/2008, ο αριθμός καταχώρισης, ο αριθμός ΕΚ και οι υπόλοιποι ακριβείς χημικοί αναγνωριστικοί κωδικοί δεν είναι απαραίτητοι.
                     
                  4.   
                  ΤΜΗΜΑ 4: Μέτρα πρώτων βοηθειών
               
            
            Στο τμήμα αυτό του δελτίου δεδομένων ασφαλείας περιγράφεται η αρχική περίθαλψη κατά τρόπο που να μπορεί να γίνει κατανοητός και να παρασχεθεί από μη εκπαιδευμένο άτομο χωρίς τη χρήση εξοπλισμού υψηλής τεχνολογίας και χωρίς να υπάρχει ευρεία επιλογή φαρμάκων. Αν απαιτείται ιατρική παρακολούθηση, αναφέρεται στις οδηγίες καθώς επίσης ο επείγων χαρακτήρας της περίπτωσης.
            4.1.   Περιγραφή των μέτρων πρώτων βοηθειών
            
            
                        4.1.1.
                     
                     
                        Οι οδηγίες πρώτων βοηθειών παρέχονται μέσω των σχετικών οδών έκθεσης. Χρησιμοποιούνται υποκατηγορίες που υποδεικνύουν τη διαδικασία για κάθε οδό, δηλαδή εισπνοή, επαφή με το δέρμα και τα μάτια και κατάποση.
                     
                  
                        4.1.2.
                     
                     
                        Στις ακόλουθες περιπτώσεις ζητείται η συμβουλή ειδικού εάν:
                        
                                    α)
                                 
                                 
                                    απαιτείται άμεση ιατρική φροντίδα και αν μετά την έκθεση είναι δυνατόν να αναμένονται μεταγενέστερες επιδράσεις·
                                 
                              
                                    β)
                                 
                                 
                                    συνιστάται μετακίνηση του εκτεθειμένου ατόμου από την περιοχή σε σημείο με καθαρό αέρα·
                                 
                              
                                    γ)
                                 
                                 
                                    συνιστάται αφαίρεση και επεξεργασία του ρουχισμού και της υπόδησης του ατόμου και
                                 
                              
                                    δ)
                                 
                                 
                                    συνιστάται ατομικός προστατευτικός εξοπλισμός για τα άτομα που προσφέρουν τις πρώτες βοήθειες.
                                 
                              
                  4.2.   Σημαντικότερα συμπτώματα και επιδράσεις, οξείες ή μεταγενέστερες
            
            Δίνονται σύντομες συνοπτικές πληροφορίες για τα σημαντικότερα συμπτώματα και τις επιδράσεις, οξείες ή μεταγενέστερες, της έκθεσης.
            4.3.   Ένδειξη οιασδήποτε απαιτούμενης άμεσης ιατρικής φροντίδας και ειδικής θεραπείας
            
            Εφόσον συντρέχει περίπτωση, παρέχονται πληροφορίες σχετικά με την κλινική δοκιμή και την ιατρική παρακολούθηση για μεταγενέστερες επιδράσεις, συγκεκριμένες πληροφορίες για τα αντίδοτα (εφόσον είναι γνωστά) και οι αντενδείξεις.
            Για ορισμένες ουσίες ή μείγματα, είναι σημαντικό να σημειωθεί ότι διατίθενται ειδικά μέσα για την παροχή ειδικής και άμεσης θεραπείας στο χώρο εργασίας.
            5.   
                  ΤΜΗΜΑ 5: Μέτρα για την καταπολέμηση της πυρκαγιάς
               
            
            Στο τμήμα αυτό του δελτίου δεδομένων ασφαλείας περιγράφονται οι απαιτήσεις για την καταπολέμηση μιας πυρκαγιάς που προκαλείται από την ουσία ή το μείγμα ή εκδηλώνεται κοντά σε αυτήν(-ό).
            5.1.   Πυροσβεστικά μέσα
            
            Κατάλληλα πυροσβεστικά μέσα
            Παρέχονται πληροφορίες για τα κατάλληλα πυροσβεστικά μέσα.
            Ακατάλληλα πυροσβεστικά μέσα:
            Δίνονται ενδείξεις για την ακαταλληλότητα των πυροσβεστικών μέσων για μια συγκεκριμένη κατάσταση που αφορά στην ουσία ή στο μείγμα.
            5.2.   Ειδικοί κίνδυνοι που προκύπτουν από την ουσία ή το μείγμα
            
            Δίνονται πληροφορίες σχετικά με τους κινδύνους που δύνανται να προκύψουν από την ουσία ή το μείγμα, όπως επικίνδυνα προϊόντα καύσης που σχηματίζονται κατά την καύση της ουσίας ή του μείγματος, όπως “δύνανται να δημιουργηθούν τοξικοί καπνοί μονοξειδίου του άνθρακα σε περίπτωση καύσης”, ή “δημιουργεί οξείδια θείου και αζώτου κατά την καύση”.
            5.3.   Συστάσεις για τους πυροσβέστες
            
            Δίνονται συστάσεις σχετικά με οιεσδήποτε προστατευτικές ενέργειες που πρέπει να λαμβάνονται κατά την πυρόσβεση, όπως “διατηρείτε τους περιέκτες δροσερούς με ψεκασμό νερού”, και σχετικά με τον ειδικό προστατευτικό εξοπλισμό για πυροσβέστες, όπως μπότες, στολές, γάντια, προστατευτικά για τα μάτια και το πρόσωπο και αναπνευστική συσκευή.
            6.   
                  ΤΜΗΜΑ 6: Μέτρα για την αντιμετώπιση τυχαίας έκλυσης
               
            
            Στο τμήμα αυτό του δελτίου δεδομένων ασφαλείας συνιστάται η κατάλληλη αντίδραση σε υπερχειλίσεις, διαρροές ή απελευθερώσεις, για την πρόληψη ή την ελαχιστοποίηση των αρνητικών επιπτώσεων σε άτομα, στην ιδιοκτησία και στο περιβάλλον. Γίνεται διάκριση μεταξύ των μεγάλων και των μικρών υπερχειλίσεων, σε περιπτώσεις όπου ο όγκος της υπερχείλισης έχει σημαντική επίδραση στον κίνδυνο. Αν οι διαδικασίες περιορισμού και ανάκτησης υποδεικνύουν ότι απαιτούνται διαφορετικές πρακτικές, αυτό αναφέρεται στο δελτίο δεδομένων ασφαλείας.
            6.1.   Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
            
            6.1.1.   Για προσωπικό μη έκτακτης ανάγκης
            
            Δίνονται συστάσεις σχετικά με τυχαίες υπερχειλίσεις και απελευθερώσεις της ουσίας ή του μείγματος, όπως:
            
                        α)
                     
                     
                        η χρησιμοποίηση-του κατάλληλου προστατευτικού εξοπλισμού (συμπεριλαμβανομένου του ατομικού προστατευτικού εξοπλισμού που αναφέρεται στο τμήμα 8 του δελτίου δεδομένων ασφαλείας) για την πρόληψη μόλυνσης του δέρματος, των ματιών και του ατομικού ρουχισμού·
                     
                  
                        β)
                     
                     
                        απομάκρυνση των πηγών ανάφλεξης, πρόβλεψη για επαρκή εξαερισμό, έλεγχος της σκόνης και
                     
                  
                        γ)
                     
                     
                        διαδικασίες έκτακτης ανάγκης, όπως η ανάγκη εκκένωσης της περιοχής κινδύνου ή γνωμοδότησης από εμπειρογνώμονα.
                     
                  6.1.2.   Για άτομα που προσφέρουν πρώτες βοήθειες
            
            Δίνονται συστάσεις σχετικά με το κατάλληλο ύφασμα για τον ατομικό προστατευτικό ρουχισμό (όπως κατάλληλο: Βουτυλένιο, “ακατάλληλο: PVC”).
            6.2.   Περιβαλλοντικές προφυλάξεις
            
            Δίνονται συστάσεις σχετικά με τις περιβαλλοντικές προφυλάξεις που λαμβάνονται σχετικά με τυχαίες υπερχειλίσεις και απελευθέρωση της ουσίας ή του μείγματος, όπως αποφυγή της απόρριψης στις αποχετεύσεις στα επιφανειακά και στα υπόγεια ύδατα.
            6.3.   Μέθοδοι και υλικά για περιορισμό και καθαρισμό
            
            
                        6.3.1.
                     
                     
                        Δίνονται κατάλληλες συστάσεις για τον τρόπο περιορισμού μιας υπερχείλισης. Οι κατάλληλες τεχνικές περιορισμού δύνανται να περιλαμβάνουν κάποια από τις κάτωθι:
                        
                                    α)
                                 
                                 
                                    τοιχώματα, κάλυψη αποχετεύσεων·
                                 
                              
                                    β)
                                 
                                 
                                    διαδικασίες κάλυψης.
                                 
                              
                  
                        6.3.2.
                     
                     
                        Δίνονται κατάλληλες συστάσεις σχετικά με τον καθαρισμό μιας υπερχείλισης. Οι κατάλληλες τεχνικές καθαρισμού δύνανται να περιλαμβάνουν κάποια από τις κάτωθι:
                        
                                    α)
                                 
                                 
                                    τεχνικές εξουδετέρωσης·
                                 
                              
                                    β)
                                 
                                 
                                    τεχνικές απολύμανσης·
                                 
                              
                                    γ)
                                 
                                 
                                    απορροφητικά υλικά·
                                 
                              
                                    δ)
                                 
                                 
                                    τεχνικές καθαρισμού·
                                 
                              
                                    ε)
                                 
                                 
                                    τεχνικές αναρρόφησης σκόνης·
                                 
                              
                                    στ)
                                 
                                 
                                    απαιτούμενος εξοπλισμός για περιορισμό/καθαρισμό (συμπεριλαμβανομένης της χρήσης μη σπινθηρογόνων εργαλείων και εξοπλισμού, εφόσον συντρέχει περίπτωση).
                                 
                              
                  
                        6.3.3.
                     
                     
                        Δίνονται άλλες πληροφορίες σχετικά με τις υπερχειλίσεις και τις απελευθερώσεις, συμπεριλαμβανομένων συστάσεων για ακατάλληλες τεχνικές περιορισμού ή καθαρισμού, με φράσεις όπως “να μη χρησιμοποιείται ποτέ …”.
                     
                  6.4.   Παραπομπή σε άλλα τμήματα
            
            Εφόσον συντρέχει περίπτωση, γίνεται παραπομπή στα τμήματα 8 και 13.
            7.   
                  ΤΜΗΜΑ 7: Χειρισμός και αποθήκευση
               
            
            Σ’ αυτό το τμήμα του δελτίου δεδομένων ασφαλείας δίνονται συστάσεις για τις πρακτικές ασφαλούς χειρισμού. Δίνεται έμφαση στις προφυλάξεις που είναι κατάλληλες για τις προσδιοριζόμενες χρήσεις οι οποίες αναφέρονται στο υποτμήμα 1.2 και στις μοναδικές ιδιότητες της ουσίας ή του μείγματος.
            Οι πληροφορίες αυτού του τμήματος του δελτίου δεδομένων ασφαλείας σχετίζονται με την προστασία της υγείας του ανθρώπου, της ασφάλειας και του περιβάλλοντος. Οι πληροφορίες αυτές βοηθούν τον εργοδότη να καθιερώνει κατάλληλες διαδικασίες εργασίας και να λαμβάνει οργανωτικά μέτρα σύμφωνα με το άρθρο 5 της οδηγίας 98/24/ΕΚ και το άρθρο 5 της οδηγίας 2004/37/ΕΚ του Ευρωπαϊκού Κοινοβουλίου και του Συμβουλίου.
            Όπου απαιτείται έκθεση χημικής ασφάλειας, οι πληροφορίες στο τμήμα αυτό του δελτίου δεδομένων ασφαλείας είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            Εκτός των πληροφοριών που παρέχονται στο τμήμα αυτό, διατίθενται επίσης σχετικές πληροφορίες στο τμήμα 8.
            7.1.   Προφυλάξεις για ασφαλή χειρισμό
            
            
                        7.1.1.
                     
                     
                        Καθορίζονται συστάσεις σχετικά με τα ακόλουθα:
                        
                                    α)
                                 
                                 
                                    ασφαλής χειρισμός της ουσίας ή του μείγματος, όπως περιορισμός και μέτρα για την πρόληψη πυρκαγιάς και την αποφυγή της δημιουργίας αερολυμάτων και σκόνης·
                                 
                              
                                    β)
                                 
                                 
                                    αποφυγή χειρισμού μη συμβατών ουσιών ή μειγμάτων και
                                 
                              
                                    γ)
                                 
                                 
                                    μείωση της απελευθέρωσης της ουσίας ή του μείγματος στο περιβάλλον, όπως αποφυγή υπερχειλίσεων ή αποχετεύσεων.
                                 
                              
                  
                        7.1.2.
                     
                     
                        Δίνονται συστάσεις για τη γενική επαγγελματική υγιεινή, όπως:
                        
                                    α)
                                 
                                 
                                    απαγόρευση τροφίμων, ποτών και καπνίσματος σε χώρους εργασίας·
                                 
                              
                                    β)
                                 
                                 
                                    πλύσιμο χεριών μετά τη χρήση και
                                 
                              
                                    γ)
                                 
                                 
                                    αφαίρεση μολυσμένου ρουχισμού και προστατευτικού εξοπλισμού πριν από την είσοδο σε χώρους φαγητού.
                                 
                              
                  7.2.   Συνθήκες για την ασφαλή φύλαξη, συμπεριλαμβανομένων τυχόν ασυμβίβαστων
            
            Οι συστάσεις που δίνονται πρέπει να είναι σύμφωνες με τις φυσικές και χημικές ιδιότητες που περιγράφονται στο τμήμα 9 του δελτίου δεδομένων ασφαλείας. Εφόσον συντρέχει περίπτωση, δίνονται συστάσεις για συγκεκριμένες απαιτήσεις φύλαξης, συμπεριλαμβανομένων των ακόλουθων:
            
                        α)
                     
                     
                        τρόποι διαχείρισης των κινδύνων που σχετίζονται με:
                        
                                    i)
                                 
                                 
                                    εκρήξιμες ατμόσφαιρες·
                                 
                              
                                    ii)
                                 
                                 
                                    συνθήκες διάβρωσης·
                                 
                              
                                    iii)
                                 
                                 
                                    κίνδυνοι ανάφλεξης·
                                 
                              
                                    iv)
                                 
                                 
                                    μη συμβατές ουσίες ή μείγματα·
                                 
                              
                                    v)
                                 
                                 
                                    συνθήκες εξάτμισης και
                                 
                              
                                    vi)
                                 
                                 
                                    πιθανές πηγές ανάφλεξης (συμπεριλαμβανομένου ηλεκτρικού εξοπλισμού)·
                                 
                              
                  
                        β)
                     
                     
                        τρόποι ελέγχου των επιδράσεων των κάτωθι:
                        
                                    i)
                                 
                                 
                                    καιρικές συνθήκες·
                                 
                              
                                    ii)
                                 
                                 
                                    πίεση περιβάλλοντος·
                                 
                              
                                    iii)
                                 
                                 
                                    θερμοκρασία·
                                 
                              
                                    iv)
                                 
                                 
                                    ηλιακό φως·
                                 
                              
                                    v)
                                 
                                 
                                    υγρασία και
                                 
                              
                                    vi)
                                 
                                 
                                    δόνηση·
                                 
                              
                  
                        γ)
                     
                     
                        τρόποι διατήρησης της ακεραιότητας της ουσίας ή του μείγματος μέσω της χρήσης των κάτωθι:
                        
                                    i)
                                 
                                 
                                    σταθεροποιητές και
                                 
                              
                                    ii)
                                 
                                 
                                    αντιοξειδωτικά·
                                 
                              
                  
                        δ)
                     
                     
                        περιλαμβάνονται επίσης οι παρακάτω συστάσεις:
                        
                                    i)
                                 
                                 
                                    απαιτήσεις αερισμού·
                                 
                              
                                    ii)
                                 
                                 
                                    ειδικός σχεδιασμός των χώρων ή δοχείων αποθήκευσης (συμπεριλαμβανομένων των τοίχων αντιστήριξης και του εξαερισμού)·
                                 
                              
                                    iii)
                                 
                                 
                                    ποσοτικά όρια υπό συνθήκες φύλαξης (εφόσον συντρέχει περίπτωση) και
                                 
                              
                                    iv)
                                 
                                 
                                    απαιτήσεις συσκευασίας.
                                 
                              
                  7.3.   Ειδική τελική χρήση ή χρήσεις
            
            Για ουσίες και μείγματα που έχουν σχεδιαστεί για ειδική τελική χρήση ή χρήσεις οι συστάσεις σχετίζονται με την ή τις προσδιοριζόμενες χρήσεις που αναφέρονται στο υποτμήμα 1.2 και είναι λεπτομερείς και λειτουργικές. Αν επισυνάπτεται σενάριο έκθεσης, δύναται να γίνει αναφορά σε αυτό ή δίνονται πληροφορίες σύμφωνα με τις απαιτήσεις των υποτμημάτων 7.1 και 7.2. Αν κάποιος φορέας της αλυσίδας εφοδιασμού έχει διεξαγάγει αξιολόγηση χημικής ασφάλειας για το μείγμα, αρκεί το δελτίο δεδομένων ασφαλείας και τα σενάρια έκθεσης να είναι σύμφωνα με την έκθεση χημικής ασφάλειας για το μείγμα αντί με τις εκθέσεις χημικής ασφάλειας για κάθε ουσία στο μείγμα. Αν διατίθενται συγκεκριμένες οδηγίες για τη βιομηχανία ή τον τομέα, μπορεί να γίνει σχετική λεπτομερής αναφορά σε αυτές (συμπεριλαμβανομένης της πηγής και της ημερομηνίας έκδοσης).
            8.   
                  ΤΜΗΜΑ 8: Έλεγχος της έκθεσης/ατομική προστασία
               
            
            Στο παρόν τμήμα του δελτίου δεδομένων ασφαλείας περιγράφονται τα ισχύοντα όρια επαγγελματικής έκθεσης και τα αναγκαία μέτρα διαχείρισης κινδύνου.
            Όπου απαιτείται έκθεση χημικής ασφάλειας, οι πληροφορίες στο τμήμα αυτό του δελτίου δεδομένων ασφαλείας είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
            8.1.   Παράμετροι ελέγχου
            
            
                        8.1.1.
                     
                     
                        Όταν είναι διαθέσιμες, οι ακόλουθες εθνικές οριακές τιμές, συμπεριλαμβανομένης της νομικής βάσης καθεμίας από αυτές, που εφαρμόζονται σήμερα στα κράτη μέλη στα οποία παρέχεται το δελτίο δεδομένων ασφαλείας, πρέπει να απαριθμούνται για την ουσία η για καθεμία από τις ουσίες του μείγματος. Όταν απαριθμούνται οι τιμές των ορίων επαγγελματικής έκθεσης, χρησιμοποιείται η χημική ταυτότητα, όπως καθορίζεται στο τμήμα 3.
                        
                                    8.1.1.1.
                                 
                                 
                                    οι εθνικές οριακές τιμές επαγγελματικής έκθεσης που αντιστοιχούν στις κοινοτικές οριακές τιμές επαγγελματικής έκθεσης σύμφωνα με την οδηγία 98/24/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ της Επιτροπής (2)·
                                 
                              
                                    8.1.1.2.
                                 
                                 
                                    οι εθνικές οριακές τιμές επαγγελματικής έκθεσης που αντιστοιχούν στις κοινοτικές οριακές τιμές σύμφωνα με την οδηγία 2004/37/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ της Επιτροπής·
                                 
                              
                                    8.1.1.3.
                                 
                                 
                                    οιεσδήποτε άλλες εθνικές οριακές τιμές επαγγελματικής έκθεσης·
                                 
                              
                                    8.1.1.4.
                                 
                                 
                                    οι εθνικές βιολογικές οριακές τιμές που αντιστοιχούν στις κοινοτικές βιολογικές οριακές τιμές σύμφωνα με την οδηγία 98/24/ΕΚ, συμπεριλαμβανομένων οιωνδήποτε στοιχείων, όπως αναφέρεται στο άρθρο 2 παράγραφος 1 της απόφασης 95/320/ΕΚ της Επιτροπής·
                                 
                              
                                    8.1.1.5.
                                 
                                 
                                    οιεσδήποτε άλλες εθνικές βιολογικές οριακές τιμές.
                                 
                              
                  
                        8.1.2.
                     
                     
                        Παρέχονται πληροφορίες σχετικά με τις επί του παρόντος συνιστώμενες διαδικασίες παρακολούθησης, τουλάχιστον για τις πιο σχετικές ουσίες.
                     
                  
                        8.1.3.
                     
                     
                        Αν κατά την προβλεπόμενη χρήση της ουσίας ή του μείγματος σχηματίζονται αέριοι ρυπαντές, αναφέρονται επίσης οι εφαρμοστέες οριακές τιμές επαγγελματικής έκθεσης ή/και οι βιολογικές οριακές τιμές αυτών.
                     
                  
                        8.1.4.
                     
                     
                        Όταν απαιτείται έκθεση χημικής ασφάλειας ή υπάρχει ένα DNEL, όπως αναφέρεται στο τμήμα 1.4 του παραρτήματος Ι, ή μια PNEC, όπως αναφέρεται στο τμήμα 3.3 του παραρτήματος Ι, τα σχετικά DNEL και οι σχετικές PNEC για την ουσία δίδονται για τα σενάρια έκθεσης από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
                     
                  
                        8.1.5.
                     
                     
                        Όταν χρησιμοποιείται μια προσέγγιση ελέγχου ορίου προκειμένου να ληφθεί απόφαση σχετικά με τη λήψη μέτρων για τη διαχείριση του κινδύνου σε σχέση με τις ειδικές χρήσεις, δίνονται επαρκείς λεπτομέρειες για τη διευκόλυνση της αποτελεσματικής διαχείρισης του κινδύνου. Διασαφηνίζονται το πλαίσιο και οι περιορισμοί της σύστασης ειδικού ελέγχου ορίων.
                     
                  8.2.   Έλεγχοι έκθεσης
            
            Παρέχονται οι πληροφορίες που απαιτούνται στο παρόν τμήμα, εκτός αν στο δελτίο δεδομένων ασφαλείας επισυνάπτεται ένα σενάριο έκθεσης που περιέχει τις εν λόγω πληροφορίες.
            Στην περίπτωση που ο προμηθευτής έχει παραλείψει τη δοκιμή βάσει του τμήματος 3 του παραρτήματος XI, καθορίζει τις ειδικές συνθήκες χρήσης στις οποίες βασίζεται προς αιτιολόγηση της παράλειψης.
            Όταν μια ουσία έχει καταχωριστεί ως απομονωμένο ενδιάμεσο προϊόν (στις εγκαταστάσεις παρασκευής ή μεταφερόμενο), ο προμηθευτής επισημαίνει ότι το συγκεκριμένο δελτίο δεδομένων ασφαλείας είναι σύμφωνο με τους ειδικούς όρους στους οποίους βασίζεται ή με τους οποίους αιτιολογείται η καταχώριση σύμφωνα με τα άρθρα 17 ή 18.
            8.2.1.   Κατάλληλοι μηχανικοί έλεγχοι
            
            Η περιγραφή των κατάλληλων μέτρων ελέγχου έκθεσης σχετίζονται με την προσδιοριζόμενη χρήση ή χρήσεις της ουσίας ή του μείγματος, όπως αναφέρονται στο υποτμήμα 1.2. Οι πληροφορίες αυτές επαρκούν ώστε ο εργοδότης να μπορεί να διεξάγει μια αξιολόγηση του κινδύνου τον οποίο παρουσιάζει για την ασφάλεια και την υγεία των εργαζομένων η παρουσία της ουσίας ή του μείγματος, σύμφωνα με τα άρθρα 4 έως 6 της οδηγίας 98/24/ΕΚ καθώς και σύμφωνα με τα άρθρα 3 έως 5 της οδηγίας 2004/37/ΕΚ, εφόσον συντρέχει περίπτωση.
            Οι πληροφορίες αυτές συμπληρώνουν τις πληροφορίες του τμήματος 7.
            8.2.2.   Μέτρα ατομικής προστασίας, όπως ατομικός προστατευτικός εξοπλισμός
            
            
                        8.2.2.1.
                     
                     
                        Η πληροφόρηση σχετικά με τη χρήση ατομικού προστατευτικού εξοπλισμού είναι σύμφωνη με τις ορθές πρακτικές επαγγελματικής υγιεινής και σε συνδυασμό με άλλα μέτρα ελέγχου, συμπεριλαμβανομένων των μηχανικών ελέγχων, του αερισμού και της απομόνωσης. Εφόσον συντρέχει περίπτωση, το τμήμα 5 αναφέρεται για συγκεκριμένες συστάσεις ατομικού προστατευτικού χημικού εξοπλισμού/ εξοπλισμού πυρκαγιών.
                     
                  
                        8.2.2.2.
                     
                     
                        Λαμβάνοντας υπόψη την οδηγία 89/686/ΕΟΚτου Συμβουλίου (3) και ως προς τα κατάλληλα πρότυπα CEN, δίνονται λεπτομερείς προδιαγραφές σχετικά με τον εξοπλισμό που θα παράσχει επαρκή και κατάλληλη προστασία, συμπεριλαμβανομένων των ακόλουθων:
                        
                                    α)
                                 
                                 
                                    
                                       Προστασία των ματιών/του προσώπου
                                    
                                    Διευκρινίζεται το είδος του απαιτούμενου εξοπλισμού προστασίας των ματιών/του προσώπου βάσει της επικινδυνότητας που σχετίζεται με την ουσία ή το μείγμα και της πιθανότητας επαφής, όπως γυαλιά ασφαλείας, προστατευτικά γυαλιά, προστατευτικές προσωπίδες.
                                 
                              
                                    β)
                                 
                                 
                                    
                                       Προστασία του δέρματος
                                    
                                    
                                                i)
                                             
                                             
                                                
                                                   
                                                      Προστασία των χεριών
                                                   
                                                
                                                Το είδος των γαντιών που χρησιμοποιούνται κατά το χειρισμό της ουσίας ή του μείγματος καθορίζονται σαφώς βάσει της επικινδυνότητας που σχετίζεται με την ουσία ή το μείγμα και της πιθανότητας επαφής και σε σχέση με την ποσότητα και τη διάρκεια της έκθεσης του δέρματος, συμπεριλαμβανομένων των ακόλουθων:
                                                
                                                            —
                                                         
                                                         
                                                            το είδος του υλικού και το πάχος του,
                                                         
                                                      
                                                            —
                                                         
                                                         
                                                            οι τυπικοί ή ελάχιστοι χρόνοι αντοχής του υλικού των γαντιών.
                                                         
                                                      Εάν χρειάζεται, αναφέρονται τα τυχόν πρόσθετα μέτρα προστασίας των χεριών.
                                             
                                          
                                                ii)
                                             
                                             
                                                
                                                   
                                                      Άλλα μέτρα
                                                   
                                                
                                                Εάν χρειάζεται να προστατευθούν άλλα μέρη του σώματος εκτός από τα χέρια, πρέπει να διευκρινίζεται το είδος και η ποιότητα του απαιτούμενου προστατευτικού εξοπλισμού, όπως γάντια, μπότες, στολές βάσει των κινδύνων που σχετίζονται με την ουσία ή το μείγμα και την πιθανότητα επαφής.
                                             
                                          Εάν χρειάζεται, αναφέρονται τα τυχόν πρόσθετα μέτρα προστασίας του δέρματος και τα συγκεκριμένα μέτρα υγιεινής.
                                 
                              
                                    γ)
                                 
                                 
                                    
                                       Προστασία των αναπνευστικών οδών
                                    
                                    Για τα αέρια, τους ατμούς, την ομίχλη ή τη σκόνη, προσδιορίζεται το είδος του προστατευτικού εξοπλισμού που πρέπει να χρησιμοποιείται βάσει της επικινδυνότητας και της πιθανότητας έκθεσης, συμπεριλαμβανομένων αναπνευστικών συσκευών φιλτραρίσματος του αέρα, καθορίζοντας το κατάλληλο στοιχείο καθαρισμού (κασέτα ή δοχείο), τα κατάλληλα φίλτρα σωματιδίων και τις προσωπίδες, ή τις αυτοδύναμες αναπνευστικές συσκευές.
                                 
                              
                                    δ)
                                 
                                 
                                    
                                       Θερμικοί κίνδυνοι
                                    
                                    Κατά τον καθορισμό του προστατευτικού εξοπλισμού που θα φορεθεί ως προς τα υλικά που παρουσιάζουν θερμικό κίνδυνο, δίνεται ειδική προσοχή στην κατασκευή του ατομικού προστατευτικού εξοπλισμού.
                                 
                              
                  8.2.3.   Έλεγχοι περιβαλλοντικής έκθεσης
            
            Διευκρινίζονται οι πληροφορίες που πρέπει να παρέχει ο εργοδότης για να τηρεί τις υποχρεώσεις του δυνάμει της κοινοτικής νομοθεσίας περί προστασίας του περιβάλλοντος.
            Όπου απαιτείται έκθεση χημικής ασφάλειας, παρέχεται περίληψη των μέτρων διαχείρισης του κινδύνου που ελέγχουν επαρκώς την έκθεση του περιβάλλοντος στην ουσία για τα σενάρια έκθεσης που παρατίθενται στο παράρτημα του δελτίου δεδομένων ασφαλείας.
            9.   
                  ΤΜΗΜΑ 9: Φυσικές και χημικές ιδιότητες
               
            
            Στο παρόν τμήμα του δελτίου δεδομένων ασφαλείας περιγράφονται τα εμπειρικά δεδομένα σχετικά με την ουσία ή το μείγμα, εφόσον συντρέχει περίπτωση. Εφαρμόζεται το άρθρο 8 παράγραφος 2 του κανονισμού (ΕΚ) αριθ. 1272/2008. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            9.1.   Στοιχεία για τις βασικές φυσικές και χημικές ιδιότητες
            
            Καθορίζονται με σαφήνεια οι ακόλουθες ιδιότητες, εφόσον συντρέχει περίπτωση, καθώς επίσης γίνεται αναφορά στις χρησιμοποιούμενες μεθόδους δοκιμών και καθορίζονται οι κατάλληλες μονάδες μέτρησης ή/και συνθήκες αναφοράς. Αν υπάρχει συνάφεια με την ερμηνεία της αριθμητικής τιμής, αναφέρεται επίσης η μέθοδος της ερμηνείας (π.χ. η μέθοδος για το σημείο ανάφλεξης, η μέθοδος ανοικτού/κλειστού δοχείου):
            
                        α)
                     
                     
                        όψη:
                        αναφέρονται η φυσική κατάσταση [στερεό (συμπεριλαμβανομένων των κατάλληλων και διαθέσιμων πληροφοριών ασφαλείας σχετικά με την κοκκομετρία και την έκταση της ειδικής επιφάνειας, αν δεν καθορίζονται ήδη αλλού στο εν λόγω δελτίο δεδομένων ασφαλείας), υγρό, αέριο] και το χρώμα της ουσίας ή του μείγματος, όπως διατίθεται·
                     
                  
                        β)
                     
                     
                        οσμή:
                        αν η οσμή μπορεί να γίνει αισθητή, δίνεται σύντομη περιγραφή της·
                     
                  
                        γ)
                     
                     
                        όριο οσμής·
                     
                  
                        δ)
                     
                     
                        pH:
                        αναφέρεται το pH της ουσίας ή του μείγματος, όπως διατίθεται στην αγορά, ή ενός υδατικού διαλύματος· στη δεύτερη περίπτωση, αναφέρεται η συγκέντρωση·
                     
                  
                        ε)
                     
                     
                        σημείο τήξεως/σημείο πήξεως·
                     
                  
                        στ)
                     
                     
                        αρχικό σημείο ζέσης και περιοχή ζέσης·
                     
                  
                        ζ)
                     
                     
                        σημείο ανάφλεξης·
                     
                  
                        η)
                     
                     
                        ταχύτητα εξάτμισης·
                     
                  
                        θ)
                     
                     
                        αναφλεξιμότητα (στερεό, αέριο)·
                     
                  
                        ι)
                     
                     
                        ανώτερη/χαμηλότερη αναφλεξιμότητα ή όρια εκρηκτικότητας·
                     
                  
                        ια)
                     
                     
                        πίεση ατμών·
                     
                  
                        ιβ)
                     
                     
                        πυκνότητα ατμών·
                     
                  
                        ιγ)
                     
                     
                        σχετική πυκνότητα·
                     
                  
                        ιδ)
                     
                     
                        διαλυτότητα (διαλυτότητες)·
                     
                  
                        ιε)
                     
                     
                        συντελεστής κατανομής: n-οκτανόλη/νερό·
                     
                  
                        ιστ)
                     
                     
                        θερμοκρασία αυτοανάφλεξης·
                     
                  
                        ιζ)
                     
                     
                        θερμοκρασία αποσύνθεσης·
                     
                  
                        ιη)
                     
                     
                        ιξώδες·
                     
                  
                        ιθ)
                     
                     
                        εκρηκτικές ιδιότητες·
                     
                  
                        κ)
                     
                     
                        οξειδωτικές ιδιότητες.
                     
                  Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            Για να είναι δυνατόν να λαμβάνονται κατάλληλα μέτρα ελέγχου, πρέπει να παρέχονται όλες οι σχετικές πληροφορίες για την ουσία ή το μείγμα. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση, όταν αυτή απαιτείται.
            Στην περίπτωση μείγματος, αναφέρεται σαφώς στις καταχωρίσεις για ποια ουσία του μείγματος ισχύουν τα δεδομένα, εκτός αν ισχύουν για ολόκληρο το μείγμα.
            9.2.   Άλλες πληροφορίες
            
            Αναφέρονται άλλες σημαντικές παράμετροι ασφαλείας, όπως η αναμειξιμότητα, η λιποδιαλυτότητα (διαλύτης — έλαιο: να διευκρινίζεται), η αγωγιμότητα, ή η ομάδα αερίων. Αναφέρονται οι κατάλληλες και διαθέσιμες πληροφορίες ασφαλείας σχετικά με το οξειδοαναγωγικό δυναμικό, το δυναμικό σχηματισμού ριζών και τις φωτοκαταλυτικές ιδιότητες.
            10.   
                  ΤΜΗΜΑ 10: Σταθερότητα και δραστικότητα
               
            
            Στο τμήμα αυτό του δελτίου δεδομένων ασφαλείας περιγράφεται η σταθερότητα της ουσίας ή του μείγματος και η πιθανότητα επικίνδυνων αντιδράσεων που ενδέχεται να πραγματοποιηθούν υπό ορισμένες συνθήκες χρήσης και επίσης αν η ουσία ή το μείγμα εκλυθούν στο περιβάλλον, ενώ γίνεται αναφορά, εφόσον συντρέχει περίπτωση, στις χρησιμοποιούμενες μεθόδους δοκιμών. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            10.1.   Δραστικότητα
            
            
                        10.1.1.
                     
                     
                        Περιγράφονται οι κίνδυνοι δραστικότητας της ουσίας ή του μείγματος. Εφόσον συντρέχει περίπτωση, δίνονται συγκεκριμένα δεδομένα δοκιμών για την ουσία ή το μείγμα ως σύνολο. Ωστόσο, οι πληροφορίες δύνανται να βασίζονται επίσης σε γενικά δεδομένα για την κατηγορία ή την οικογένεια της ουσίας ή του μείγματος, εάν τα δεδομένα αυτά δηλώνουν επαρκώς τον εκτιμώμενο κίνδυνο της ουσίας ή του μείγματος.
                     
                  
                        10.1.2.
                     
                     
                        Αν τα δεδομένα για τα μείγματα δεν είναι διαθέσιμα, παρουσιάζονται τα δεδομένα για τις ουσίες του μείγματος. Κατά τον καθορισμό της ασυμβατότητας, λαμβάνονται υπόψη οι ουσίες, οι περιέκτες και οι ρυπαντές όπου δύναται να εκτίθεται η ουσία ή το μείγμα κατά τη μεταφορά, την αποθήκευση και τη χρήση.
                     
                  10.2.   Χημική σταθερότητα
            
            Αναφέρεται αν η ουσία ή το μείγμα είναι σταθερά ή μη σταθερά υπό κανονικές συνθήκες περιβάλλοντος φύλαξης και χειρισμού και προβλεπόμενες συνθήκες θερμοκρασίας και πίεσης. Περιγράφονται όλοι οι σταθεροποιητές που χρησιμοποιούνται ή δύνανται να χρησιμοποιηθούν για τη διατήρηση της χημικής σταθερότητας της ουσίας ή του μείγματος. Καθορίζεται η σημασία, από άποψη ασφάλειας, οποιασδήποτε μεταβολής στη φυσική όψη της ουσίας ή του μείγματος
            10.3.   Πιθανότητα επικίνδυνων αντιδράσεων
            
            Εφόσον συντρέχει περίπτωση, αναφέρεται αν η ουσία ή το μείγμα θα αντιδράσουν ή θα πολυμεριστούν, εκλύοντας υπερβολική πίεση ή θερμότητα ή δημιουργώντας άλλες επικίνδυνες συνθήκες. Περιγράφονται οι συνθήκες υπό τις οποίες δύνανται να προκύψουν επικίνδυνες αντιδράσεις.
            10.4.   Συνθήκες προς αποφυγήν
            
            Αναφέρονται οι συνθήκες, όπως θερμοκρασία, πίεση, φως, κρούση, ηλεκτροστατική εκκένωση, δονήσεις ή άλλες φυσικές τάσεις που ενδέχεται να προκαλέσουν κίνδυνο και, εφόσον είναι δυνατόν, παρέχεται σύντομη περιγραφή των μέτρων που πρέπει να ληφθούν για τη διαχείριση των κινδύνων που σχετίζονται με τις εν λόγω επικίνδυνες συνθήκες.
            10.5.   Μη συμβατά υλικά
            
            Αναφέρονται οικογένειες ουσιών ή μείγματα ή συγκεκριμένες ουσίες, όπως νερό, αέρας, οξέα, βάσεις, οξειδωτικοί παράγοντες που σε αντίδραση με την ουσία ή το μείγματα θα μπορούσαν να προκαλέσουν κίνδυνο (όπως έκρηξη, απελευθέρωση τοξικών ή εύφλεκτων υλικών ή έκλυση υπερβολικής θερμότητας) και, εφόσον είναι δυνατόν, παρέχεται σύντομη περιγραφή των μέτρων που πρέπει να ληφθούν για τη διαχείριση των κινδύνων που σχετίζονται με τις εν λόγω επικίνδυνες συνθήκες.
            10.6.   Επικίνδυνα προϊόντα αποσύνθεσης
            
            Αναφέρονται προϊόντα αποσύνθεσης που θέτουν γνωστούς και αναμενόμενους κινδύνους ως αποτέλεσμα της χρήσης, της αποθήκευσης, της υπερχείλισης και της θέρμανσης. Στο τμήμα 5 του δελτίου δεδομένων ασφαλείας, περιλαμβάνονται επικίνδυνα προϊόντα καύσης.
            11.   
                  ΤΜΗΜΑ 11: Τοξικολογικές πληροφορίες
               
            
            Το τμήμα αυτό του δελτίου δεδομένων ασφαλείας προορίζεται για χρήση κυρίως από ιατρούς, επαγγελματίες στον τομέα της επαγγελματικής υγείας και της ασφάλειας και τοξικολόγους. Παρουσιάζεται μια σύντομη και πλήρη περιγραφή των διαφόρων τοξικολογικών επιπτώσεων (στην υγεία) και τα διαθέσιμα δεδομένα που χρησιμοποιούνται για τον προσδιορισμό των επιπτώσεων αυτών, συμπεριλαμβανομένων κατάλληλων πληροφοριών για την τοξικοκινητική, το μεταβολισμό και την κατανομή. Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            11.1.   Πληροφορίες για τις τοξικολογικές επιπτώσεις
            
            Οι σχετικές κατηγορίες κινδύνων για τις οποίες παρέχονται πληροφορίες, είναι οι ακόλουθες:
            
                        α)
                     
                     
                        οξεία τοξικότητα·
                     
                  
                        β)
                     
                     
                        διάβρωση και ερεθισμός του δέρματος·
                     
                  
                        γ)
                     
                     
                        σοβαρή βλάβη/ερεθισμός των ματιών·
                     
                  
                        δ)
                     
                     
                        αναπνευστική ευαισθητοποίηση ή ευαισθητοποίηση του δέρματος·
                     
                  
                        ε)
                     
                     
                        μεταλλαξιογένεση γεννητικών κυττάρων·
                     
                  
                        στ)
                     
                     
                        καρκινογένεση·
                     
                  
                        ζ)
                     
                     
                        τοξικότητα για την αναπαραγωγή·
                     
                  
                        η)
                     
                     
                        STOT-εφάπαξ έκθεση·
                     
                  
                        θ)
                     
                     
                        STOT-επανειλημμένη έκθεση·
                     
                  
                        ι)
                     
                     
                        τοξικότητα αναρρόφησης.
                     
                  Για τις ουσίες που υπόκεινται σε καταχώριση, δίνονται σύντομες περιλήψεις των πληροφοριών που προκύπτουν από την εφαρμογή των παραρτημάτων VII έως XI, συμπεριλαμβανομένης, εφόσον συντρέχει περίπτωση, μιας αναφοράς στις χρησιμοποιούμενες μεθόδους δοκιμής. Για τις ουσίες που υπόκεινται σε καταχώριση, περιλαμβάνονται επίσης τα αποτελέσματα της σύγκρισης των διαθέσιμων δεδομένων με τα κριτήρια που καθορίζονται στον κανονισμό (ΕΚ) αριθ. 1272/2008 για ΚΜΤ των κατηγοριών 1Α και 1Β, σύμφωνα με το σημείο 1.3.1 του παραρτήματος Ι του παρόντος κανονισμού.
            11.1.1.   Περιλαμβάνονται πληροφορίες για κάθε τάξη ή κατηγορία κινδύνου. Αν αναφέρεται ότι η ουσία ή το μείγμα δεν έχουν ταξινομηθεί σε κάποια ειδική τάξη ή κατηγορία κινδύνου, το δελτίο δεδομένων ασφαλείας αναφέρει με σαφήνεια αν αυτό συμβαίνει λόγω έλλειψης δεδομένων, τεχνικής αδυναμίας λήψης των δεδομένων, αναποτελεσματικών δεδομένων ή δεδομένων που οδηγούν σε κάποιο συμπέρασμα παρά την ανεπάρκειά τους για ταξινόμηση. Στη δεύτερη περίπτωση, στο δελτίο δεδομένων ασφαλείας καθορίζεται ότι “βάσει των διαθέσιμων δεδομένων, τα κριτήρια ταξινόμησης δεν πληρούνται”.
            11.1.2.   Τα δεδομένα που συμπεριλαμβάνονται στο υποτμήμα αυτό ισχύουν για την ουσία ή το μείγμα όπως διατίθενται στην αγορά. Στην περίπτωση ενός μείγματος, τα δεδομένα περιγράφουν τις τοξικολογικές ιδιότητες του μείγματος συνολικά, εκτός αν εφαρμόζεται το άρθρο 6 παράγραφος 3 του κανονισμού (ΕΚ) αριθ. 1272/2008. Εφόσον είναι διαθέσιμες, αναφέρονται επίσης οι σχετικές τοξικολογικές ιδιότητες των επικίνδυνων ουσιών σε ένα μείγμα, όπως οι LD50, Εκτιμήσεις οξείας τοξικότητας ή LC50.
            11.1.3.   Όταν υπάρχουν αρκετά δεδομένα δοκιμών στην ουσία ή το μείγμα, δύναται να είναι απαραίτητη η σύνοψη των αποτελεσμάτων των χρησιμοποιούμενων κριτικών μελετών, π.χ. ανά οδό έκθεσης.
            11.1.4.   Όταν δεν πληρούνται τα κριτήρια ταξινόμησης για μια συγκεκριμένη τάξη κινδύνου, παρέχονται πληροφορίες για τη στήριξη αυτού του πορίσματος.
            11.1.5.   Πληροφορίες για πιθανές οδούς έκθεσης
            
            Παρέχονται πληροφορίες σχετικά με τις πιθανές οδούς έκθεσης και τις επιπτώσεις της ουσίας ή του μείγματος μέσω κάθε πιθανής οδού έκθεσης, δηλαδή, μέσω κατάποσης, εισπνοής ή έκθεσης του δέρματος ή των ματιών. Αν οι επιπτώσεις για την υγεία δεν είναι γνωστές, αυτό αναφέρεται.
            11.1.6.   Συμπτώματα που σχετίζονται με τα φυσικά, χημικά και τοξικολογικά χαρακτηριστικά
            
            Περιγράφονται οι πιθανές αρνητικές επιπτώσεις και τα συμπτώματα που σχετίζονται με την έκθεση στην ουσία ή το μείγμα και τα συστατικά του ή τα υποπροϊόντα του. Παρέχονται διαθέσιμες πληροφορίες για τα συμπτώματα που σχετίζονται με τα φυσικά, χημικά και τοξικολογικά χαρακτηριστικά της ουσίας ή του μείγματος κατόπιν της έκθεσης. Περιγράφονται τα πρώτα συμπτώματα των χαμηλών εκθέσεων μέσω των συνεπειών της σοβαρής έκθεσης, όπως “ενδέχεται να παρουσιαστούν κεφαλαλγίες και ζαλάδες, οδηγώντας σε λιποθυμία ή απώλεια συνείδησης. Οι μεγάλες δόσεις δύνανται να προκαλέσουν κώμα ή θάνατο”.
            11.1.7.   Καθυστερημένες και άμεσες επιπτώσεις καθώς και χρόνιες επιπτώσεις από βραχυχρόνια και μακροχρόνια έκθεση
            
            Παρέχονται πληροφορίες σχετικά με το αν αναμένονται ή όχι καθυστερημένες ή άμεσες επιπτώσεις από βραχυχρόνια και μακροχρόνια έκθεση. Παρέχονται, επίσης, πληροφορίες σχετικά με οξείες και χρόνιες επιπτώσεις για την υγεία που σχετίζονται με την έκθεση του ανθρώπου στην ουσία ή στο μείγμα. Όταν δεν διατίθενται δεδομένα για ανθρώπους, συνοψίζονται δεδομένα ζώα και καθορίζεται με σαφήνεια το είδος του ζώου. Ακόμη, καθορίζεται αν τα τοξικολογικά δεδομένα βασίζονται σε δεδομένα ανθρώπους ή ζώα.
            11.1.8.   Διαδραστικές επιπτώσεις
            
            Περιλαμβάνονται πληροφορίες για τις διαδράσεις, εφόσον είναι σχετικές και διαθέσιμες.
            11.1.9.   Απουσία συγκεκριμένων δεδομένων
            
            Ενδέχεται να μην είναι πάντοτε εφικτή η λήψη πληροφοριών για τους κινδύνους μιας ουσίας ή ενός μείγματος. Σε περιπτώσεις που δεν υπάρχουν διαθέσιμα δεδομένα για τη συγκεκριμένη ουσία ή το μείγμα, δύνανται να χρησιμοποιηθούν δεδομένα για παρόμοιες ουσίες ή μείγματα, εφόσον συντρέχει περίπτωση, εφόσον αναγνωρίζεται η σχετική παρόμοια ουσία ή μείγμα. Όταν δεν χρησιμοποιούνται συγκεκριμένα δεδομένα ή όταν δεν υπάρχουν διαθέσιμα δεδομένα, αυτό αναφέρεται με σαφήνεια.
            11.1.10.   Μείγματα
            
            Για μια δεδομένα επίπτωση στην υγεία, αν ένα μείγμα δεν έχει υποβληθεί σε δοκιμή για τις επιπτώσεις του στην υγεία συνολικά, παρέχονται συναφείς πληροφορίες για συναφείς ουσίες που παρουσιάζονται στο τμήμα 3.
            11.1.11.   Πληροφορίες για το μείγμα έναντι πληροφοριών για τις ουσίες
            
            
                        11.1.11.1.
                     
                     
                        Οι ουσίες ενός μείγματος δύνανται να διαδράσουν μεταξύ τους στο σώμα, αποφέροντας διαφορετικά ποσοστά απορρόφησης, μεταβολισμού και έκκρισης. Ως αποτέλεσμα, οι τοξικές δράσεις δύνανται να αλλάξουν και η συνολική τοξικότητα του μείγματος δύναται να διαφέρει από την τοξικότητα των ουσιών. Αυτό λαμβάνεται υπόψη όταν παρέχονται τοξικολογικές πληροφορίες σ’ αυτό το τμήμα του δελτίου δεδομένων ασφαλείας
                     
                  
                        11.1.11.2.
                     
                     
                        Είναι απαραίτητο να ληφθεί υπόψη αν η συγκέντρωση κάθε ουσίας συμβάλλει στις συνολικές επιπτώσεις για την υγεία του μείγματος. Οι πληροφορίες για τις τοξικές επιπτώσεις παρουσιάζονται για κάθε ουσία, εκτός των ακόλουθων περιπτώσεων:
                        
                                    α)
                                 
                                 
                                    αν οι πληροφορίες επαναλαμβάνονται, αναφέρονται μόνο μία φορά για το σύνολο του μείγματος, όπως όταν δύο ουσίες προκαλούν έμετο και διάρροια·
                                 
                              
                                    β)
                                 
                                 
                                    αν οι επιπτώσεις αυτές δεν είναι πιθανό να προκύψουν στις υφιστάμενες συγκεντρώσεις, όπως όταν ένα μια ήπια ερεθιστική ουσία διαλύεται σε κάτω από μια συγκεκριμένη συγκέντρωση σε ένα μη ερεθιστικό διάλυμα·
                                 
                              
                                    γ)
                                 
                                 
                                    όταν δεν διατίθενται πληροφορίες για τις διαδράσεις μεταξύ των ουσιών σε ένα μείγμα, δεν πραγματοποιούνται υποθέσεις, ενώ αντιθέτως παρουσιάζονται ξεχωριστά οι επιπτώσεις για την υγεία κάθε ουσίας.
                                 
                              
                  11.1.12.   Άλλες πληροφορίες
            
            Περιλαμβάνονται άλλες σχετικές πληροφορίες για τις αρνητικές επιπτώσεις στην υγεία, ακόμη και όταν δεν απαιτούνται από τα κριτήρια ταξινόμησης.
            12.   
                  ΤΜΗΜΑ 12: Οικολογικές πληροφορίες
               
            
            Στο τμήμα αυτό του δελτίου δεδομένων ασφαλείας περιγράφονται οι πληροφορίες που παρέχονται για την εκτίμηση της περιβαλλοντικής επίδρασης της ουσίας ή του μείγματος που εκλύονται στο περιβάλλον. Στα υποτμήματα 12.1 έως 12.6 του δελτίου δεδομένων ασφαλείας δίνεται μια σύντομη περίληψη των δεδομένων, συμπεριλαμβανομένων, εφόσον συντρέχει περίπτωση, σχετικών δεδομένων δοκιμών και σαφώς προσδιορισμένων ειδών, μέσων, μονάδων, διάρκειας δοκιμών και συνθηκών δοκιμών. Οι πληροφορίες αυτές δύναται να συμβάλουν στη διαχείριση υπερχειλίσεων και στην αξιολόγηση πρακτικής διαχείρισης αποβλήτων, στον έλεγχο της έκλυσης, στα μέτρα εκούσιας έκλυσης και στη μεταφορά. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
            Δίνονται πληροφορίες για τη βιοσυσσώρευση, την ανθεκτικότητα και την ικανότητα αποδόμησης, όπου διατίθενται και είναι κατάλληλες, για κάθε σχετική ουσία στο μείγμα. Ακόμη, δίνονται πληροφορίες για επικίνδυνα προϊόντα μετατροπής από την αποδόμηση ουσιών και μειγμάτων.
            Οι πληροφορίες του σημείου αυτού πρέπει να συμφωνούν με τις πληροφορίες που παρέχονται στην καταχώριση ή/και στην έκθεση χημικής ασφάλειας, όταν αυτές απαιτούνται και με την ταξινόμηση της ουσίας ή του μείγματος.
            12.1.   Τοξικότητα
            
            Παρέχονται οι σχετικές διαθέσιμες πληροφορίες για την τοξικότητα χρησιμοποιώντας δεδομένα από δοκιμές σε υδάτινους ή/και μικροοργανισμούς εδάφους. Περιλαμβάνονται τα σχετικά διαθέσιμα δεδομένα όσον αφορά την τοξικότητα στο υδάτινο περιβάλλον, τόσο την οξεία όσο και τη χρόνια, για τα ψάρια, τα καρκινοειδή, τα φύκη και τα άλλα υδρόβια φυτά. Επιπλέον, παρέχονται, εάν υπάρχουν, δεδομένα όσον αφορά την τοξικότητα σε μικροοργανισμούς και μακροοργανισμούς του εδάφους και άλλους περιβαλλοντικά σημαντικούς οργανισμούς, όπως τα πτηνά, οι μέλισσες και τα φυτά. Όταν η ουσία ή το μείγμα έχει ανασταλτικές επιπτώσεις στη δραστηριότητα των μικροοργανισμών, αναφέρονται οι πιθανές συνέπειές τους σε εγκαταστάσεις επεξεργασίας λυμάτων.
            Για ουσίες που υπόκεινται σε καταχώριση, συμπεριλαμβάνονται περιλήψεις των πληροφοριών που προέρχονται από την εφαρμογή των παραρτημάτων VΙΙ έως ΧΙ.
            12.2.   Ανθεκτικότητα και ικανότητα αποικοδόμησης
            
            Η ανθεκτικότητα και η ικανότητα αποικοδόμησης είναι η δυνατότητα μιας ουσίας ή των αντίστοιχων συστατικών ενός παρασκευάσματος να αποικοδομείται σε διάφορα περιβάλλοντα, είτε με βιοαποικοδόμηση είτε με άλλες διαδικασίες όπως η οξείδωση ή η υδρόλυση. Όταν είναι διαθέσιμα, αναφέρονται αποτελέσματα δοκιμών σχετικά με την εκτίμηση της ανθεκτικότητας και της ικανότητας αποικοδόμησης. Αν αναφέρονται ημιζωές αποικοδόμησης, πρέπει να υποδεικνύεται αν οι ημιζωές αυτές αφορούν την αποικοδόμηση σε ανόργανες ύλες ή την πρωτογενή αποικοδόμηση. Αναφέρεται επίσης η δυνατότητα μιας ουσίας ή των αντίστοιχων συστατικών ενός μείγματος να αποδομείται σε εγκαταστάσεις επεξεργασίας λυμάτων.
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            12.3.   Δυνατότητα βιοσυσσώρευσης
            
            δυνατότητα βιοσυσσώρευσης είναι η δυνατότητα μιας ουσίας ή ορισμένων ουσιών σε ένα μείγμα να συσσωρεύεται σε ζώντες οργανισμούς και να περνά, τελικά, μέσω της τροφικής αλυσίδας. Αναφέρονται τα αποτελέσματα δοκιμών σχετικά με την εκτίμηση της δυνατότητας βιοσυσσώρευσης. Πρέπει να αναφέρονται, εάν υπάρχουν, ο συντελεστής κατανομής οκτανόλη/νερό (Kow) και ο συντελεστής βιοσυγκέντρωσης (BCF).
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            12.4.   Κινητικότητα στο έδαφος
            
            Η κινητικότητα στο έδαφος είναι η δυνατότητα της ουσίας ή των συστατικών ενός μείγματος, αν εκλυθούν στο περιβάλλον, να μεταφερθούν στα υπόγεια ύδατα ή σε μια απόσταση από το τόπο έκλυσης. Η δυνατότητα κινητικότητας στο έδαφος αναφέρεται όταν είναι διαθέσιμη. Οι πληροφορίες για την κινητικότητα μπορούν να καθοριστούν από σχετικά δεδομένα κινητικότητας, όπως μελέτες απορρόφησης ή έκλυσης, τη γνωστή ή προβλεπόμενη κατανομή σε στοιχεία του περιβάλλοντος ή την επιφανειακή τάση. Για παράδειγμα, οι τιμές Koc μπορούν να προβλεφθούν από συντελεστές κατανομής n-οκτανόλη/νερό (Kow). Η έκλυση και η κινητικότητα μπορούν να προβλεφθούν από τα μοντέλα.
            Οι πληροφορίες αυτές δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος, η οποία πρέπει να αναφέρεται στο τμήμα 3 του δελτίου δεδομένων ασφαλείας.
            Όταν διατίθενται πειραματικά δεδομένα, τα δεδομένα αυτά υπερέχουν, γενικά, των μοντέλων και των προβλέψεων.
            12.5.   Αποτελέσματα της αξιολόγησης ΑΒΤ και αΑαΒ
            
            Όταν απαιτείται έκθεση χημικής ασφάλειας, παρέχονται τα αποτελέσματα της αξιολόγησης ΑΒΤ και αΑαΒ, όπως περιέχονται στην έκθεση χημικής ασφάλειας.
            12.6.   Άλλες αρνητικές επιπτώσεις
            
            Αν υπάρχουν, συμπεριλαμβάνονται πληροφορίες σχετικά με οποιεσδήποτε άλλες αρνητικές επιπτώσεις στο περιβάλλον, όπως περιβαλλοντική πορεία (έκθεση), δυνατότητα φωτοχημικής δημιουργίας όζοντος, δυνατότητα καταστροφής της στιβάδας του όζοντος, δυνατότητα ενδοκρινικής διαταραχής ή/και δυνατότητα συμβολής στην αύξηση της θερμοκρασίας του πλανήτη.
            13.   
                  ΤΜΗΜΑ 13: Στοιχεία σχετικά με τη διάθεση
               
            
            Στο τμήμα αυτό του δελτίου δεδομένων ασφαλείας περιγράφονται πληροφορίες για την ορθή διαχείριση των αποβλήτων της ουσίας ή του μείγματος ή/και του περιέκτη τους συμβάλλοντας στον καθορισμό ασφαλών και φιλικών προς το περιβάλλον επιλογών διαχείρισης αποβλήτων, σύμφωνα προς τις απαιτήσεις και την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (4) του κράτους μέλους όπου παρέχεται το δελτίο δεδομένων ασφαλείας. Οι πληροφορίες σχετικά με την ασφάλεια των ατόμων που διενεργούν δραστηριότητες διαχείρισης αποβλήτων συμπληρώνουν τις πληροφορίες που παρέχονται στο τμήμα 8.
            Όταν απαιτείται έκθεση χημικής ασφάλειας και όταν έχει πραγματοποιηθεί ανάλυση του σταδίου απόρριψης, οι πληροφορίες σχετικά με τα μέτρα διαχείρισης των αποβλήτων με τα οποία συμφωνούν με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης για την έκθεση χημικής ασφάλειας που περιλαμβάνονται στο παράρτημα του δελτίου δεδομένων ασφαλείας.
            13.1.   Μέθοδοι διαχείρισης αποβλήτων
            
            
                        α)
                     
                     
                        Αναφέρονται οι περιέκτες και οι μέθοδοι διαχείρισης αποβλήτων συμπεριλαμβανομένων των κατάλληλων μεθόδων διάθεσης τόσο της ουσίας ή του μείγματος, όσο και κάθε μολυσμένης συσκευασίας (π.χ. αποτέφρωση, ανακύκλωση, υγειονομική ταφή).
                     
                  
                        β)
                     
                     
                        Καθορίζονται οι φυσικές/χημικές ιδιότητες που δύνανται να επηρεάσουν τις επιλογές διαχείρισης αποβλήτων.
                     
                  
                        γ)
                     
                     
                        Αποθαρρύνεται η απόρριψη των λυμάτων.
                     
                  
                        δ)
                     
                     
                        Εφόσον συντρέχει περίπτωση, καθορίζονται οι ειδικές προφυλάξεις για οποιαδήποτε συνιστώμενη επιλογή διαχείρισης αποβλήτων επιλέγεται.
                     
                  Γίνεται αναφορά στις τυχόν σχετικές κοινοτικές διατάξεις που αφορούν τα απόβλητα. Αν δεν υπάρχουν τέτοιες διατάξεις, γίνεται αναφορά σε όλες τις ισχύουσες σχετικές διατάξεις σε εθνικό ή περιφερειακό επίπεδο.
            14.   
                  ΤΜΗΜΑ 14: Πληροφορίες σχετικά με τη μεταφορά
               
            
            Στο τμήμα αυτό του δελτίου δεδομένων ασφαλείας παρέχονται βασικές πληροφορίες ταξινόμησης για τη μεταφορά/αποστολή ουσιών ή μειγμάτων που αναφέρονται στο τμήμα 1 μέσω ξηράς, σιδηροδρόμου, θαλάσσης, εσωτερικών πλωτών οδών ή αέρος. Όταν δεν υπάρχουν διαθέσιμες ή σχετικές πληροφορίες, αυτό αναφέρεται.
            Εφόσον συντρέχει περίπτωση, παρέχονται πληροφορίες σχετικά με την ταξινόμηση μεταφοράς για καθεμία από τις πρότυπες ρυθμίσεις των Ηνωμένων Εθνών: την ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR) (5), τους κανονισμούς για τη διεθνή σιδηροδρομική μεταφορά επικίνδυνων εμπορευμάτων (RID) (6) και την ευρωπαϊκή συμφωνία για τη διεθνή μεταφορά επικίνδυνων εμπορευμάτων μέσω εσωτερικών πλωτών οδών (ADN) (7), που εφαρμόστηκαν με την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου σχετικά με τις εσωτερικές μεταφορές επικίνδυνων εμπορευμάτων (8), τον διεθνή ναυτιλιακό κώδικα για τη μεταφορά επικίνδυνων εμπορευμάτων (IMDG) (θάλασσα) (9) και τις τεχνικές οδηγίες για την ασφαλή εναέρια μεταφορά επικίνδυνων εμπορευμάτων (ICAO) (10) (αέρας).
            14.1.   Αριθμός ΟΗΕ
            
            Δίνεται ο αριθμός ΟΗΕ (δηλαδή ο τετραψήφιος αναγνωριστικός αριθμός της ουσίας, του μείγματος ή του αντικειμένου, πριν από τον οποίο τίθενται τα γράμματα “UN”) από τους πρότυπους κανονισμούς του ΟΗΕ.
            14.2.   Οικεία ονομασία αποστολής ΟΗΕ
            
            Αναφέρεται η οικεία ονομασία αποστολής ΟΗΕ από τους κανονισμούς του ΟΗΕ, εκτός αν εμφανίζεται ως αναγνωριστικό του προϊόντος στο υποτμήμα 1.1.
            14.3.   Τάξη/τάξεις κινδύνου κατά τη μεταφορά
            
            Αναφέρεται η τάξη κινδύνου κατά τη μεταφορά (και οι δευτερεύοντες κίνδυνοι) που έχει αποδοθεί στις ουσίες ή τα μείγματα σύμφωνα με τον πρωτεύοντα κίνδυνο που παρουσιάζουν σύμφωνα με τους κανονισμούς του ΟΗΕ.
            14.4.   Ομάδα συσκευασίας
            
            Παρέχεται ο αριθμός ομάδας συσκευασίας από τους κανονισμούς του ΟΗΕ, εφόσον συντρέχει περίπτωση. Ο αριθμός ομάδας συσκευασίας εκχωρείται σε ορισμένες ουσίες σύμφωνα με το βαθμό του κινδύνου τους.
            14.5.   Περιβαλλοντικοί κίνδυνοι
            
            Αναφέρεται αν η ουσία ή το μείγμα είναι περιβαλλοντικά επικίνδυνα σύμφωνα με τα κριτήρια των πρότυπων κανονισμών του ΟΗΕ (όπως προκύπτει από τον Κώδικα IMDG, και τις συμφωνίες ADR, RID και ADN) ή/και αν είναι θαλάσσιος ρυπαντής σύμφωνα με τον Κώδικα IMDG. Αν επιτρέπεται ή προβλέπεται η μεταφορά μέσω εσωτερικών πλωτών οδών σε δεξαμενόπλοια, αναφέρεται αν η ουσία ή το μείγμα είναι επικίνδυνα για το περιβάλλον σε δεξαμενόπλοια μόνο σύμφωνα με τη συμφωνία ADN.
            14.6.   Ειδικές προφυλάξεις για τον χρήστη
            
            Παρέχονται πληροφορίες για τυχόν ειδικές προφυλάξεις, με τις οποίες πρέπει να συμμορφώνεται ή τις οποίες πρέπει να γνωρίζει ένας χρήστης σε σχέση με τη μεταφορά ή τη μεταβίβαση είτε εντός είτε εκτός των εγκαταστάσεών του.
            14.7.   Χύδην μεταφορά σύμφωνα με το παράρτημα II της σύμβασης MARPOL 73/78 και του κώδικα IBC
            
            Το υποτμήμα αυτό ισχύει μόνο όταν τα φορτία προορίζονται για χύδην μεταφορά σύμφωνα με τα ακόλουθα όργανα του Διεθνούς Ναυτιλιακού Οργανισμού (ΔΝΟ): παράρτημα II της Διεθνούς σύμβασης αποφυγής ρυπάνσεως της θάλασσας από πλοία του 1973, όπως τροποποιήθηκε από το Πρωτόκολλο του 1978 που σχετίζεται με αυτή (MARPOL 73/78) (11) και το Διεθνή κώδικα σχετικά με τη ναυπήγηση και τον εξοπλισμό των πλοίων που μεταφέρουν χύδην επικίνδυνες ουσίες (Διεθνής χημικός κώδικας χύδην) (Κώδικας IBC) (12).
            Δίνεται η ονομασία προϊόντος (αν διαφέρει από αυτήν που αναφέρεται στο υποτμήμα 1.1) όπως απαιτείται από το έγγραφο αποστολής και σύμφωνα με την ονομασία που χρησιμοποιείται στις λίστες των ονομασιών προϊόντων στα κεφάλαια 17 ή 18 του κώδικα IBC ή της τελευταίας έκδοσης της επιτροπής προστασίας του θαλάσσιου περιβάλλοντος του ΔΝΟ (MEPC).2/Εγκύκλιος (13). Αναφέρεται ο απαιτούμενος τύπος πλοίου και η κατηγορία ρύπανσης.
            15.   
                  ΤΜΗΜΑ 15: Στοιχεία σχετικά με τη νομοθεσία
               
            
            Στο υποτμήμα αυτό του δελτίου δεδομένων ασφαλείας περιγράφονται τα υπόλοιπα στοιχεία σχετικά με τη νομοθεσία για την ουσία ή το μείγμα που δεν αναφέρονται ήδη στο δελτίο δεδομένων ασφαλείας [όπως αν η ουσία ή το μείγμα υπόκεινται στον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (14), τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τους έμμονους οργανικούς ρύπους και την τροποποίηση της οδηγίας 79/117/ΕΟΚ (15) ή τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τις εξαγωγές και εισαγωγές επικίνδυνων χημικών προϊόντων (16)].
            15.1.   Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
            
            Παρέχονται πληροφορίες όσον αφορά τις σχετικές κοινοτικές διατάξεις για την ασφάλεια, την υγεία και το περιβάλλον [π.χ. η κατηγορία ουσιών Seveso που αναφέρονται στο παράρτημα I της οδηγίας 96/82/ΕΚ του Συμβουλίου (17)] ή οι εθνικές πληροφορίες για το κανονιστικό καθεστώς της ουσίας ή του μείγματος (συμπεριλαμβανομένων των ουσιών στο μείγμα), καθώς και οι συστάσεις σχετικά με ενέργειες που πρέπει να αναληφθούν από τον αποδέκτη λόγω αυτών των διατάξεων. Εφόσον συντρέχει περίπτωση, αναφέρονται οι εθνικές νομοθεσίες των σχετικών κρατών μελών που υλοποιούν τις διατάξεις αυτές και τυχόν άλλα εθνικά μέτρα που δύνανται να σχετίζονται.
            Αν η ουσία ή το μείγμα που καλύπτονται από αυτό το δελτίο δεδομένων ασφαλείας υπόκεινται σε ειδικές διατάξεις που αφορούν την προστασία της ανθρώπινης υγείας ή του περιβάλλοντος σε κοινοτικό επίπεδο (όπως, άδειες δυνάμει του τίτλου VII ή περιορισμοί δυνάμει του τίτλου VIII), οι διατάξεις αυτές αναφέρονται.
            15.2.   Αξιολόγηση χημικής ασφάλειας
            
            Υποδεικνύεται εάν έχει διενεργηθεί αξιολόγηση χημικής ασφάλειας για την ουσία ή το μείγμα από τον προμηθευτή.
            16.   
                  ΤΜΗΜΑ 16: Άλλες πληροφορίες
               
            
            Στο παρόν τμήμα του δελτίου δεδομένων ασφαλείας περιγράφονται οι πληροφορίες που σχετίζονται με τη σύνταξη του δελτίου δεδομένων ασφαλείας. Ενσωματώνει άλλες πληροφορίες που δεν περιλαμβάνονται στα τμήματα 1 έως 15, καθώς και πληροφορίες για την αναθεώρηση του δελτίου δεδομένων ασφαλείας, όπως:
            
                        α)
                     
                     
                        στην περίπτωση ενός αναθεωρημένου δελτίου δεδομένων ασφαλείας, γίνεται σαφής υπόδειξη του σημείου των αλλαγών στην προηγούμενη έκδοση του δελτίου δεδομένων ασφαλείας, εκτός αν η υπόδειξη αυτή δίνεται σε άλλο σημείο του δελτίου, με επεξήγηση των αλλαγών, εφόσον συντρέχει περίπτωση. Ο προμηθευτής μιας ουσίας ή ενός μείγματος διαθέτει την επεξήγηση των αλλαγών και την αναφέρει κατόπιν αιτήματος·
                     
                  
                        β)
                     
                     
                        κλειδί ή λεζάντα στις υποσημειώσεις και τα ακρωνύμια του δελτίου δεδομένων ασφαλείας·
                     
                  
                        γ)
                     
                     
                        παραπομπές και πηγές δεδομένων·
                     
                  
                        δ)
                     
                     
                        στην περίπτωση των μειγμάτων, ένδειξη σχετικά με το ποια από τις μεθόδους αξιολόγησης των πληροφοριών που αναφέρονται στο άρθρο 9 του κανονισμού (ΕΚ) αριθ. 1272/2008 χρησιμοποιήθηκε για την ταξινόμηση·
                     
                  
                        ε)
                     
                     
                        κατάλογος των σχετικών δηλώσεων κινδύνου ή/και δηλώσεων προφυλάξεων. Καταγράφονται πλήρως οι δηλώσεις που δεν έχουν καταγραφεί πλήρως στα τμήματα 2 έως 15·
                     
                  
                        στ)
                     
                     
                        συστάσεις σχετικά με οιανδήποτε κατάλληλη για τους εργαζομένους κατάρτιση, προκειμένου να εξασφαλιστεί η προστασία της υγείας του ανθρώπου και του περιβάλλοντος.
                     
                  ΜΕΡΟΣ B
            Το δελτίο δεδομένων ασφαλείας περιλαμβάνει τις ακόλουθες 16 επικεφαλίδες σύμφωνα με το άρθρο 31 παράγραφος 6, ενώ αναφέρονται επίσης οι δευτερεύουσες επικεφαλίδες, εκτός από το τμήμα 3, όπου χρειάζεται να περιληφθεί μόνο το υποτμήμα 3.1 ή 3.2, κατά περίπτωση:
            ΤΜΗΜΑ 1:   Στοιχεία ουσίας/παρασκευάσματος και εταιρείας/επιχείρησης
            
                        1.1.
                     
                     
                        Αναγνωριστικός κωδικός προϊόντος
                     
                  
                        1.2.
                     
                     
                        Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
                     
                  
                        1.3.
                     
                     
                        Στοιχεία του προμηθευτή του δελτίου δεδομένων ασφαλείας
                     
                  
                        1.4.
                     
                     
                        Αριθμός τηλεφώνου επείγουσας ανάγκης
                     
                  ΤΜΗΜΑ 2:   Προσδιορισμός επικινδυνότητας
            
                        2.1.
                     
                     
                        Ταξινόμηση της ουσίας ή του μείγματος
                     
                  
                        2.2.
                     
                     
                        Στοιχεία επισήμανσης
                     
                  
                        2.3.
                     
                     
                        Άλλοι κίνδυνοι
                     
                  ΤΜΗΜΑ 3:   Σύνθεση/πληροφορίες για τα συστατικά
            
                        3.1.
                     
                     
                        Ουσίες
                     
                  
                        3.2.
                     
                     
                        Μείγματα
                     
                  ΤΜΗΜΑ 4:   Μέτρα πρώτων βοηθειών
            
                        4.1.
                     
                     
                        Περιγραφή των μέτρων πρώτων βοηθειών
                     
                  
                        4.2.
                     
                     
                        Σημαντικότερα συμπτώματα και επιδράσεις, άμεσες ή μεταγενέστερες
                     
                  
                        4.3.
                     
                     
                        Ένδειξη οιασδήποτε απαιτούμενης άμεσης ιατρικής φροντίδας και ειδικής θεραπείας
                     
                  ΤΜΗΜΑ 5:   Μέτρα για την καταπολέμηση της πυρκαγιάς
            
                        5.1.
                     
                     
                        Πυροσβεστικά μέσα
                     
                  
                        5.2.
                     
                     
                        Ειδικοί κίνδυνοι που προκύπτουν από την ουσία ή το μείγμα
                     
                  
                        5.3.
                     
                     
                        Συστάσεις για τους πυροσβέστες
                     
                  ΤΜΗΜΑ 6:   Μέτρα για την αντιμετώπιση τυχαίας έκλυσης
            
                        6.1.
                     
                     
                        Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
                     
                  
                        6.2.
                     
                     
                        Περιβαλλοντικές προφυλάξεις
                     
                  
                        6.3.
                     
                     
                        Μέθοδοι και υλικά για περιορισμό και καθαρισμό
                     
                  
                        6.4.
                     
                     
                        Παραπομπή σε άλλα τμήματα
                     
                  ΤΜΗΜΑ 7:   Χειρισμός και αποθήκευση
            
                        7.1.
                     
                     
                        Προφυλάξεις για ασφαλή χειρισμό
                     
                  
                        7.2.
                     
                     
                        Συνθήκες για την ασφαλή φύλαξη, συμπεριλαμβανομένων τυχόν ασυμβίβαστων
                     
                  
                        7.3.
                     
                     
                        Ειδική τελική χρήση ή χρήσεις
                     
                  ΤΜΗΜΑ 8:   Έλεγχος της έκθεσης/ατομική προστασία
            
                        8.1.
                     
                     
                        Παράμετροι ελέγχου
                     
                  
                        8.2.
                     
                     
                        Έλεγχοι έκθεσης
                     
                  ΤΜΗΜΑ 9:   Φυσικές και χημικές ιδιότητες
            
                        9.1.
                     
                     
                        Στοιχεία για τις βασικές φυσικές και χημικές ιδιότητες
                     
                  
                        9.2.
                     
                     
                        Άλλες πληροφορίες
                     
                  ΤΜΗΜΑ 10:   Σταθερότητα και δραστικότητα
            
                        10.1.
                     
                     
                        Δραστικότητα
                     
                  
                        10.2.
                     
                     
                        Χημική σταθερότητα
                     
                  
                        10.3.
                     
                     
                        Πιθανότητα επικίνδυνων αντιδράσεων
                     
                  
                        10.4.
                     
                     
                        Συνθήκες προς αποφυγήν
                     
                  
                        10.5.
                     
                     
                        Μη συμβατά υλικά
                     
                  
                        10.6.
                     
                     
                        Επικίνδυνα προϊόντα αποσύνθεσης
                     
                  ΤΜΗΜΑ 11:   Τοξικολογικές πληροφορίες
            
                        11.1.
                     
                     
                        Πληροφορίες για τις τοξικολογικές επιπτώσεις
                     
                  ΤΜΗΜΑ 12:   Οικολογικές πληροφορίες
            
                        12.1.
                     
                     
                        Τοξικότητα
                     
                  
                        12.2.
                     
                     
                        Ανθεκτικότητα και ικανότητα αποικοδόμησης
                     
                  
                        12.3.
                     
                     
                        Δυνατότητα βιοσυσσώρευσης
                     
                  
                        12.4.
                     
                     
                        Κινητικότητα στο έδαφος
                     
                  
                        12.5.
                     
                     
                        Αποτελέσματα της αξιολόγησης ΑΒΤ και αΑαΒ
                     
                  
                        12.6.
                     
                     
                        Άλλες αρνητικές επιπτώσεις
                     
                  ΤΜΗΜΑ 13:   Στοιχεία σχετικά με την απόρριψη
            
                        13.1.
                     
                     
                        Μέθοδοι διαχείρισης αποβλήτων
                     
                  ΤΜΗΜΑ 14:   Πληροφορίες σχετικά με τη μεταφορά
            
                        14.1.
                     
                     
                        Αριθμός ΟΗΕ
                     
                  
                        14.2.
                     
                     
                        Οικεία ονομασία αποστολής ΟΗΕ
                     
                  
                        14.3.
                     
                     
                        Τάξη/τάξεις κινδύνου κατά τη μεταφορά
                     
                  
                        14.4.
                     
                     
                        Ομάδα συσκευασίας
                     
                  
                        14.5.
                     
                     
                        Περιβαλλοντικοί κίνδυνοι
                     
                  
                        14.6.
                     
                     
                        Ειδικές προφυλάξεις για τον χρήστη
                     
                  
                        14.7.
                     
                     
                        Χύδην μεταφορά σύμφωνα με το παράρτημα II της σύμβασης MARPOL 73/78 και του κώδικα IBC
                     
                  ΤΜΗΜΑ 15:   Στοιχεία σχετικά με τη νομοθεσία
            
                        15.1.
                     
                     
                        Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
                     
                  
                        15.2.
                     
                     
                        Αξιολόγηση χημικής ασφάλειας
                     
                  ΤΜΗΜΑ 16:   Άλλες πληροφορίες»
         
      
      
         (1)  ΕΕ L 39 της 15.2.1980, σ. 40.
      
         (2)  ΕΕ L 188 της 9.8.1995, σ. 14.
      
         (3)  ΕΕ L 399 της 30.12.1989, σ. 18.
      
         (4)  ΕΕ L 312 της 22.11.2008, σ. 3.
      
         (5)  Ηνωμένα Έθνη, Οικονομική Επιτροπή για την Ευρώπη, έκδοση εφαρμοστέα από την 1η Ιανουαρίου 2009, ISBN-978-92-1-139131-2.
      
         (6)  Παράρτημα 1 έως προσάρτημα B (ενιαίοι κανόνες σχετικά με τη σύμβαση διεθνούς σιδηροδρομικής μεταφοράς αγαθών) της σύμβασης σχετικά με τη διεθνή σιδηροδρομική μεταφορά, έκδοση με ισχύ από την 1η Ιανουαρίου 2009.
      
         (7)  Έκδοση όπως αναθεωρήθηκε από την 1η Ιανουαρίου 2007.
      
         (8)  ΕΕ L 260 της 30.9.2008, σ. 1.
      
         (9)  Διεθνής Ναυτιλιακός Οργανισμός, έκδοση 2006, ISBN 978-92-8001-4214-3.
      
         (10)  IATA, έκδοση 2007-2008.
      
         (11)  MARPOL 73/78 — Ενοποιημένη έκδοση 2006, Λονδίνο, IMO 2007, ISBN 978-92-801-4216-7.
      
         (12)  Κώδικας IBC, έκδοση 2007, Λονδίνο, IMO 2007, ISBN 978-92-801-4226-6.
      
         (13)  MEPC.2/Εγκύκλιος, προσωρινή κατηγοριοποίηση των υγρών ουσιών, έκδοση 14, ισχύει από την 1η Ιανουαρίου 2009.
      
         (14)  ΕΕ L 244 της 29.9.2000, σ. 1.
      
         (15)  ΕΕ L 229 της 30.4.2004, σ. 5.
      
         (16)  ΕΕ L 204 της 31.7.2008, σ. 1.
      
         (17)  ΕΕ L 10 της 14.1.1997, σ. 13.